
Sfântul cuvios Pahomie cel mare 
(s.v. 15 mai / s.n. 28 mai) 


“SFÂNTU, 


- SPÂNI PEHOME 
„CUVIOS 


uă MaRe Ă 


Sfântul cuvios Pahomie cel mare, tabenisiotul, nevoitor la Tabenisi în Egipt şi în- 
temeietor al vieţii monahale de obşte (n. 292, Esna, Egipt - ţ 347, Egipt). 

In această lună (mai), ziua a cincisprezecea - Preacuviosul părintele nostru 
Pahomie cel mare (Minei) 


La Vecernie 
La Doamne strigat-am..., Stihirile pe 6, ale praznicului 3 şi ale cuviosului 3. 
Stihirile cuviosului, glasul al 6-lea: 


Podobie: "Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Întinzându-ţi toată dragostea către Dumnezeu, ai părăsit toată veselia cea lumească 
ca o trecătoare, şi cu totul te-ai dat pe sineţi lui Hristos, fiind curăţit în tot chipul 
prin sihăstrie, şi arătând împotrivire cu tărie către aţâţările patimilor, prea înțelepte 
Pahomie, şi cu cugetul răbdând mucenicia, ca un purtător de biruinţă, ai primit cu- 
nuna cea neveştejită, de Dumnezeu cugetătorule. 


Ție celui ce ai trecut prin nebăgare de seamă, acoperământul cel gras al trupului, şi 
ai rupt patima cea trupească, ţi s-a dat acum prin vedenie lucrătoare, a te uni cu 
Dumnezeu, strălucindu-te cu luminile şi cu darurile cele de acolo, şi îndumne- 
zeindu-te cu dumnezeieştile raze şi cu insuflări şi cu înălțările cele către Dumne- 


XP PP 2 0 E E IE IP 3 3 5 IE IE II E E XX 
XP PP PP 0 E IE IE IP IP 3 E IE IE II IE E XX 


Ar Dr Dr dr dr de Dr dr de De Dr dr dr De de dr dr A de dr dr A A 


Jr De De de De dr De e De De de De Dr Dr De De De De De e de e Ar A d 


XP PP 2 0 E 3 IP 3 3 5 IE IE II E E XX 


zeu, purtătorule de Dumnezeu, fericite; şi acum mergând către Hristos, roagă-L cu 
îndrăzneală pentru sufletele noastre. 


Ridicându-te mai presus de toată simţirea, curat te-ai unit cu Stăpânul, făcându-te 
afară din trup, prea cinstite, biruind patimile cu socotinţă aleasă, răsturnând şi căl- 
când trufiile dracilor, Pahomie. Şi acum petrecând în lăcaşurile cele cereşti, adu-ţi 
aminte de toţi cei ce cinstesc pomenirea ta, cu îndrăzneală rugându-te lui Hristos 
pentru sufletele noastre. 


Slavă Tatălui şi Fiului şi Sfântului Duh, glasul al 4-lea 


Ca pe un crin te-a înflorit pustiul pe tine, părinte, bine mirosind tuturor, din lucre- 
rea bunătăţilor, şi veselind pe toţi cu înţelepciunea cea din socotinţă, ca un vrednic 
despre amândouă părțile, şi cu bună câştigarea săvârşirii, ai luat soarta cea mai 
aleasă, atât din cuvânt şi din vieţuirea ta, cât şi din fapte şi din credinţă, bine ai plă- 
cut lui Hristos Dumnezeu. Pe Dânsul roagă-L Pahomie dumnezeiescule, ca şi noi 
bine să-i plăcem Lui, şi împreună cu tine să dobândim moştenirea cea de sus. 


Şi acum şi pururea şi în vecii vecilor, al praznicului 
Stihoavna praznicului. 
Slavă Tatălui şi Fiului şi Sfântului Duh, a cuviosului, glasul al 6-lea 


Cuvioase părinte, în tot pământul a ieşit vestea isprăvilor tale. Pentru aceasta în ce- 
ruri ai aflat plata ostenelilor tale, taberele drăceşti ai pierdut, Cetele îngereşti ai 
ajuns, a căror viață fără de prihană ai urmat; îndrăzneală având către Dumnezeu, 
cere pace sufletelor noastre. 


Şi acum şi pururea şi în vecii vecilor, al praznicului 


Tropar, glasul al 8-lea: Cu curgerile lacrimilor tale ai lucrat pustiul cel neroditor şi 
cu suspinurile cele dintru adânc ai făcut ostenelile tale însutit roditoare; şi te-au 
făcut luminător lumii, strălucind cu minunile, Pahomie, părintele nostru. Roagă-te 
lui Hristos Dumnezeu ca să mântuiască sufletele noastre. 


Sau acesta, glasul al 8-lea: Arătatu-te-ai mai mare turmei Păstorului celui mare, în- 
dreptând turmele sihaștrilor la staulul cel ceresc, părinte Pahomie, şi schima cea de 
acolo, cuvioase, postnicilor deprinzând, şi pe aceasta iarăşi o ai învăţat; şi acum 
împreună cu aceia te bucuri, şi te veseleşti în cereştile lăcaşuri. 

Slavă Tatălui şi Fiului şi Sfântului Duh. Şi acum şi pururea şi în vecii vecilor, al 
praznicului 


La Utrenie 

Canoanele al praznicului cu Irmosul pe 6 şi al sfântului pe 6. 

Canonul Sfântului 
Cântarea 1-a, glasul al 2-lea 
Irmos: Intru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel prea 
slăvit, căci cu slavă S-a prea mărit. 
Nădăjduindu-mă bunătăţii obiceiurilor tale, prea cu osârdie precum se cade cânt 
cântare; ci tu dumnezeiescule luminează cugetul meu cu străluciri dătătoare de lu- 
mină, prin rugăciunile tale, prea alesule Pahomie. 
Cuprinzându-te părinte cu fierbinţeală de dragostea nepătimirii, ai veştejit prici- 
nuirile cele materialnice ale patimilor, Pahomie, şi într-aripându-te prin dragoste, ai 
apucat toată lumina cea din izvorul Dumnezeirii, prea fericite. 
Slavă Tatălui şi Fiului şi Sfântului Duh. 
De multă bucurie ai umplut Cetele cele cereşti, cunoscând pe Ziditorul a toată făp- 
tura; căci fund prins în temniţă, ai cunoscut puterea Lui cea negrăită, învățându-te 
dogma credinţei, purtătorule de Dumnezeu. 
Și acum şi pururea şi în vecii vecilor. Amin (a Născătoarei). 
Mai aleasă eşti, Preacurată, decât toată zidirea cea văzută şi cea nevăzută, căci ai 
născut pe Ziditorul pururea fecioară, precum bine a voit a Se întrupa în pântecele 
tău; căruia roagă-te cu îndrăzneală să mântuiască sufletele noastre. 


Cântarea a 3-a 


Irmos: Înflorit-a pustiul... 

Ca cerbul ai alergat către apă, cuvioase, şi stropindu-te cu botezul cel sfânt, ai pri- 
mit rouă, prin care ţi s-a îndulcit inima. 


Cetele vrăjmaşilor nesuferind aţi vedea neîncetarea nevoinţei tale, purtătorule de 
Dumnezeu, ţi-au meşteşugit ţie multe feluri de supărări. 


Slavă Tatălui şi Fiului şi Sfântului Duh. 


Ca unul ce ai avut vieţuire sfințită, te-ai făcut puitor de lege, şi povăţuitor sihaștri- 
lor, aducându-i pe ei lui Hristos, Pahomie, pururea pomenite. 


Şi acum şi pururea şi în vecii vecilor. Amin (a Născătoarei). 


Spăimântatu-s-au Cetele îngerilor şi s-au înfricoşat inimile oamenilor de naşterea 
ta prea curată. Pentru aceea cu credinţă te cinstim pe tine, ca pe o Născătoare de 
Dumnezeu. 


Irmosul: Inflorit-a pustia ca crinul, Doamne, Biserica păgânilor cea stearpă prin 
venirea Ta, întru care s-a întărit inima mea. 


Condacul și Icosul praznicului. 
Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Adăpându-ţi sufletul din destul, cu ploile lacrimilor tale părinte înțelepte, ai secerat 
spicul bunătăților tale cu multă roadă, şi făcându-te păstor oilor celor cuvântătoa- 
re, le-ai hrănit pe dânsele la verdeaţa sihăstriei. Pentru aceea dezlegându-te din 
viaţă cu mărire, te-ai numărat împreună cu cetele părinţilor, Pahomie. Drept aceea 
strigăm ție: Roagă-te lui Hristos Dumnezeu, iertare de greşeli să dăruiască, celor ce 
cu dragoste prăznuim sfântă pomenirea ta. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor, al 
praznicului 

Cântarea a 4-a 


Irmos: Venit-ai din Fecioară, nu sol, nici înger, ci Tu Insuţi, Domnul, Te-ai Intru- 
pat şi m-ai mântuit pe mine, tot omul. Pentru aceasta, cântăm Ție: Slavă puterii 
Tale, Doamne. 


Făcutu-te-ai Pahomie, foarte ales ocârmuitor adunării sihaştrilor, căci prin vedenie 
ți s-a dat poruncă să ridici locaşuri de învăţătura bunătăţii, prea înțelepte părinte. 


Primind lumina Preasfântului Duh, te-ai făcut stea foarte luminoasă, cu darul lumi- 
nând pe toţi câți i-ai îndreptat la limanul mântuirii prin învăţăturile tale, cuvioase. 


Viaţa ta, purtătorule de Dumnezeu prea fericite Pahomie, s-a făcut îndreptare prea 
iscusită sihaștrilor, după care viețuiesc acum cei ce urmează dogmelor tale celor 
dumnezeieşti, părinte. 


Slavă Tatălui şi Fiului şi Sfântului Duh. 

Împungându-te de dragostea Stăpânului, ai stins bună pătimirea trupului, prin în- 
frânare, Pahomie, şi toată viaţa ta ai afierosit Lui, ca o jertfă foarte de bună mirea- 
smă. 

Şi acum şi pururea şi în vecii vecilor. Amin (a Născătoarei). 

Pe tine Stăpână Născătoare de Dumnezeu, toţi credincioşii te ştim liman de mân- 
tuire, şi zid nemişcat; căci tu prin rugăciunile tale izbăveşti din primejdii sufletele 
noastre. 

Cântarea a 5-a 

Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 
Că prin Tine, Stăpâne, am aflat izbăvirea din noaptea necunoştinţei către Părintele 


Tău, începătorul luminii. 


Pentru dragostea lui Dumnezeu, ai vorbit cu învăţăturile Duhului, din care lumi- 
nându-te, ai ajuns la săvârşirea bunătăţii, slobozind starea sufletului de patimi. 


Rugător aducem Ție, Stăpâne, pe sihastrul Tău, cerând printr-însul lumina darului 
şi a cunoştinţei, şi să fim păziți pururea cu toată într-armarea Ta. 

Slavă Tatălui şi Fiului şi Sfântului Duh. 


Intărindu-ţi mintea cu paza poruncilor, Pahomie, ai veştejit săltănile trupului, prin 
înfrânarea ta, şi te-ai arătat păstor adunării celei iubitoare de Dumnezeu. 


Şi acum şi pururea şi în vecii vecilor. Amin (a Născătoarei). 


Roagă pe Fiul tău şi Domnul, Fecioară prea curată, ca să dăruiască celor robiți 
izbăvire paşnică, care nădăjduiesc la tine, de primejdie potrivnică. 


Cântarea a 6-a 
Irmos: Întru adâncul păcatelor... 


Măiestriile duhurilor celor pierzătoare le-ai călcat, părinte, fiind îmbrăcat cu pute- 
rea Stăpânului tău, şi îngrădit cu cinstita cruce. 


Înţelepţește ai ales cele veşnice, decât cele vremelnice, petrecând întru ostenelile 
sihăstriei, cuvioase, şi făcându-te purtător de grija sufletelor. 


Slavă Tatălui şi Fiului şi Sfântului Duh. 


Prin duhul de bunăvoie sărăcindu-te, părinte, ai primit desfătarea cea nemuritoare 
şi neschimbată în ceruri, şi bogăţia cea negrăită. 


Și acum şi pururea şi în vecii vecilor. Amin (a Născătoarei). 


Fără de ispită de bărbat ai născut Fecioară, şi în veac rămâi Fecioară, arătând sem- 
nele Dumnezeirii celei adevărate, a Fiului şi Dumnezeului tău. 


Irmosul: Intru adâncul greşelilor fiind înconjurat, chem adâncul milostivirii Tale 
cel neurmat; din stricăciune, Dumnezeule, scoate-mă. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 
Luminător luminos te-ai arătat marginilor, şi pustiul cetăţii l-ai făcut cu mulțime de 


călugări. Pe tine însuţi te-ai răstignit, crucea ta pe umeri luându-ţi, şi cu înfrânarea 
trupul ţi-ai topit, rugându-te neîncetat pentru noi toți. 

Icos: Pomenirea cea prea luminoasă a fericitului, prin lumina înfrânăru s-a arătat 
nouă zi de mântuire, gonind, noaptea cea adâncă a patimilor, şi prin lucrarea fap- 
telor celor bune luminat strălucind, întru care ca o stea luminoasă s-a arătat dumne- 
zeiescul Pahomie; căruia cu credinţă să-i aducem cântări cu veselie, căci privind 
dintru înălțime ne luminează pe noi, şi dă pace îndestulată, rugându-se neîncetat 
pentru noi toți. 


Sinaxar 


Intru această lună în 15 zile, pomenirea prea cuviosului părintelui nostru Paho- 
mie tavenisiotul. 


Stih: Pahomie grăsimea trupului subțiind, 
Mai-nainte de mutare, tărie în suflet era adunând. 
Pahomie grăsimea trupului mai-nainte o a lepădat, 
ŞI cu schima și cu faptele îngerilor a urmat, 
Pahomie în a cinsprezecea zi cu adevărat. 

Din cele de aici s-a mutat, 


Acesta a fost din Egiptul Tebaidei celei de jos, în vremile lui Constantin marele 
împărat, şi avea părinți închinători de idoli. Cu care mergând odată în capiştea 1do- 
lilor, a auzit pe cel ce slujea capiştei, zicând către părinţii lui: Scoateţi de aici pe 
vrăjmaşul dumnezeilor şi-l goniţi. Şi încă bând prea cuviosul şi din vinul acela al 
jertfei a vărsat. 


Și ajungând mai la vârstă, se puse la rânduiala ostașilor, şi peste puţină vreme 
lăsând slujba ostăşească, se sui la Tebaida cea de sus, şi primi botezul lui Hristos, 
şi se făcu monah, şi se duse în pustiu, unde făcu o mânăstire într-un loc al Tave- 
nisiei, venindu-i glas de sus, care arătă lui, lesnirea locului şi mulțimea celor ce 
erau să se strângă acolo. 


După aceea adunându-se mulți, cu vremea veni şi Teodor sfințitul, care i se făcu 
ucenic şi râvnitor vieţii şi faptelor celor bune şi la minuni a strălucit cu dânsul. 


Și la atâta înălțime de cunoştinţă dumnezeiască se suiră cu nepătimirea, cât vedea 
cu gândul şi suirile fericitelor suflete, şi vedea şi cele de departe ca şi cele de faţă, 
şi proorocea de cele ce erau să se întâmple. 


Iar mai-nainte de a se săvârşi din viaţa aceasta sfântul, numărând mulţimea mona- 
hilor ce veniseră către dânsul, s-a aflat o mie patru sute de bărbaţi. Şi se vede din- 

tru aceasta că a fost dumnezeiesc bărbat, şi desăvârşit în buna faptă. Căci cei ce se 
duceau de la casele lor, nu mergeau pentru desfătare şi pentru trupeasca dulce păti- 
mire, întru care se bucură cei mulţi, ci pentru înfrânarea poftelor, şi trudele cele pu- 
stniceşti, mirându-se de obiceiurile sfântului, şi urmând viaţa şi petrecerea sa cea 
îngerească. Deci săvârşindu-se în Hristos, fu îngropat întru a sa mânăstire. 


Tot în această zi, prea cuviosul părintele nostru Ahilie, episcopul Larisei. 


Stih: Larisa povesteşte îmbunătățirile tale cu străin chip, cinstite. 
Pomenind de tine şi după moartea ta, părinte. 


Acesta era pe vremea împărăției lui Constantin cel mare, născut şi crescut din pă- 
rinţi bine credincioşi, de la care fu învăţat religiozitatea şi cinstirea de Dumnezeu, 
împreună cu învăţăturile cele dinafară şi cu filosofia cea mai înaltă, şi împodo- 
bindu-se pe sine cu toate bunătăţile cele după Dumnezeu, fu ales arhiereu Larisei, 
celei ce se află în a doua Tesalie de către toţi cei ce locuiau în Elada, şi mergând la 
Sinodul cel mare din Niceea şi împreună ostenindu-se şi luptându-se cu părinţii 
până în sfârşit, şi caterisind pe Arie cu cei împreună cu el, şi dându-i anatemei, 
iarăşi s-a întors în Larisa, şi surpând multe capişti idoleşti, şi draci din oameni 
izgonind, şi alte prea multe minuni lucrând, şi-a sfârşit viaţa cu pace, după ce a 
ridicat din temelie case de rugăciune, şi cu tot felul le-a împodobit. 


Tot în această zi, pomenirea cuviosului părintelui nostru Varvar, izvorâtorul de 
mir. 


Stih: Nu Varvar, ci de bun a fi este arătându-te. 
Izvorârea mirului din mormântul tău părinte. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, cel ce bine este cuvântat şi prea slăvit, a întins cinstitorilor de 
Dumnezeu tineri roua Duhului. 

Fiind îmbrăcat cu puterea Stăpânului, ai călcat ca pe o ţărână pătimirea cea dulce a 


VIEţii, rănindu-te de dragostea vieţii celei nestricăcioase, căreia te-ai şi împărtăşit 
acum, sălăşluindu-te cu Cetele îngerilor, părinte Pahomie. 

Câştigând inimă foarte curată te-ai învrednicit a vedea pe Cel nevăzut tuturor; 
drept aceea te-ai fericit, părinte, precum este făgăduinţa, lăudând pe Făcătorul de 
bine Cel prea slăvit. 


Slavă Tatălui şi Fiului şi Sfântului Duh. 

Dobândind tu cuget ortodox, ai propovăduit o Unime în trei numiri, pe Treimea cea 
de o Fiinţă, şi ai învăţat întruparea cea înfricoşată a Cuvântului, lăudând pe Năs- 
cătoarea de Dumnezeu cea pururea Fecioară, prea fericite. 

Şi acum şi pururea şi în vecii vecilor. Amin (a Născătoarei). 

Sfânta Sfintelor te înţelegem pe tine, ca pe una ce singură ai născut pe Dumnezeu 
cel neschimbat, Fecioară neîntinată, Maică nenuntită, căci tuturor credincioşilor ai 
izvorât nestricăciune prin dumnezeiasca naştere. 

Cântarea a 8-a 

Irmos: Cuptorul cel cu foc... 

Invăţăturile cele înțelepte ale sihaştrilor te-ai învăţat de la înger, din porunca dum- 
nezeiască, înțelepte. Cu care acum hrănindu-ne noi cei crescuţi întru buna credinţă, 
strigăm: Binecuvântaţi toate lucrurile Domnului pe Domnul. 

Vieţuirea sihăstriei tale prea înțelepte, strălucind ca un fulger, lumină prea mare a 
răsărit tuturor celor ce cu credinţă strigă Ziditorului: Binecuvântaţi toate lucrurile 
Domnului pe Domnul. 

Binecuvântăm pe Tatăl şi pe Fiul şi pe Sfântul Duh, Domnul. 

Pahomie cel mărit slăvindu-Te pe Tine Cel mai presus de gând, născut mai-nainte 
de veci din Tatăl Cel nenăscut Te-a propovăduit, Hristoase, şi pe Duhul cel Prea- 
sfânt, cunoscând o fire, şi o Dumnezeire a Treimi. 

Şi acum şi pururea şi în vecii vecilor. Amin (a Născătoarei). 

Noi cei bine credincioşi te numim pe tine uşă Luminii, prea curată Fecioară, Maica 


lui Dumnezeu, care mai presus de fire ai născut strălucirea Tatălui, care S-a unit cu 
grosimea trupului. Pe care Il lăudăm toate lucrurile ca pe Domnul. 

Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Cuptorul cel cu foc oarecând în Babilon, lucrările şi-a despărțit cu dumnezeiasca 
poruncă, pe haldei arzând, iar pe credincioşi răcorind, pe cei ce cântau: Binecu- 
vântaţi toate lucrurile Domnului pe Domnul. 

Cântarea a 9-a 

Irmos: Fiul Părintelui... 

Cu luminile darului luminându-te, Pahomie, şi învrednicindu-te a te desfăta întru 
slava cea nepieritoare, ca o slugă credincioasă, stai înaintea lui Dumnezeu. Pentru 
aceea lăudăm cinstită pomenirea ta. 

Impletitu-ţi-s-a cunună ca unui biruitor cu dreapta cea purtătoare de viaţă, şi atot- 
titoare, fericite Pahomie, şi acum învredniceşte pe cei ce laudă pomenirea ta cea 
mărită, să dobândească iertare de greşeli pururea pomenite. 

Slavă Tatălui şi Fiului şi Sfântului Duh. 

Culegând acum roadele ostenelilor tale, Pahomie, te îndestulezi de bucuria cea mai 
presus de cuget, ci dar acum nu înceta a te ruga lui Hristos, să se mântuiască uce- 
nicii tăi cei ce acum te laudă pe tine, şi te cinstesc, vrednicule de minune. 

Şi acum şi pururea şi în vecii vecilor. Amin (a Născătoarei). 

Ca lâna primind în pântece ploaia cea cerească, ne-ai născut pe Cel ce ne dă nouă 
băutură dumnezeiască, celor ce cu bună credinţă Il lăudăm pe EI, şi te vestim pe 
tine prea curată, Născătoare de Dumnezeu. 

Irmosul: Fiul Părintelui celui fără de început Dumnezeu şi Domnul, întrupându-Se 
din Fecioară, S-a arătat nouă ca să lumineze cele întunecate şi să adune cele risi- 
pite. Pentru aceasta pe Născătoarea de Dumnezeu cea prea lăudată o slăvim. 


Luminânda: 


Podobie: Cela ce ai împodobit... 

Dorind de viaţa cea îngerească te-ai depărtat în pustietăţi, şi supunând patimile cele 
trupeşti, te-ai arătat întocmai cu îngerii, purtătorule de Dumnezeu, Pahomie. (de 
două ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor, al 
praznicului 


Stihoavna praznicului. 

Slavă Tatălui şi Fiului şi Sfântului Duh, a cuviosului, glasul al 8-lea 

Mulţimile călugărilor pe tine îndreptătorul te cinstim, Pahomie, părintele nostru; 
căci prin tine pe cărarea cea dreaptă cu adevărat a umbla am cunoscut, fericit eşti 
că lui Hristos ai slujit, şi puterea vrăjmaşului ai biruit. Cela ce eşti cu îngerii îm- 
preună vorbitor, cu drepţii şi cu cuvioşii împreună locuitor; cu care roagă-te Dom- 
nului, să se miluiască sufletele noastre. 

Şi acum şi pururea şi în vecii vecilor, al praznicului 

Luminânda şi Stihoavna praznicului. 

Și cealaltă slujbă a Utreniei după rânduială şi Otpustul. 


La Liturghie 


Fericirile praznicului, Cântarea cea de rând pe 4. Şi ale sfântului, Cântarea a 3-a, 
pe 4. 


Prochimen, glasul al 7-lea: Scumpă este înaintea Domnului, moartea cuvioşilor 
Lui. 


Stih: Ce vom răsplăti Domnului... 


Apostolul către Corinteni: Fraților, Dumnezeu care a zis dintru întuneric să stră- 
lucească lumina... 


Aliluia, glasul al 6-lea: Fericit bărbatul care se teme de Domnul... 


Stih: Puternică pe pământ va fi sămânţa lui... 

Canon de rugăciune către Sfântul cuvios Pahomie cel mare 

Troparul Sfântului cuvios Pahomie cel mare, glasul al 8-lea: Arătatu-te-ai mai 
mare turmei Păstorului celui mare, îndreptând turmele sihaştrilor la staulul cel ce- 
resc, părinte Pahomie, şi schima cea de acolo, cuvioase, pustnicilor deprinzând, şi 
pe aceasta iarăşi o ai învăţat; şi acum împreună cu aceia te bucuri şi te veseleşti în 
cereştile locaşuri. 


Cântarea 1, glasul al 2-lea 

Irmos: Întru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel prea slă- 
vit, căci cu slavă S-a prea mărit. 

Stih: Sfinte cuvioase părinte Pahomie, roagă-te lui Dumnezeu pentru noi. 
Nădăjduindu-mă bunătăţii obiceiurilor tale, prea cu osârdie, precum se cuvine, cânt 
cântare; dar tu, dumnezeiescule, luminează cugetul meu cu străluciri dătătoare de 
lumină, prin rugăciunile tale, prea alesule Pahomie. 

Stih: Sfinte cuvioase părinte Pahomie, roagă-te lui Dumnezeu pentru noi. 

Fiind cuprins, părinte, cu căldură de dragostea nepătimirii, ai veştejit pricinuirile 


cele materialnice ale patimilor, Pahomie, şi într-aripându-te prin dragoste, ai apucat 
toată lumina cea din izvorul Dumnezeirii, prea fericite. 

Slavă Tatălui şi Fiului şi Sfântului Duh. 

De multă bucurie ai umplut Cetele cele cereşti, cunoscând pe Ziditorul a toată făp- 
tura. Căci fiind prins în temniţă, ai cunoscut puterea Lui cea de negrăit, învăţându- 
te dogma credinţei, purtătorule de Dumnezeu. 

Şi acum şi pururea şi în vecii vecilor. Amin (a Născătoarei). 

Mai aleasă eşti prea curată decât toată zidirea cea văzută şi cea nevăzută, căci al 
născut pe Ziditorul, pururea Fecioară, precum bine a voit a Se întrupa în pântecele 
tău; căruia roagă-te cu îndrăzneală să mântuiască sufletele noastre. 

Cântarea a 3-a 

Irmos: Inflorit-a pustiul... 


Stih: Sfinte cuvioase părinte Pahomie, roagă-te lui Dumnezeu pentru noi. 


Ca cerbul ai alergat către apă, cuvioase, şi stropindu-te cu Botezul cel sfânt, ai pri- 
mit rouă, prin care ţi s-a îndulcit inima. 


Stih: Sfinte cuvioase părinte Pahomie, roagă-te lui Dumnezeu pentru noi. 


Cetele vrăjmaşilor nesuferind a-ţi vedea neîncetarea nevoinţei tale, purtătorule de 
Dumnezeu, ţi-au meşteşugit ţie multe feluri de supărări. 


Slavă Tatălui şi Fiului şi Sfântului Duh. 


Ca unul ce ai avut vieţuire sfinţită, te-ai făcut dătător de lege şi povăţuitor siha- 
ştrilor, aducându-i pe ei lui Hristos, Pahomie, pururea pomenite. 


Şi acum şi pururea şi în vecii vecilor. Amin (a Născătoarei). 
Spăimântatu-s-au Cetele îngerilor şi s-au înfricoşat inimile oamenilor de naşterea 
ta, prea curată. Pentru aceea cu credinţă te cinstim pe tine, ca pe o Născătoare de 


Dumnezeu. 


Irmosul: Inflorit-a pustiul ca şi crinul Doamne, biserica păgânilor cea stearpă prin 
venirea Ta, întru care s-a întărit inima mea. 

Cântarea a 4-a 

Irmos: Venit-ai din Fecioară, nu sol, nici înger, ci Tu Însuţi, Domnul, Te-ai Întru- 
pat şi m-ai mântuit pe mine, tot omul. Pentru aceasta, cântăm Ție: Slavă puterii 
Tale, Doamne. 


Stih: Sfinte cuvioase părinte Pahomie, roagă-te lui Dumnezeu pentru noi. 


Făcutu-te-ai, Pahomie, foarte ales ocârmuitor adunării sihaştrilor, căci prin vedenie 
ți s-a dat poruncă să ridici locaşuri de învăţătură virtuţii, prea înțelepte părinte. 


Stih: Sfinte cuvioase părinte Pahomie, roagă-te lui Dumnezeu pentru noi. 


Primind lumina Preasfântului Duh, te-ai făcut stea foarte luminoasă, cu harul lumi- 
nând pe toţi câți i-ai îndreptat la limanul mântuirii prin învăţăturile tale, cuvioase. 


Stih: Sfinte cuvioase părinte Pahomie, roagă-te lui Dumnezeu pentru noi. 

Viaţa ta, purtătorule de Dumnezeu, prea fericite Pahomie, s-a făcut îndreptare prea 
iscusită sihaştrilor, după care viețuiesc acum cei ce urmează dogmelor tale celor 
dumnezeieşti, părinte. 

Slavă Tatălui şi Fiului şi Sfântului Duh. 

Împungându-te de dragostea Stăpânului, ai stins bună pătimirea trupului, prin în- 
frânare Pahomie, şi toată viaţa ta ai afierosit-o Lui, ca o jertfă de foarte bună mirea- 
smă. 

Şi acum şi pururea şi în vecii vecilor. Amin (a Născătoarei). 

Pe tine Stăpână Născătoare de Dumnezeu, toţi credincioşii te ştim liman de mân- 
tuire, şi zid nemişcat; căci tu prin rugăciunile tale izbăveşti din primejdii sufletele 
noastre. 

Cântarea a 5-a 

Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 


Că prin Tine, Stăpâne, am aflat izbăvirea din noaptea necunoştinţei către Părintele 
Tău, începătorul luminii. 

Stih: Sfinte cuvioase părinte Pahomie, roagă-te lui Dumnezeu pentru noi. 


Pentru dragostea lui Dumnezeu, ai vorbit cu învăţăturile Duhului, din care lumi- 
nându-te, ai ajuns la săvârşirea virtuţii, slobozind starea sufletului de patimi. 


Stih: Sfinte cuvioase părinte Pahomie, roagă-te lui Dumnezeu pentru noi. 


Rugător aducem ţie, Stăpâne, pe sihastrul Tău, cerând printr-însul lumina harului şi 
a cunoştinţei şi să fim păziţi pururea cu toată într-armarea Ta. 


Slavă Tatălui şi Fiului şi Sfântului Duh. 


Intărindu-ţi mintea cu paza poruncilor Pahomie, ai veştejit săltările trupului, prin 
înfrânarea ta, şi te-ai arătat păstor adunării celei iubitoare de Dumnezeu. 


Şi acum şi pururea şi în vecii vecilor. Amin (a Născătoarei). 


Roagă pe Fiul tău şi Domnul, Fecioară prea curată, ca să dăruiască celor robiţi care 
nădăjduiesc la tine, izbăvire paşnică de primejdie potrivnică. 


Cântarea a 6-a 
Irmos: De adâncul greşellor... 
Stih: Sfinte cuvioase părinte Pahomie, roagă-te lui Dumnezeu pentru noi. 


Măiestriile duhurilor celor pierzătoare le-ai călcat, părinte, fiind îmbrăcat cu pute- 
rea Stăpânului tău, şi îngrădit cu cinstita cruce. 


Stih: Sfinte cuvioase părinte Pahomie, roagă-te lui Dumnezeu pentru noi. 


Înţelepţeşte ai ales cele veşnice decât cele vremelnice, petrecând întru ostenelile 
sihăstriei, cuvioase, şi făcându-te purtător de grija sufletelor. 


Slavă Tatălui şi Fiului şi Sfântului Duh. 


Prin Duhul de bunăvoie sărăcindu-te, părinte, ai primit desfătarea cea nemuritoare 
şi neschimbată în ceruri şi bogăţia cea negrăită. 


Şi acum şi pururea şi în vecii vecilor. Amin (a Născătoarei). 

Fără de ispită de bărbat ai născut Fecioară şi în veac rămâi Fecioară, arătând sem- 
nele Dumnezeirii celei adevărate, a Fiului şi Dumnezeului tău. 


Irmosul: De adâncul greşelilor fund înconjurat, chem adâncul milostivirii Tale cel 
neurmat; din stricăciune, Dumnezeule, scoate-mă. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Luminător luminos te-ai arătat marginilor lumii şi pustiul l-ai făcut cetate cu mul- 
țime de călugări. Pe tine însuţi te-ai răstignit, crucea ta pe umeri luându-ţi şi cu în- 
frânarea trupul ţi-ai topit, rugându-te neîncetat pentru noi toți. 

Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, cel ce bine este cuvântat şi prea slăvit, a întins cinstitorilor de 
Dumnezeu tineri roua Duhului. 

Stih: Sfinte cuvioase părinte Pahomie, roagă-te lui Dumnezeu pentru noi. 

Fiind îmbrăcat cu puterea Stăpânului, ai călcat ca pe o ţărână pătimirea cea dulce a 
vieţii, rănindu-te de dragostea vieţii celei nestricăcioase, căreia te-ai şi împărtăşit 
acum, sălăşluindu-te cu cetele îngerilor, părinte Pahomie. 

Stih: Sfinte cuvioase părinte Pahomie, roagă-te lui Dumnezeu pentru noi. 
Câştigând inimă foarte curată te-ai învrednicit a vedea pe cel nevăzut tuturor; drept 
aceea te-ai fericit, părinte, precum este făgăduinţa, lăudând pe Făcătorul de bine cel 
prea slăvit. 

Slavă Tatălui şi Fiului şi Sfântului Duh. 

Dobândind tu cuget ortodox, ai propovăduit o unime în trei numiri, pe Treimea cea 
de o ființă, şi ai învăţat întruparea cea înfricoşătoare a Cuvântului, lăudând pe 


Născătoarea de Dumnezeu cea pururea Fecioară, prea fericite. 


Și acum şi pururea şi în vecii vecilor. Amin (a Născătoarei). 

Sfânta Sfintelor te înţelegem pe tine, ca pe una ce singură ai născut pe Dumnezeu 
cel neschimbat, Fecioară neîntinată, Maică nenuntită, căci tuturor credincioşilor ai 
izvorât nestricăciune prin dumnezeiasca naştere. 

Cântarea a 8-a 

Irmos: Cuptorul cel cu foc... 

Stih: Sfinte cuvioase părinte Pahomie, roagă-te lui Dumnezeu pentru noi. 
Invăţăturile cele înțelepte ale sihaştrilor le-ai învăţat de la înger, din poruncă dum- 
nezeiască, înțelepte. Cu care acum hrănindu-ne noi cei crescuţi în dreapta credinţă, 
strigăm: Binecuvântaţi toate lucrurile Domnului pe Domnul. 

Stih: Sfinte cuvioase părinte Pahomie, roagă-te lui Dumnezeu pentru noi. 
Vieţuirea sihăstriei tale, prea înțelepte, strălucind ca un fulger, lumină prea mare a 
răsărit tuturor celor ce cu credinţă strigă Ziditorului: Binecuvântaţi toate lucrurile 
Domnului pe Domnul. 

Binecuvântăm pe Tatăl şi pe Fiul şi pe Sfântul Duh, Domnul. 

Pahomie cel mărit slăvindu-Te pe Tine, Cel mai presus de gând, născut mai înainte 
de veci din Tatăl cel Nenăscut Te-a propovăduit Hristoase, şi pe Duhul cel Prea- 
sfânt, cunoscând o fire şi o Dumnezeire a Treimii. 

Şi acum şi pururea şi în vecii vecilor. Amin (a Născătoarei). 

Noi cei bine credincioşi te numim pe tine uşă a luminii prea curată Fecioară, Maica 
lui Dumnezeu, care mai presus de fire ai născut strălucirea Tatălui, care s-a unit cu 
grosimea trupului. Pe care Îl lăudăm toate lucrurile ca pe Domnul. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Cuptorul cel cu foc oarecând în Babilon lucrările şi-a despărțit, cu dumnezeiasca 
poruncă pe haldei arzând, iar pe credincioşi răcorind, pe cei ce cântau: Binecuvân- 
taţi toate lucrurile Domnului, pe Domnul. 

Cântarea a 9-a 
Irmos: Fiul Părintelui celui... 
Stih: Sfinte cuvioase părinte Pahomie, roagă-te lui Dumnezeu pentru noi. 


Cu luminile harului luminându-te, Pahomie şi învrednicindu-te a te desfăta întru 
slava cea nepieritoare, ca o slugă credincioasă, stai înaintea lui Dumnezeu. Pentru 
aceea lăudăm cinstită pomenirea ta. 


Stih: Sfinte cuvioase părinte Pahomie, roagă-te lui Dumnezeu pentru noi. 


Impletitu-ţi-s-a cunună ca unui biruitor cu dreapta cea purtătoare de viaţă şi atot- 
țitoare, fericite Pahomie, şi acum învredniceşte pe cei ce laudă pomenirea ta cea 
mărită, să dobândească iertare de greşeli pururea pomenite. 


Slavă Tatălui şi Fiului şi Sfântului Duh. 


Culegând acum roadele ostenelilor tale, Pahomie, te îndestulezi de bucuria cea mai 
presus de cuget, iar acum nu înceta, a te ruga lui Hristos, să se mântuiască ucenicii 
tăi cei ce acum te laudă pe tine şi te cinstesc, vrednicule de minune. 


Şi acum şi pururea şi în vecii vecilor. Amin (a Născătoarei). 


Ca lâna primind în pântece ploaia cea cerească, ne-ai născut pe Cel ce ne dă nouă 
băutură dumnezeiască, celor ce cu dreaptă credinţă Il lăudăm pe EI şi te vestim pe 
tine prea curată Născătoare de Dumnezeu. 


Irmosul: Fiul Părintelui celui fără de început, Dumnezeu şi Domnul, întrupându- 
Se din Fecioară S-a arătat nouă, ca să lumineze cele întunecate şi să adune cele 
risipite. Pentru aceasta pe Născătoarea de Dumnezeu, cea prea lăudată, o slăvim. 


Sedelna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 
ţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 

Adăpându-ţi sufletul din destul, cu ploile lacrimilor tale părinte înțelepte, ai secerat 
spicul virtuţilor tale cu multă roadă, şi făcându-te păstor oilor celor cuvântătoare, 
le-ai hrănit pe ele la verdeaţa sihăstriei. Pentru aceea dezlegându-te din viaţă cu 
mărire, te-ai numărat împreună cu cetele părinților Pahomie. Drept aceea strigăm 
ție: Roagă-te lui Hristos Dumnezeu, iertare de greşeli să dăruiască, celor ce cu dra- 
goste prăznuim sfântă pomenirea ta. 

Acatistul Sfântului cuvios Pahomie cel mare 


tul i 
AcatiStosrintelui 

grabnic folositor pentru 
îndepărtarea duşmanilor 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 5 e 


Acatistul Sfântului cuvios Pahomie cel mare - 15 mai - slujitor Dani 


https://www.youtube.com/watech?v=gaMbTTaNC6ZQ 
SS 


Troparul Sfântului cuvios Pahomie cel mare, glasul al 5-lea: Arătatu-te-ai mai 
mare turmei Păstorului celui mare, povăţuind turmele sihaştrilor la staulul cel 
ceresc, părinte Pahomie, şi schima cea de acolo, cuvioase, pustnicilor deprinzând, 
şi pe aceasta iarăşi ai învăţat-o; şi acum împreună cu aceia te bucuri şi te veseleşti 
în cereştile locașuri. 


Condacul 1 

Apărătorul nostru şi grabnic folositor, pustnicul Domnului cu laude te cinstim, că 
ai omorât toate patimile cu multă răbdare şi înfrânare şi ai ruşinat pe duşmanul cel 
nevăzut. Pentru toate acestea cântăm ţie: Bucură-te, Sfinte cuvioase părinte Paho- 
mie! 


Icosul 1 

Înger trupesc şi om ceresc, cel ce ai avut îngerească viaţă, ca cel ce ai îndrăzneala 
către Dumnezeu, izbăveşte-ne din toate nevoile şi primejdiile, ca să-ţi cântăm ace- 
stea: 

Bucură-te, vlăstar neveştejit al Egiptului; 

Bucură-te, că din tinereţe lui Hristos ai urmat; 

Bucură-te, că fireşte de trup te-ai depărtat; 

Bucură-te, arătătorule al căilor monahiceşti; 

Bucură-te, că ai ales fecioria; 

Bucură-te, că te-ai logodit cu curăţia; 

Bucură-te, că nu te-ai amăgit ca Adam şi Eva; 

Bucură-te, că prin pustiuri ai potolit săltănile trupului; 

Bucură-te, că ai auzit glas din cer, zicând: „O, Pahomie, înţelege că acesta este 
semnul darului care ţi se dă de la Hristos Dumnezeu”; 

Bucură-te, că ai ales viaţa călugărească; 

Bucură-te, că povăţuitorul tău a fost sihastrul Palamon; 

Bucură-te, Sfinte cuvioase părinte Pahomie! 


Condacul al 2-lea 

Văzându-te, de Dumnezeu purtătorule Sfinte Pahomie, vrăjmaşul la înălțime ridi- 
cat, te ispitea a te împiedica de la fapte bune, dar după puţin s-a ruşinat de sporirea 
ta, pentru aceasta cântăm: Aliluia! 


Icosul al 2-lea 


Având cunoştinţa celor ce sunt ca şi cum n-ar fi, ai trecut cu vederea cele trecătoare 
ale vieţii, şi punându-ţi nădejdea în Dumnezeu, ai ajuns la înalte sporiri, de aceea 
noi îţi cântăm: 

Bucură-te, că la locul numit Tavenisiot, glas din cer ţi-a venit; 

Bucură-te, că acolo ai poruncit a zidi mănăstiri; 

Bucură-te, că odată cu glasul din cer un înger înaintea ta a stat,; 

Bucură-te, că viaţa călugărească te-a învăţat; 

Bucură-te, căci cu osteneala ta multe ai făcut; 

Bucură-te, că prin viaţa ta bună, o mie de călugări ai adunat; 

Bucură-te, că tuturor acestora purtător de grijă ai fost; 

Bucură-te, că demonii multe năluciri ți-au făcut; 

Bucură-te, că tu cu rugăciunea şi cu arma Crucii le-ai biruit; 

Bucură-te, pierzătorule al nebuniei vrăjmaşilor; 

Bucură-te, neînspăimântătorule de înfricoşările lui; 

Bucură-te, biruitorule al uneltirilor diavoleşti; 

Bucură-te, Sfinte cuvioase părinte Pahomie! 


Condacul al 3-lea 

Puterea Celui Preaînalt puternic te-a făcut întru toate, Sfinte Pahomie fericite, că 
neclintit ai rămas în darurile lui Dumnezeu, înconjurat fiind de vrăjmaşi, dar neîn- 
cetat ai cântat: Aliluia! 


Icosul al 3-lea 

Având dorinţa de a fi necăjit şi mai mult, cugetătorule de Dumnezeu, ai văzut 
dumnezeiescul înger din cer coborându-se şi cercetându-te pe tine în nevoinţele 
tale şi un glas ai auzit îmbărbătându-te, iar noi strigăm aşa: 

Bucură-te, fiule al dumnezeieştii lumini; 
Bucură-te, locaş al Duhului Sfânt; 

Bucură-te, făclie nestinsă a liniştii; 

Bucură-te, canonul cel drept al înfrânăru; 
Bucură-te, izgonitorul patimilor omeneşti; 
Bucură-te, îmbogăţitorul de dumnezeiescul dar; 
Bucură-te, părinte al părinților întâistătătorule; 
Bucură-te, că ai adus lui Dumnezeu viaţa ta; 
Bucură-te, că ai fost pildă spre mântuire; 


Bucură-te, căci cu sudorile sihăstriei ai stins cărbunii patimilor; 
Bucură-te, că ai înflorit ca un trandafir şi crin bine mirositor în pustiul Egiptului; 


Bucură-te, că nevoinţele tale au strălucit ca soarele; 
Bucură-te, Sfinte cuvioase părinte Pahomie! 


Condacul al 4-lea 


Fiind aprins de dumnezeiască dragoste, ai alergat în muntele pustiului, bucurându- 
te, iar vrăjmaşul multe rele ţi-a făcut, dar tu ca pe firele de păianjen le-ai rupt, pen- 


tru acestea noi îți cântăm: Aliluia! 


Icosul al 4-lea 


Chemării Domnului tău ai urmat, lepădând lumea cu toate frumuseţile ei, cu osâr- 
die ai suferit greutatea pustiei şi ai rănit taberele demonilor bărbăteşte, de aceea îţi 


strigăm: 

Bucură-te, că a doua oară a venit îngerul către tine; 
Bucură-te, că ţi-a poruncit să-l primeşti pe toţi; 
Bucură-te, că pe tot omul ai primit; 

Bucură-te, că mănăstire ai făcut; 

Bucură-te, că ai slujit fraților tăi; 

Bucură-te, că multă smerenie ai câştigat; 

Bucură-te, că iubitor de osteneală ai fost; 

Bucură-te, că singur masa puneai; 

Bucură-te, că şi în grădină săpând, verdeţuri răsădeai; 
Bucură-te, că bolnavilor slujeai; 

Bucură-te, că şi portar ai fost; 

Bucură-te, că toate slujbele cele mai grele ai făcut; 
Bucură-te, că pe toţi cu fapta şi cu cuvântul ai întărit; 
Bucură-te, că toţi în cinste ca pe un sfânt te avem; 
Bucură-te, Sfinte cuvioase părinte Pahomie! 


Condacul al 5-lea 

Stea mult luminoasă povăţuită de Duhul Sfânt, te-ai arătat în pustietăţi şi în oraşe, 
strălucind cu minunile, demonii gonind şi bolile vindecând şi pe noi învăţându-ne 
să cântăm: Aliluia! 


Icosul al 5-lea 

Văzându-te tinerii Egiptului în pustie, ca pe un mai presus de oameni, şi auzind 
învăţăturile tale, s-au schimbat cu dumnezeiască schimbare, pentru care, mărind pe 
Dumnezeu, îţi cântăm ţie: 

Bucură-te, cel între oameni înger; 

Bucură-te, între îngeri, omule; 

Bucură-te, frumuseţea cuvioşilor părinţi; 

Bucură-te, că fericitul preot Dionisie pentru prietenie te-a chemat în oraşul lui; 
Bucură-te, că o femeie bolnavă cu credinţă s-a atins de hainele tale şi îndată s-a 
făcut sănătoasă; 

Bucură-te, că dintr-o fată ai scos diavolul; 

Bucură-te, că şi pe un om l-ai tămăduit printr-o pâine trimisă de tine; 

Bucură-te, că prin rugăciuni şi post mult, multe boli ai tămăduit; 

Bucură-te, căci cu darul Sfântului Duh multe minuni ai făcut; 

Bucură-te, că pe monahul Silvan prin răbdare l-ai îndreptat; 

Bucură-te, că noi dorim să ne îndreptezi la pocăință; 

Bucură-te, Sfinte cuvioase părinte Pahomie! 


Condacul al 6-lea 

Strălucit-au faptele cele bune ca soarele pe pământ şi în cer, bună slugă a lui Hri- 
stos, căci cu dreaptă mărire ne-ai propovăduit nouă credinţa lui Hristos, pentru care 
cântăm: Aliluia! 


Icosul al 6-lea 

Văzând credincioşii faptele tale cele bune şi viaţa ta cea mai presus de om, cu cre- 
dinţă alergau ca la un om trimis de Dumnezeu, primind folosul cererilor, pentru 
aceasta ai adunat şapte mii de călugări în multe mănăstiri, iar noi te lăudăm aşa: 
Bucură-te, că ai fost proestos peste multe mănăstiri; 

Bucură-te, că acelor şapte mii de călugări le purtai de grijă; 

Bucură-te, că şi pe noi ne ocroteşti; 

Bucură-te, că Dumnezeu ţi S-a arătat ţie cu cunună de spini; 

Bucură-te, că Domnul Hristos ţi-a spus „că seminţia ta cea duhovnicească nu va 
lipsi până la sfârşitul veacului”; 

Bucură-te, că Domnul, învățături folositoare dându-ţi, S-a înălţat la cer; 

Bucură-te, că meşteşugurile diavoleşti le-ai risipit; 

Bucură-te, că satana a fost supus sub picioarele tale; 

Bucură-te, Sfinte cuvioase părinte Pahomie! 


Condacul al 7-lea 

Vrând pe tine tot a te sfinţi, părinte Pahomie, şi dorind slava cea nemuritoare, la 
Dânsul ai alergat cu căldură prin vieţuire curată, prin pustnicie şi prin viaţa prea 
luminată, cântând: Aliluia! 


Icosul al 7-lea 

Nou oraş ai arătat adâncimii pustiului, Pahomie fericite, cel deopotrivă cu îngerii, 
căci ca un alt Ierusalim şi Sinai mănăstirile tale s-au proslăvit, şi ca un alt Moise şi 
Ilie arătându-te, auzi de la noi aceste laude: 

Bucură-te, al doilea Moise cu faptele; 

Bucură-te, al doilea Ilie cu chinurile; 

Bucură-te, cel ce cărările Înaintemergătorului ai urmat; 

Bucură-te, cel ce blândeţii lui David te-ai asemănat; 

Bucură-te, că rugându-te Preadulcelui Iisus, într-un ceas toate limbile le-ai învăţat; 
Bucură-te, că pe monahul ce avea nevoie în limba sa grecească l-ai îndreptat; 
Bucură-te, că în fiecare zi pe monahi i-ai sfătuit şi pe cei greşiţi la pocăință i-ai 
adus; 

Bucură-te, cel ce izgoneşti de la noi patimile sufleteşti; 

Bucură-te, cel ce ne vindeci de durerile sufleteşti; 

Bucură-te, că ne izbăveşti de meşteşugurile diavoleşti; 

Bucură-te, Sfinte cuvioase părinte Pahomie! 


Condacul al 8-lea 

Străină viaţă petrecând pe pământ, părinte Pahomie, cu totul ţi-ai înălţat mintea 
spre cele cereşti, minunând pe îngeri şi pe oameni cu răbdarea ta, pentru aceasta 
acum luând răsplătirile de la Dumnezeu, Îi cânţi Lui împreună cu îngerii: Aliluia! 


Icosul al 8-lea 

Cu totul vesel te-ai arătat, părinte, văzând înălţarea sufletului monahului la care te 
grăbeai să mergi, ducându-se cu cântări de îngeri, pe care o ai arătat celor împreună 
cu tine, de Dumnezeu purtătorule părinte Pahomie, deci văzând noi sfinţirea ta, mi- 
nunându-ne cântăm ţie acestea: 

Bucură-te, al tainelor lui Dumnezeu văzătorule; 

Bucură-te, al pământeştilor lucruri cu vederea trecătorule; 

Bucură-te, că în trup fund ai auzit cântare îngerească; 

Bucură-te, că prin lacrimi şi post trupul ţi-ai topit; 

Bucură-te, al celor căzuţi ridicare; 

Bucură-te, că şi pe noi ne sfătuieşti şi povăţuieşti a urma ţie; 

Bucură-te, că ascultându-te ne adunăm bogății; 
Bucură-te, cel ce ai batjocorit mândria demonilor; 
Bucură-te, Sfinte cuvioase părinte Pahomie! 


Condacul al 9-lea 

Covârşind, părinte, pe toți cu blândeţea sufletului şi cu smerita cugetare, darul 
Sfântului Duh l-ai primit, după cum zice cuvântul: „Spre cine vom căuta fără nu- 
mai spre cel blând şi smerit”, cântând: Aliluia! 


Icosul al 9-lea 

Pe ritorii cei muritori ca pe nişte peşti fără de glas i-ai arătat prin cuvintele tale, că 
ritorisind despre Dumnezeu, cuvintele tale asemănându-le cu lucrurile, te-ai făcut 
minunat şi slăvit, pentru acesta cântăm ţie: 

Bucură-te, vistieria cuvintelor lui Dumnezeu; 

Bucură-te, cel decât filosofu mai înţelept; 

Bucură-te, înaintarea şi vârful cuvioşilor; 

Bucură-te, prin care toţi credincioşii s-au îndreptat; 

Bucură-te, că toată tabăra demonilor ai ruşinat; 

Bucură-te, că arşiţa zilei şi gerul nopţii ai suferit; 

Bucură-te, că sufletul tău hrană cerească a câştigat; 

Bucură-te, Sfinte cuvioase părinte Pahomie! 


Condacul al 10-lea 

Vrând a te asemăna unicului Hristos, cu nerăutate ai iubit pacea şi dragostea, ră- 
splătind răul în bine; pentru aceasta şi pentru toate faptele bune plăcute lui Dumne- 
zeu, cântăm cu mulţumire: Aliluia! 


Icosul al 10-lea 

Zid nebiruit împotriva patimilor şi turn nesurpat al curăţeniei te-ai arătat, părinte 
cuvioase, căci cu privegherea gonind somnul lenei, te-ai făcut casă Duhului Sfânt, 
pentru aceasta noi lăudându-te, cântăm aşa: 

Bucură-te, că rănile lui Hristos le-ai purtat; 

Bucură-te, slujitorul Maicii lui Dumnezeu; 

Bucură-te, că vieţuind lui Dumnezeu ai ajuns la adânci bătrâneţi; 

Bucură-te, că, fiind bolnav, ucenicul tău Teodor te-a îngrijit; 

Bucură-te, că, mai înainte cu două zile de sfârşitul tău, ai învăţat pe fraţii tăi să se 
ferească de eretici; 

Bucură-te, că blagoslovindu-i ai adormit; 

Bucură-te, că frații mult s-au tânguit pentru moartea ta; 

Bucură-te, Sfinte cuvioase părinte Pahomie! 

Condacul al 11-lea 

Împăratul împăraţilor Dumnezeu, vrând să te cheme la Sine, ca să-ţi răsplătească 
cu bogate daruri pentru multele tale osteneli, a trimis mulţime de îngeri şi cetele 
sfinților în întâmpinarea ta, şi mergând înaintea lui Dumnezeu, cu toţii ați cântat: 
Aliluia! 


Icosul al 11-lea 

Făche primitoare de lumină înţelegătoare te cunoaştem pe tine, părinte Pahomie, 
că, asemănându-te Cetelor îngereşti, ne mijloceşti şi nouă mântuire pentru care îţi 
cântăm: 

Bucură-te, că ceata proorocilor înainte ţi-a slujit; 

Bucură-te, că apostolii te-au întâmpinat; 

Bucură-te, că Sfinţii ierarhi ţi-au cântat; 

Bucură-te, că mucenicii la cer te-au ridicat; 

Bucură-te, căci cuvioşii cu bucurie te-au primit; 

Bucură-te, că heruvimii cu cântări te-au suit; 

Bucură-te, că sfinţii toţi cu bucurie te-au primit în palatul lor şi osebit te-au aşezat; 
Bucură-te, Sfinte cuvioase părinte Pahomie! 


Condacul al 12-lea 

Cânţi acum împreună cu îngerii, ca mai înainte cu oamenii, în ceruri veselindu-te, 
fericite, cântarea cea întreit sfântă lui Dumnezeu, pe care roagă-L pentru cei care te 
cinstesc, Sfinte părinte Pahomie şi cu dragoste cântăm: Aliluia! 


Icosul al 12-lea 

Izvor de tămăduire dobândindu-te, mai înainte şi după moarte prea cuvioase, ca pe 
un părinte şi doctor al sufletelor noastre, te cântăm aşa: 

Bucură-te, închinător smerit al Sfintei Treimi; 

Bucură-te, lăudător al Sfintei Treimi; 

Bucură-te, cântătorule împreună cu îngerii şi cu toţi sfinți; 

Bucură-te, al nostru rugător; 

Bucură-te, că închinându-ne sfintelor tale moaşte izbăvire de patimi primim; 
Bucură-te, că prin rugăciunile tale iertare de păcate luăm; 

Bucură-te, apărătorule de grindină, omizi şi insecte; 

Bucură-te, că mijloceşti împreună cu Născătoarea de Dumnezeu pentru mântuirea 
sufletelor noastre; 

Bucură-te, Sfinte cuvioase părinte Pahomie! 


Condacul al 13-lea (de trei ori) 

O, prea înțelepte de Dumnezeu purtătorule, Pahomie prea cuvioase, vrednicia pă- 
rinţilor şi slava cuvioşilor, primeşte de la noi laude pe care cu tot sufletul le adu- 
cem ţie şi roagă-te lui Dumnezeu pentru noi, cei ce-ţi cântăm ţie: Aliluia! 


Apoi se zice iarăşi Icosul 1: Înger trupesc şi om ceresc..., Condacul 1: Apărătorul 
nostru şi grabnic folositor..., 


Icosul 1 

Înger trupesc şi om ceresc, cel ce ai avut îngerească viaţă, ca cel ce ai îndrăzneala 
către Dumnezeu, izbăveşte-ne din toate nevoile şi primejdiile, ca să-ţi cântăm ace- 
stea: 

Bucură-te, vlăstar neveştejit al Egiptului; 

Bucură-te, că din tinereţe lui Hristos ai urmat; 

Bucură-te, că fireşte de trup te-ai depărtat; 

Bucură-te, arătătorule al căilor monahiceşti; 

Bucură-te, că ai ales fecionia; 

Bucură-te, că te-ai logodit cu curăţia; 

Bucură-te, că nu te-ai amăgit ca Adam şi Eva; 

Bucură-te, că prin pustiuri ai potolit săltănile trupului; 

Bucură-te, că ai auzit glas din cer, zicând: „O, Pahomie, înţelege că acesta este 
semnul darului care ţi se dă de la Hristos Dumnezeu”; 

Bucură-te, că ai ales viaţa călugărească; 

Bucură-te, că povăţuitorul tău a fost sihastrul Palamon; 

Bucură-te, Sfinte cuvioase părinte Pahomie! 


Condacul 1 

Apărătorul nostru şi grabnic folositor, pustnicul Domnului cu laude te cinstim, că 
ai omorât toate patimile cu multă răbdare şi înfrânare şi ai ruşinat pe duşmanul cel 
nevăzut. Pentru toate acestea cântăm ţie: Bucură-te, Sfinte cuvioase părinte Paho- 
mie! 


ȘI această: 
Rugăciune către Sfântul cuvios Pahomie cel mare 


Prea fericite şi prea cuvioase părinte Pahomie, ascultă-ne pe noi păcătoşii, care ne 
rugăm ţie: du rugăciunea noastră către milostivul şi iubitorul de oameni Dumne- 
zeu, căci tu pururea salţi în bucurie cu sfinţii şi cu Puterile cele fără de materie 
înaintea Lui. Roagă milostivirea lui Dumnezeu să nu ne osândească pentru fără- 
delegile noastre, ci să facă cu noi după mare mila Lui. Cere pentru noi viaţă paş- 

nică, sănătate trupească şi sufletească, roade îmbelşugate pământului, întru toate 
belşug şi binefacere, iar noi să-i întoarcem toate bunătăţile cele dăruite nouă, spre 
mărirea Lui şi binecuvântarea şi ajutorul Lui. Întăreşte-ne, Doamne, pe calea care 
duce la locaşurile celor sfinţi, unde este glasul neîncetat al lăudătorilor care văd pu- 
rurea frumuseţea cea nespusă a feţei Tale, Sfântă Biserica Ta o fereşte de dez- 
mântuieşte după mare mila Ta. Iar noi cu mulţumire ne vom închina Preasfintei 
Treimi în trei feţe: Tatălui şi Fiului şi Sfântului Duh, şi acum şi pururea şi în vecii 
vecilor. Amin. 


Şi se face otpustul. 


Sursa: 
https://doxologia.ro/ceaslov/acatiste/acatistul-sfantului-cuvios-pahomie-cel-mare 

Imnografie 


DOXOLOGIA. o 


Condacul Sfântului cuvios Pahomie cel mare: Luminător luminos te-ai arătat mar- 
ginilor lumii şi pustiul l-ai făcut cetate cu mulțime de călugări. Pe tine însuţi te-ai 
răstignit, Crucea ta pe umere luându-ţi şi cu înfrânarea trupul ţi-ai topit, rugându-te 
neîncetat pentru noi toţi. 


Troparul Sfântului cuvios Pahomie cel mare: Arătatu-te-ai mai mare turmei Păs- 
torului celui mare, îndreptând turmele sihastrilor la staulul cel ceresc, părinte Paho- 
mie, şi schima cea de acolo, cuvioase, pustnicilor deprinzând, şi pe aceasta iarăşi o 
ai învăţat; şi acum împreună cu aceia te bucuri şi te veseleşti în cereştile locaşuri. 


Troparul Sfântului cuvios Pahomie cel mare (în limba greacă): 


https://doxologia.ro/video/slujbe/alte-slujbe/troparul-sfantului-cuvios-pahomie-cel-mare- 
limba-greaca 


(Video) Troparul Sfântului cuvios Pahomie cel mare - Interpret: Otilia Simeria: 
https://doxologia.ro/tropare/video-sfantul-cuvios-pahomie-cel-mare-tropar 

Vieţile Sfinţilor - Viaţa cuviosului Pahomie cel mare 


Cuviosul părintele nostru Pahomie era de neam din părțile Tebaidei Egiptului, 
născut din părinți păgîni, închinători de idoli, ca un crin ieşit din mărăcini. Pe 
acesta, Domnul nostru lisus Hristos l-a însemnat din copilărie pentru a Sa sfîntă 
slujbă; căci, Pahomie, fiind încă prunc, părinţii lui îi dădeau să guste din jertfele 
idolilor; dar el, gustîndu-le, îndată le vărsa ca pe nişte otravă vătămătoare de suflet, 
deoarece sufletul în care avea să petreacă Dumnezeu, nu putea să mistuie partea 
cea diavolească în pîntecele lui de prunc. 


Crescînd el, părinţii lui l-au dus odată la capiştea idolească, care era lîngă riul 
Nilului şi unde diavolul petrecea în idolul cel ce dădea răspunsuri la oamenii cei ce 
îl întrebau, înşelînd astfel poporul care credea că idolul lor zeu, vorbeşte cu ei. 
Pahomie, mergînd acolo, diavolul a tăcut şi idolul a rămas mut, iar popa idolesc se 
mira că zeul lor a amuţit şi îl ruga cu multe jertfe ca să le vorbească, însă el nu 
putea să grăiască nimic. Apoi, diavolul i-a descoperit taina aceea că, din cauza 
venirii lui Pahomie, nu poate să grăiască către popor. Deci, slujitorul, căutînd spre 
prunc, a strigat cu glas tare, zicînd: "Pentru ce aţi adus aici pe vrăjmaşul zeilor 
noştri? Scoateţi-l îndată afară de aici!" Părinţii lui Pahomie s-au mîhnit pentru 
aceasta, mirîndu-se şi zicînd între ei: "Ce o să fie pruncul acesta, că din jertfă nu 
poate să guste nimic, de vreme ce îndată ce gustă, o şi varsă?" Şi ei, nepricepînd 

aceasta, au tăcut. După aceea l-au dat la învățătura cărții egiptene şi la filosofia cea 
veche. 


În acea vreme, împărăţind Constantin cel Mare, a dat poruncă să se adune oaste 
contra muncitorului Maxentie. Deci, comandanții împărăteşti, ajungînd pînă în 
părțile Egiptului, au luat cu sila în rînduiala ostăşească pe mulţi tineri, între care 
era şi tînărul Pahomie, fiind în vîrstă de douăzeci de ani. Pornind cu ei într-o 
corabie pe mare, au ajuns într-o cetate creştinească din Tebaida, care se numea 
Oxirinhos. Acolo tinerii erau ţinuţi sub străji, iar locuitorii cetăţii, văzînd pe acei 
tineri păziți cu străji şi auzind cele despre ei, li s-a făcut milă de dînşii. Deci, după 
obiceiul iubirii de străini al creştinilor, le aduceau cele de trebuinţă, adică 
îndestulare de bucate şi de băuturi, şi-i mîngîiau pe dînşii în necaz. Pahomie se 
minuna văzînd atît de mare dragoste care li se făcea de cetăţenii aceia. Deci, 
înştiințîndu-se de la cei ce erau cu dînsul, că creştinii sînt milostivi spre toţi, dar 
mai ales spre creştini, întreba de numirea aceea, adică ce sînt creştinii, de vreme ce 
nu auzise nici de numele lui Hristos, nici de creştini. 


Atunci ei i-au spus lui: "Creştinii sînt oameni drepteredincioşi, care cred în 
adevăratul Dumnezeu, care este în cer, Făcătorul tuturor şi Atotţiitorul, în Unul 
Născut Fiul Său, Domnul lisus Hristos şi în Duhul Sfînt. Sînt buni la obiceiuri şi 
milostivi către toţi, făcîndu-le bine şi dîndu-le în dar toate cele de trebuinţă; şi 
pentru toate acestea, aşteaptă răsplătire de la Unul Dumnezeu". Tînărul Pahomie, 
auzind unele ca acestea, se minuna de credinţa creştinească, se lumina cu mintea, 
se aprindea cu inima în frica lui Dumnezeu şi se bucura cu sufletul de auzirea 
numelui lui Hristos. 


Deci, depărtîndu-se puţin de tovarășii săi şi fiind singur, şi-a întins mîinile spre cer 
şi a zis: "Doamne, Dumnezeul creştinilor, Cel ce ai făcut cerul şi pămîntul, dacă 
vei căuta spre smerenia mea şi îmi vei dărui pocăinţa dumnezeirii Tale şi mă vei 
izbăvi de necazul acesta, îţi voi sluji Ţie în toate zilele vieţii mele şi voi vieţui după 
poruncile Tale". Astfel rugîndu-se, a pus în mintea sa neuita-ta pomenire a 
adevăratului Dumnezeu, pe Care Îl cinstesc creştinii. Mergînd de acolo cu ceilalţi 
ostaşi, se ferea cu dinadinsul de toate lucrurile cele neplăcute lui Dumnezeu. Dacă i 
se întîmplau lui vreodată ispite trupeşti sau alte pofte lumeşti, se întorcea cu totul 
de la dînsele, aducîndu-şi aminte de rugăciunea aceea în care şi-a făgăduit 
adevăratului Dumnezeu viaţa cea plăcută Lui şi s-a luminat la minte cu oarecare 
dar dumnezeiesc. Pentru aceasta el, din tînăra vîrstă, iubea curăţenia trupească şi se 
silea a o păzi fără de prihană. 

După ce marele şi drepteredinciosul împărat Constantin a biruit pe vrăjmaşii săi 
prin credinţa în Hristos, făcîndu-se pace în împărăţia lui, a eliberat cetele ostăşeşti 
şi astfel s-a dus fiecare întru ale sale. Atunci Pahomie, întorcîndu-se în patria sa, a 
mers cu sîrguință în Tebaida cea de sus, în satul ce se numea Hinovoschia şi, 
intrînd în biserica creştinească, a cerut Sfintul Botez. Deci, învăţindu-se şi 
deprinzîndu-se cu sfinta credinţă, a luat Sfîntul Botez şi s-a învrednicit împărtăşirii 
dumnezeieştilor Taine. După ziua aceea, sosind noaptea, a văzut în vedenia visului 
pogorîndu-se rouă din cer şi umplîndu-i dreapta lui care, închegîndu-se, s-a făcut 
ca mierea. Şi a auzit un glas de sus, grăind către dînsul: "O, Pahomie, înţelege ceea 
ce vezi, că acesta este semnul darului care ţi se dă ţie de la Hristos Dumnezeu”. 


De la acea vedenie, fericitul Pahomie s-a rănit şi mai mult cu dragostea lui 
Dumnezeu şi, umilindu-se foarte mult, a dorit viaţa monahicească. Auzind el de un 
sihastru oarecare cu numele Palamon, care vieţuia într-un loc pustiu, s-a dus la 
dînsul şi, ajungînd la chilia lui, a bătut în uşă. lar stareţul, căutînd prin fereastră, l-a 
întrebat: "Ce voieşti? Şi pe cine cauţi?" Pahomie i-a zis: "Dumnezeu m-a trimis la 
tine ca să mă faci monah!" Grăit-a lui stareţul: "Nu poți să fii monah, pentru că 
cinul călugăresc nu este lucru mic; mulți au venit aici şi, nesuferind nevoinţa 
călugărească, s-au întors înapoi". Pahomie i-a zis lui: "Nu toți oamenii au acelaşi 
obicei; primeşte-mă numai şi vremea singură va arăta de pot a suferi greutatea 
vieţii călugăreşti sau nu". Grăit-a stareţul: "Ţi-am spus că nu vei putea răbda; deci, 
să te duci la altul într-alt loc şi să te ispiteşti multă vreme cu postire, iar după aceea 
vei veni la mine şi te voi primi; pentru că eu viețuiesc aici cu asprime şi, întărindu- 
mă cu darul lui Hristos, nu mănînc nimic, decît numai pîine şi sare; iar untdelemn 
şi vin niciodată nu bag în gură. Eu petrec fără somn întru rugăciune şi învăţătura 
dumnezeieştilor cuvinte pînă la miezul nopţii, de multe ori chiar şi toată noaptea”. 


Starețul grăind acestea, nu se mîndrea pentru înfrînarea sa, dar voia mai mult cu 
această frică să gonească de la sine pe tînărul mirean. Pahomie, auzind unele ca 
acestea, şi mai mult se aprinse după Hristos spre o viaţă ca aceea. Şi zicea către 
stareţ: "Cred lui Dumnezeu că, cu sfintele tale rugăciuni, îmi va da putere şi 
răbdare şi mă va povăţui pe mine prin tine la viaţă cea aspră”. Atunci Cuviosul 
Palamon, văzînd osîrdia lui cea către Dumnezeu şi cunoscînd în el chemarea lui 
Dumnezeu, i-a deschis uşa şi, primindu-l înăuntru, l-a îmbrăcat în schima 
monahală. Amîndoi petreceau împreună în postiri şi în rugăciuni, ostenindu-se cu 
lucrul mîinilor. Lucru lui era a toarce lînă şi a ţese rase, nu pentru vreun cîştig 
oarecare ci, ca din osteneala miîinilor sale, să hrănească pe săraci. lar cînd stătea la 
rugăciunile cele de toată noaptea, dacă îl vedea cîndva stareţul dormitînd, îl scotea 
afară din chilie şi, umplîndu-i o coşniță cu nisip, îi poruncea s-o ducă în alt loc şi 


Ar De Dr dr dr de Dr dr de Dr Dr dr dr De de dr dr A de dr dr A A 


Xp XP XP IP 3 3 2 2 E IP 3 3 E E 0 E IP 3 II XX XX 


Te De De de De dr De e De De de De Dr Dr De De De De De De de e Ar A d 


XP PP 0 E E 3 IP 3 3 5 IE IE II E E E XX 


acolo să o verse; aşa alunga somnul şi îşi ostenea trupul, pentru ca mintea să-i fie 
deşteaptă la rugăciune. 


Deci, stareţul zicea către ucenic: "Trezeşte-te, fiule, şi te deşteaptă, ca să nu te 
ispitească vrăjmaşul; pentru că în deşert va fi osteneala noastră". Văzînd Cuviosul 
Palamon pe fericitul Pahomie ascultător, înfrînat şi sîrguitor către toate nevoinţele 
pustniceşti şi sporind spre fapta cea îmbunătăţită, se bucura cu sufletul şi slăvea pe 
Dumnezeu. Sosind ziua prealuminată a Sfintelor Paşti, a zis stareţul către ucenic: 
"De vreme ce ziua aceasta este de praznic, şi la toţi creştinii această zi a Învierii lui 
Hristos este zi de bucurie şi de prăznuire, deci, frate, să găteşti şi nouă masa, ca, 
mîncînd, să ne veselim pentru slava lui Dumnezeu". Vrînd el îndată cu osîrdie să 
facă porunca, a luat puţin untdelemn şi a turnat în sare, punîndu-l pe masă. 
Apropiindu-se stareţul de masă şi văzînd în sare untdelemn, şi-a lovit fruntea cu 
mîna şi a zis cu lacrimi: "Domnul meu S-a răstignit şi a fost batjocorit şi a suferit 
pălmuire şi eu să mănînc untdelemn?" Deci, n-a stat la masă să mănînce, pînă ce nu 
s-a luat sarea şi untdelemnul şi s-au pus altele. 


Într-una din zile a venit la dînşii un frate şi, văzînd focul aprins, a zis lui Palamon 
şi lui Pahomie: "Dacă cineva dintre voi are credinţă, să se pună deasupra acestor 
cărbuni şi să stea pe ei pînă se va citi rugăciunea Domnului, adică: Tatăl nostru..." 
Cuviosul Palamon, cunoscînd înălțarea minţii fratelui aceluia, l-a certat, zicîndu-i: 
"Încetează, frate, cu acea mîndră părere a ta şi nu căuta lucru cel netrebnic, pentru 
că te amăgeşti”. 


Atunci el, mîndrindu-se, s-a suit de voie pe cărbunii cei aprinşi şi stătea citind 
rugăciunea Domnului, şi astfel a rămas nears; fiindcă prin voinţa lui Dumnezeu, 
diavolul, care ajută celor mîndri, îl apără de arderea focului. Deci, pogorîndu-se de 
pe foc nevătămat, mai mult se mîndrea pentru sfinţenia sa. Şi, plecînd de la dînşii, 
îi ocăra, zicîndu-le: "Unde este credinţa voastră?" Deci, şezînd acel frate mîndru în 
chilia sa, care nu era aşa departe de Palamon, şi văzîndu-l diavolul înşelat 
desăvîrşit cu înălţarea minţii, s-a închipuit în femeie frumoasă, îmbrăcată cu haină 
luminoasă şi înfrumuseţată cu podoabe şi, venind la el, a bătut în uşa chiliei. EI, 
deschizînd uşa şi văzînd pe acea femeie, a întrebat-o de pricina venirii ei; iar 
diavolul cel în chip de femeie, i-a răspuns: "Fiind strîmtorată de datornici pentru 
datorii şi neavînd cu ce să le plătesc, am fugit de la dînşii, temîndu-mă să nu cad în 
mîinile lor şi să-mi facă vreo răutate; deci mă rog ţie, părinte, primeşte-mă în 
ceasul acesta în chilia ta, ca să mă ascund de cei ce mă gonesc, că Dumnezeu m-a 
povăţuit să vin la tine, ca să fiu păzită de cei ce mă caută”. 

EI, neputînd să socotească cele grăite şi neînţelegînd meşteşugirile vrăjmaşului cu 
grosimea minţii sale, a primit în chila sa pe aceea ce părea femeie. Atunci diavolul 
a pus în el gînduri de desfrînare, l-a aprins cu poftă trupească, şi acel mîndru 
monah, fiind biruit de spurcatul gînd, s-a învoit în inima sa la păcat. Deci, dacă s-a 
apropiat de femeie, voind să-şi împlinească patima sa, îndată diavolul l-a trîntit de 
pămînt şi a pierit; iar el a zăcut multă vreme la pămînt ca un mort, mut şi fără de 
glas. După cîteva zile, venindu-şi în sine şi cunoscîndu-şi nebunia sa, s-a dus la 
Sfîntul Palamon, tînguindu-se şi zicînd: "Să ştii, părinte, că eu singur sînt 
pricinuitorul pierzării mele, deoarece nu te-am ascultat; deci, mă rog cuvioşiei tale, 
ajută ticăloşiei mele cu sfintele tale rugăciuni, ca să nu fiu pierdut de diavol pînă în 
sfîrşit”. 


Pe cînd grăia el acestea cu lacrimi, cuvioşii părinţi Palamon şi Pahomie lăcrimau şi 
ei de milă pentru dînsul. Dar, deodată s-a îndrăcit monahul acela şi a fugit din 
chilie şi, fiind gonit de diavol, alerga prin munţi şi prin pustie; apoi, mergînd la 
cetatea care se numea Panos, s-a aruncat în cuptorul băii şi a ars acolo. Fericitul 
Pahomie, văzînd şi auzind aceasta, îşi păzea cu dinadinsul inima sa de gîndurile de 
mîndrie şi îşi îndrepta viaţa în smerită cugetare şi în blîndeţe, aducîndu-şi aminte 
de cuvintele Domnului, care zice: Învăţaţi-vă de la Mine, că sînt blînd şi smerit cu 
inima. 


Muntele şi pustia aceea în care vieţuiau, erau pline de spini şi, cînd ieşea Pahomie 
să adune lemne, îşi rănea picioarele, umblînd desculț prin spini, asemenea şi 
mîinile lui, fiind înţepate de spini, se sîngerau. EI le răbda cu bucurie, aducîndu-şi 
aminte de piroanele Stăpînului, cu care au fost pironite pe Cruce sfintele Lui mîini 
şi picioare. Lui îi plăcea să se roage singur la un loc deosebit, şi pentru aceasta 
adeseori ieşea în pustie departe de chilie; şi acolo îşi întindea mîinile în sus şi se 
ruga lui Dumnezeu. 


Odată, ducîndu-se el cam departe de chilia sa şi apropiindu-se de locul ce se numea 
Tovenisiot, a auzit în rugăciunea sa un glas de sus, grăind către dînsul: "Pahomie, 
aici să petreci şi în locul acesta să faci o mănăstire; pentru că vor veni la tine mulţi 
din cei ce voiesc să se mîntuiască. Pe aceia îi vei povăţui în călugărie la viaţa cea 
îmbunătățită, după felul şi rînduiala pe care îndată o voi trimite ţie”. Fericitul 
Pahomie, minunîndu-se de acest dumnezeiesc glas, i-a venit înainte îngerul în 
chipul rînduielii celei mari a monahilor celor desăvîrşiţi, adică în sfinta schimă, şi 
i-a dat în miîini o tăbliță care avea scris pe dînsa rînduielile şi canoanele vieţii 
monahiceşti şi pustniceşti. Deci, întorcîndu-se el cu bucurie la cuviosul său stareţ, 
i-a spus toate cele văzute şi auzite. Acela, crezînd fără îndoială că este lucrul şi 
rînduiala lui Dumnezeu, a preamărit bunătatea Domnului, care a aflat un chip ca 

acesta de mîntuire omenească. Apoi, fericitul Pahomie a rugat pe Cuviosul 
Palamon să meargă cu dînsul, să vadă locul unde s-a auzit acel glas dumnezeiesc şi 
arătarea cea îngerească. 


Starețul, nevoind să mîhnească pe ucenicul său, pe care îl avea ca pe un adevărat 
fiu după Dumnezeu, s-a dus cu dînsul acolo şi, zidind o chiliuță mică în acel loc, se 
bucura de dumne-zeiasca cercetare. Apoi, după cîtăva vreme, stareţul a grăit către 
Pahomie: "O, fiule, deoarece văd darul cel dăruit ție de la Dumnezeu, că ai să fu în 
locul acesta povăţuitor multora, deci, să petreci aici, iar eu mă voi întoarce la chilia 
mea; dar să facem aşezămînt, ca să nu ne despărțim niciodată, ci să ne cercetăm 
unul pe altul, cît vom fi între cei vii”. Şi astfel vieţuia fiecare în chilia sa. 


Adeseori fericitul Pahomie se ducea la Cuviosul Palamon, cercetîndu-l şi luînd de 
la dînsul binecuvîntare şi părintească învăţătură. Dar nu multă vreme după aceea, 
Sfîntul Palamon s-a îmbolnăvit de moarte din multa înfrînare; pentru că uneori 
gusta puţină pîine, iar apă nu bea deloc; alteori, în loc de bucate, bea puţină apă şi 
pîine nu gusta nicidecum. Deci, fraţii care veneau spre cercetarea lui, îl rugau să-l 
sfătuiască, ca să dea măcar puţină odihnă trupului său bolnav şi să guste din bucate 
şi din băutură, ca astfel să nu slăbească desăvîrşit. Iar el le răspundea: "Dacă sfinţii 
mucenici ai lui Hristos au răbdat cu tărie pînă la sfîrşit pentru Dumnezeu, în Care 
au crezut, unii tăierea mădularelor, alţii tăierea capetelor, iar alţii arderea focului, 
apoi cum să voiesc eu să-mi pierd răbdarea cea puţină, pe care m-am făgăduit s-o 
îndur pentru Hristos?" Şi aşa pustnicul şi înfrînatul cel adevărat, deşi fund în boală 
trupească, totuşi nu şi-a schimbat pustnicia sa, ci, păzind-o pînă la sfîrşit, s-a sfîrşit 
pe mîinile iubitului şi duhovnicescului său ucenic şi fiu, fericitul Pahomie, şi a 
trecut spre îndulcirea veşnicelor bunătăți, gătite lui de la Domnul nostru lisus 
Hristos. După aceea, Cuviosul Pahomie a îngropat cu cinste trupul duhovnicescului 
său părinte şi s-a întors la Tavenisiot în chilia sa, unde vieţuia după Dumnezeu. 


După cîtăva vreme, a venit la dînsul loan, fratele lui cel mai mare după trup, care îl 
căuta de multă vreme. Pentru că, de cînd Pahomie luase Sfîntul Botez, nu s-a mai 
întors în casă la părinţii şi rudeniile sale, ci îndată s-a dus în pustie; şi-l căuta loan, 
fratele lui, pretutindeni, pentru că şi acela luase sfînta credinţă şi se botezase. Deci, 
văzîndu-se unul cu altul, s-au bucurat şi s-au sărutat şi loan a început a vieţui 
împreună cu Pahomie şi a urma vieţii lui, petrecînd amîndoi în legea Domnului şi 
învăţîndu-se ziua şi noaptea. EI nu se îngrijea de cele pămînteşti, iar cele ce le avea 
din osteneala mîinilor sale, le împărțea la cei ce aveau trebuinţă, neîngrijindu-se 
pentru ziua de miine. Îşi muncea trupul cu postiri, privegheri şi alte feluri de 
osteneli, mîngîindu-se cu nădejdea învierii şi a fericirii ce va să fie în ceruri. 

Citind Vieţile Sfinților şi luînd aminte la isprăvile acelora, singur se sîrguia să 
săvîrşească unele ca acelea. Apoi, Cuviosul Pahomie, aducîndu-şi aminte de 
făgăduinţa care de la Dumnezeu i se făcuse lui, pentru fraţii cei ce erau să se adune 
la dînsul spre mîntuire, a început împreună cu fratele său, a zidi chilu. Deci, 
Pahomie voia să facă mai mare cuprinsul mănăstirii; iar loan, învăţind şi cugetind 
pentru liniştea şi strîmtorarea călugărească, dorea să fie mai mică ograda 
mănăstirii. Deci, supărîndu-se, a zis către Pahomie: "Încetează de a mări şi a lărgi 
curtea mănăstirii pentru că lucrul acesta este netrebnic”. 


Auzind Pahomie unele ca acestea s-a mîniat asupra fratelui său, că nu cu înţelegere 
l-a ocăriît pe el. Însă, fiind blând, nu i-a zis nimic, cinstind pe fratele cel mai mare 
cu anii. Sosind noaptea, s-a închis în chila sa şi a început a plinge şi întru 
rugăciune a se mărturisi lui Dumnezeu, zicînd: "Amar mie, că înţelegerea cea 
trupească este încă întru mine şi umblu încă după trup; pentru că după atita 
deprindere duhovnicească, sînt stăpînit încă de mînie. Miluieşte-mă, Dumnezeule, 
ca să nu pier; pentru că dacă Tu nu mă vei întări pe mine cu darul Tău, atunci 
vrăjmaşul meu va afla în mine vreo parte din faptele sale şi mă va face pe mine 
robul lui, ca pe un călcător al legilor Tale; căci scris este: Cel ce păzeşte toată 
legea, dar numai într-una greşeşte, pentru toate s-a făcut vinovat. Cred Doamne, că 
îndurările Tale cele multe îmi vor ajuta mie, şi mă voi învăţa a umbla în căile 
Sfinţilor Tăi Părinţi, tinzînd spre cele dinainte şi uitînd pe cele din urmă; că din 
veac sfinții Tăi, ajutîndu-se cu darul Tău, au ruşinat pe vrăjmaş şi foarte s-au 
preamărit. lar eu cum voi învăţa, Doamne, pe cei care Te-ai făgăduit a-i chema la 
viața monahicească prin mine, dacă nu voi birui mai înainte patimile mele, care 
prin trup îmi stăpînesc sufletul meu, şi de nu voi păzi legea Ta fără de prihană? 
Cred Doamne, că dacă Tu îmi vei da ajutor, voi face acelea care sînt plăcute 
înaintea ochilor Tăi şi-mi vei ierta toate păcatele mele”. 


Aşa strigînd fericitul către Dumnezeu, a petrecut toată noaptea întru rugăciuni, 
asudînd cu lacrimi, şi din multa sudoare - fiind pe vremea secerişului, şi în părțile 
acelea fără de măsură era zăduf mare - s-a făcut sub picioarele lui o baltă; pentru că 
era obiceiul lui ca, stînd la rugăciune, să-şi aibă mîinile întinse în sus şi nicidecum 
nu le lăsa nici le strîngea pînă la sfîrşitul rugăciuni; ci aşa stătea ca spînzurat pe 
Cruce. Astfel obosindu-şi trupul său, iar sufletul ridicîndu-şi spre gîndirea de 
Dumnezeu, asuda foarte mult. 


Nu după multă vreme, loan, fratele lui s-a mutat către Domnul şi el l-a îngropat, 
după obicei, cu psalmi şi cu cîntări, îngrijindu-se în toate zilele ca să fie mai bun şi 
mai liber de gîndurile cele ce năvăleau asupra lui, învăţindu-se pururea în frica lui 
Dumnezeu, avînd în minte pomenirea morţii, înfricoşata judecată şi minunile cele 

veşnice, iar cu trupul ostenindu-se la zidirea mănăstirii. Diavolii văzînd aceasta, au 
început a năpădi la arătare asupra lui, scriîşnind cu dinţii şi aducîndu-i multe ispite. 
lar el înarmîndu-se cu pavăza credinţei şi cu rugăciuni, biruia asuprelile 
vrăjmaşului, avînd totdeauna în gură cîntarea de psalmi. Deci, rugîndu-se el, 
diavolii de multe ori se sîrguiau să-i curme rugăciunea. Cînd pleca genunchii îi 
arătau înaintea lui o groapă adîncă şi apă vijiind, ca să se teamă şi să nu-şi plece 
genunchii la rugăciuni. Însă, sfîntul nu se îngrijea de diavoleştile năluciri şi nu 
înceta a-şi pleca genunchii la rugăciune. 


Odată, umblînd el, l-au înconjurat diavolii, urmîndu-i şi mergîndu-i înainte ca unui 
boier, zicînd unul către altul: "Iată Domnul Pahomie, daţi-i loc de cinste robului lui 
Dumnezeu!" Iar sfîntul batjocorea nălucirile lor şi-i socotea pe dînşii ca pe nişte 
cîini ce latră. Stînd în chilia sa la pravila cea de la miezul nopţii, au năvălit asupra 
lui mulţime de diavoli şi au început a-i clătina chilia şi a cutremura pămîntul, vrînd 
să răstoarne zidirea din temelie şi să ucidă pe Pahomie; dar el a început a cînta: 
Dumnezeu este scăparea noastră, puterea şi ajutorul întru necazurile cele ce ne-a 
aflat pe noi; pentru aceasta nu ne vom teme, cînd se va tulbura pămîntul. Atunci 
îndată s-au stins diavolii ca fumul şi s-a făcut alinare şi linişte. Însă aceia, fugind ca 
nişte cîini fără de ruşine, iarăşi s-au întors. Deci, după rugăciune, şezînd sfîntul la 
lucrul mîinilor, 1 s-a arătat diavolul în chip de cocoş mare, care cînta înaintea lui 
foarte mult şi se repezea spre faţa lui; iar sfîntul a suflat asupra lui şi, însemnîndu- 
se cu semnul Sfintei Cruci, l-a izgonit pe el de la dînsul. 


Altădată, adunîndu-se mulți diavoli, au legat o frunză de stejar cu o funie mare şi 
lungă, şi trăgeau de ea cu osteneală şi cu ispitire, ca de o piatră mare, chiuind şi 
strigînd cu mare glas unul către altul: "Trageţi, trageţi!” Aceasta o făceau vrînd să 
pornească spre rîs pe robul lui Dumnezeu; dar sfîntul a gonit cu rugăciunea toată 
tabăra diavolească. 


De multe ori, cînd şedea sfîntul să mănînce, diavoli, făcîndu-se în chip de femei 
frumoase, şedeau lîngă el şi se atingeau de bucatele cele puse înainte. Iar cuviosul, 
închizîndu-şi ochii cei trupeşti ca să nu vadă nălucirile cele muiereşti, îşi ridica 
ochii minţii spre Hristos Dumnezeu; atunci nălucirile cele diavoleşti fugeau; pentru 
că nu puteau să sporească ceva, de vreme ce era darul Domnului împreună cu 
cuviosul, Cel ce a zis către plăcuţii Săi: Nu vă temeți, Eu sînt cu voi pînă la sfîrşitul 
veacului. 


Altădată, cu voia lui Dumnezeu, a luat mare chinuire de la diavoli; pentru că toată 
ziua, de dimineaţă pînă seara, a fost bătut de dînşii şi ca un mucenic a fost rănit de 
bătăi; însă n-a slăbit, nici nu s-a deznădăjduit de ajutorul lui Dumnezeu, de vreme 

ce Domnul nu părăseşte în ispite pe robii Săi. Deci, a venit la dînsul pentru 
cercetare, un oarecare monah bătrîn cu numele Apolos; şi îndată a început 
Cuviosul Pahomie a-i spune cu de-amănuntul toate primejdiile şi ispitele cele 
aduse asupra lui de diavoli. Apolos i-a grăit lui: "Îmbărbătează-te şi te întăreşte 
robule al Domnului, pentru că ştie diavolul că de te-ar fi biruit pe tine, cel ce ne 
eşti nouă spre folos, şi căruia toţi, după puterea noastră, ne sîrguim să-ţi urmăm, 
apoi pe noi neputincioşii cu înlesnire ne va robi lui; pentru aceea asupra ta mai 
mult se înarmează. Deci, tu, o, părinte, avînd ajutorul lui Dumnezeu, nu te lenevi, 
nici slăbi în nevoinţe, ci rabdă-le pe toate cu vitejie, că ai să dai răspuns lui 
Dumnezeu şi pentru noi, biruindu-te de lenevire şi dîndu-ne nouă chip de 
împuţinare de suflet". 


Pahomie, auzind acestea, mai mult s-a întărit asupra vrăj-maşilor celor nevăzuţi şi 
slăvea pe Dumnezeu, că 1-a trimis pe un frate ca acela, care l-a mîngiiat în necaz, şi 
l-a pornit spre mai mare nevoinţă; deci, a rugat pe monahul acela, ca să-l cerceteze 
pe el mai des şi să-l întărească. Odată, acel fericit Apolos, venind la Cuviosul 
Pahomie, s-a îmbolnăvit şi, petrecînd puţine zile, s-a mutat către Dumnezeu şi a 
fost îngropat de Pahomie. 


Cuviosul Pahomie avea atîta îndrăzneală şi credință către Dumnezeu, încît de 
multe ori călca peste balauri şi peste scorpii, şi rămînea nevătămat de ei. Adeseori 
poruncea crocodililor ca să-l treacă dincolo de rîu. Crocodilii ascultau porunca lui 
şi treceau degrabă pe plăcutul lui Dumnezeu. Cuviosul, mulțumind lui Dumnezeu 
că-l păzeşte nevătămat de toate asuprelile vrăjmaşilor, se ruga Lui, zicînd: "Bine 
eşti cuvîntat Doamne, că n-ai trecut cu vederea smerenia mea, nici n-ai lăsat 
neputinţa mea, ca să fie înşelată de vrăjmaşul, ci singur m-ai întărit şi mă întăreşti 
pe mine, văzînd neştiinţa mea. Singur mă povăţuieşti şi mă înveţi pe mine voia Ta 
cea sfîntă, pentru că eu sînt prost şi neînţelept; iar Tu m-ai înţelepțit întru frica Ta”. 


Sfîntul, văzînd iarăşi asuprelile diavoleşti, ruga pe Dumnezeu ca un viteaz şi 
nevoitor desăvîrşit, ca să-i ia somnul, încît să petreacă noaptea şi ziua fără de somn 
- pe cît se poate -, biruind cu ajutorul lui Dumnezeu pe cei potrivnici, după cele 
scrise; Nu mă voi întoarce, pînă ce se vor sfîrşi; îi voi necăji şi nu vor putea să stea; 
vor cădea sub picioarele mele, că m-ai încins cu putere spre război. Deci, 1 s-a 
dăruit lui cererea şi vedea duhurile cele nevăzute ca pe cele văzute şi le gonea 
departe cu arma duhovnicească a rugăciunilor. Rugăciunea cuviosului era ca să se 
săvîrşească întru el voia Domnului şi să nu se lipească de el nici un gînd din grijile 
lumești. 

După cîtăva vreme, Cuviosul Pahomie, stînd la rugăciune la miezul nopţii, 1 s-a 
arătat îngerul Domnului în chipul cel dintii, zicîndu-i: "Pahomie". ar el a răspuns: 
"Ce este, Domnul meu?" Zis-a îngerul: "Voia Domnului este aceasta, ca să-l 
slujeşti Lui şi pe neamul omenesc să-l aduci la EI". Îngerul Domnului, zicîndu-i 
acestea de trei ori, s-a dus de la el. lar Pahomie, mulţumind lui Dumnezeu de acea 
vedenie ce 1 se făcuse şi, luînd încredințare, a început a primi pe cei ce veneau la el 
şi voiau să slujească lui Dumnezeu. Deci, după multă ispitire, le dădea chipul 
monahicesc, învăţindu-i să treacă cu vederea lumea şi pe toate cele din lume. 
Astfel, el se dădea singur pildă cu pustnicia şi cu smerenia vieţii celei iubitoare de 
osteneală, deşi nu mai era tînăr, slujind celorlalți fraţi. Pentru că el pregătea masa, 
el lucra grădinile, săpînd, şi adăpînd cu apă verdeţurile, el slujea bolnavilor ziua şi 
noaptea şi era chiar şi portar. EI făcea cu mîinile sale toate lucrurile cele mai de pe 
urmă şi slujirile în mănăstire; îndemnînd pe toţi să petreacă întru chemarea lor, în 
psalmi şi în alte cărți, dar mai ales să se înveţe din Sfînta Evanghelie. Numele 
fraților care veniseră la el de la început, erau acestea: Psentais, Suros şi Psoe. 
Acestora le grăia totdeauna cuvintele lui Dumnezeu, folosindu-i mult pe ei. lar ei, 
privind la sfinta lui viaţă cea întocmai cu îngerii, se minunau, zicîndu-şi unul 
altuia: "Ne-am înşelat, socotind că sfinţii sînt născuţi de fel sfinţi, şi nu se fac sfinți 
după a lor voie, şi iarăşi socotind că păcătoşii nu pot să se întoarcă la pocăință şi să 
se facă sfinți. Acum vedem darul lui Dumnezeu în sfîntul acesta, părintele nostru 
Pahomie; căci s-a născut din părinți păgîni şi necredincioşi, şi a venit întru atît de 
bună credinţă şi plăcere de Dumnezeu, încît săvîrşeşte cu înlesnire toate poruncile 
lui Dumnezeu. Drept aceea ni s-a arătat şi nouă, că şi noi, de vom voi, putem să-i 
urmăm lui, precum a urmat şi el sfinților, care au fost mai înainte. Deci, să murim 
împreună cu el, ca să şi înviem cu el, că ne duce drept la viaţa veşnică”. 


Deci, apropiindu-se ei de Sfîntul Pahomie, i-au zis: "Pentru ce, părinte, singur te 
ostenești atît de mult în lucrurile mona-hiceşti? Porunceşte-ne, ca să lucrăm şi noi”. 
Sfîntul le-a răspuns: "Jugul cel bun pe care l-am pus pe mine, nu-l voi lepăda. 
Hristos ne-a adunat pe noi aici, ca să ne ostenim împreună pentru mîntuire. El să ne 
întărească, pe mine şi pe voi, în răbdare şi osteneli. lar cînd Domnul nostru ne va 
aduna mai mulți, atunci voi îmi veți ajuta în slujbele mănăstireşti”. Cuviosul 
Pahomie le-a scris lor rînduieli pentru rugăciune, pentru lucrul mîinilor şi pentru 
somnul cel cu trezvie; pentru hrană şi pentru haine, pentru toată buna rînduială 
mănăstirească şi pentru viaţa monahicească, precum s-a povăţuit mai înainte de 
îngerul care 1 s-a arătat. 


Deci, cu voia lui Dumnezeu, Care cheamă pe toți spre mîntu-ire, s-au adunat la 
cuviosul şi alţi fraţi, între care era Pecusie, Cornelie, Pavel, Pahomie - un altul -, 
loan şi alţii care auzeau de viaţa lui cea folositoare, de învăţătura cea de suflet 

mîntuitoare a credinţei celei drepte şi de rînduiala cea cu bune obiceiuri a 
mănăstirii. Astfel, numărul fraților în puţină vreme s-a înmulțit, încît ei erau mai 
bine de o sută. 


Iar cînd, în vreo zi de praznic, se cădea ca toţi împreună să se împărtăşească cu 
preacuratele, cereştile, nemuritoarele şi de viaţă făcătoarele dumnezeieşti Taine ale 
lui Hristos, atunci Cuviosul Pahomie chema pe un preot din bisericile cele din 
satele de aproape şi acesta săvîrşea dumnezeiasca slujbă în mănăstirea lor şi toţi se 
împărtăşeau cu Trupul şi Sîngele lui Hristos. 


Aceasta o făcea, fiindcă nu voia povăţuitorul şi cugetătorul cel smerit să 
învrednicească pe vreunul din ucenicii lui la rînduiala preoțească; ci zicea că mai 
de folos este monahilor să nu caute cinste şi începătorie, mai ales cei ce viețuiesc 
viaţa cea de obşte, ca să nu înceapă între fraţi pentru unele pricini a se face zavistii, 
pizmuiri şi neîntocmiri; deoarece, dacă cade în arie o scînteie mică de foc şi nu se 
va stinge degrabă, toată aria o arde, şi rodurile cele adunate cu multă osteneală se 
pierd într-un ceas. Astfel, căzînd între monahi gîndul iubirii de stăpînire şi dorirea 
de rînduială preoțească, de nu se va scoate degrabă, toate ostenelile lor cele de 
mulți ani şi rodurile duhovniceşti le întoarce în nimic înaintea lui Dumnezeu. 


Acestea le grăia cuviosul, învăţind pe frați smerenia; însă, dacă venea la mănăstirea 
lui cineva din monahii cei sfințiţi, voind să petreacă cu dînşii, îl primea cu dragoste 
şi-l cinstea ca pe un părinte; iar acela privind la viaţa cuviosului cea cu smerită 
cugetare şi a celorlalți fraţi, se sîrguia să fie următor smereniei şi ostenelilor lor 
cele pustniceşti. Astfel, Sfîntul Pahomie era spre toţi foarte milostiv şi iubitor. Îi 
era milă de cei bătrîni şi neputincioşi cu trupul, ştia a plăcea şi celor tineri, avînd 
multă purtare de grijă pentru sufletele lor. Deci, numărul fraților crescînd în toate 
zilele mai mult, a ales pe unii dintre dînşii, care puteau să îndrepteze cu ajutorul lui 
Dumnezeu şi să povăţuiască pe alţii la fapta bună. Astfel, i-a pus pe acei fraţi peste 
alți frați, împărțindu-i în mai multe mănăstiri; iar el singur, privind la toţi ca un 
părinte şi îngrijindu-se de ei, îi dădea fiecăruia pe cît putea să poarte ascultarea şi 
slujirea cea cuviincioasă în lucruri şi în rugăciunile şi pravila cea pustnicească. 
Astfel se făcea fraţilor mare sporire de la Cuviosul Pahomie, povăţuitorul cel de 
Dumnezeu înţelepțit. 


După mulţi ani, auzind de dînsul sora sa cea după trup, a venit la mănăstirea lui, 
voind să vadă pe fratele său, că şi dînsa primise credinţa creştinească. lar el, aflînd 
de venirea ei, a trimis pe portar la dînsa, zicîndu-i: "Ai auzit de mine că sînt viu; 
deci, du-te de aici şi nu te mîhni, că nu m-ai văzut, nici tu pe mine, nici eu pe tine. 
lar de vei voi să urmezi vieţii mele şi să aflăm împreună milă de la Domnul, atunci 

frații mei îți vor zidi o chilie într-un loc liniştit, ca acolo bineplăcînd Domnului, să 
te lepezi de lume; pentru că nu este altă odihnă mai bună pe pămînt, decît aceea, de 
a face bine şi a plăcea lui Dumnezeu. Domnul este puternic ca şi pe alte fecioare şi 
femei să le mîntuiască prin tine, aducîndu-le la o viaţă ca aceasta. Pentru aceea vei 
avea îndoită răsplătire de la Dînsul: una, pentru viaţa ta îmbunătățită; iar alta, 
pentru povăţu-irea acelora". Auzind sora cuviosului, s-a umilit cu inima şi a primit 
cu dragoste sfatul cel folositor al fratelui său şi, plîngînd, cerea să fie povăţuită 
pentru mîntuire. 


Atunci fericitul Pahomie a preamărit pe Dumnezeu, văzînd osîrdia ei atît de mare; 
deci, a poruncit unor fraţi cucernici, ca la o parte de mănăstire, în partea cealaltă de 
rîu, să-i facă o chilie şi să zidească o mănăstire mică; şi a îmbrăcat-o în chipul 
monahicesc. Apoi, adunîndu-se la dînsa şi alte fecioare şi femei, le-a dat rînduială 
de viaţă monahicească şi a încredinţat mănăstirea aceea unui bărbat duhovnicesc, 
bătrîn şi sfint cu numele Petru, care le cerceta adeseori şi iconomisea toate cele 
pentru dînsele. 


Cuviosul părintele nostru Pahomie a luat de la Domnul şi darul facerii de minuni; 
pentru că a început cu darul lui Hristos a tămădui bolile şi a izgoni diavolii. 
Cuviosul avea prieten adevărat pe un oarecare preot bătrîn, cu numele Dionisie, 
econom al bisericii 'Tintirisiei. Acela cerceta adeseori pe Cuviosul Pahomie, 
asemenea se ducea la dînsul, pentru că îl iubea foarte mult, deoarece, acel Dionisie, 
era unul din cei ce au mărturisit numele lui lisus Hristos şi a pătimit pentru Dînsul 
în vremea prigoanei ce fusese mai înainte. 


O femeie oarecare vestită din cetatea Tintiriei, pătimind curgerea sîngelui de mulţi 
ani şi, auzind de sfinţenia cea mare a Cuviosului Pahomie, dorea să-l vadă; căci 
credea că va căpăta tămăduire de boala sa prin sfintele lui rugăciuni. Ea, aflînd că 
cuviosul nu vorbeşte cu femeile, nici nu intră femei în mănăstirea lui, s-a dus la 
fericitul preot Dionisie, că nu era tăinuit acelei femei, că părintele Dionisie cu 
Cuviosul Pahomie petreceau în mare prietenie întru Domnul şi se cercetează unul 
pe altul, şi l-a rugat acea femeie să-l cheme cu dragoste în cetatea lor pe Cuviosul 
Pahomie. Dionisie a făcut aşa că, trimiţind rugăminte la cuviosul, l-a chemat în 
cetate şi, intrînd ei în sfinta biserică, femeia aceea bolnavă s-a atins de poalele 
hainelor Cuviosului Pahomie, precum se spune şi în Sfînta Evanghelie, şi îndată s- 
a tămăduit de curgerea sîngelui şi s-a făcut sănătoasă. Deci, căzînd la pămînt, 
preamărea pe Dumnezeu cu glas mare şi pe plăcutul Lui, pe Sfîntul Pahomie, l-a 
fericit cu laude. Cuviosul Pahomie, cunoscînd meşteşugul lui Dionisie, a 
binecuvîntat pe femeie şi, după vorba cea iubită cu prietenul cel duhovnicesc, s-a 
întors la mănăstirea sa. 

După aceasta a venit de departe la mănăstire un om oarecare şi a rugat pe cuvios să 
tămăduiască pe fiica sa, care pătimea de duh necurat. Cuviosul a poruncit 
portarului să spună omului acela astfel: "Noi nu avem obicei să vorbim cu femeile, 
dar trimite la noi o haină oarecare a fiicei tale, ca s-o binecuvîntăm în numele 
Domnului şi vă vom trimite-o înapoi; deci, nădăjduim spre Domnul că se va 
tămădui fiica ta". Omul acela, alergînd degrabă, a adus haina fucei sale şi a dat-o 
sfîntului. 


Sfîntul Pahomie, căutînd cu iuţime spre haina aceea, a zis: "Nu este aceasta haina 
el". lar tatăl său întărea, zicînd: "Cu adevă-rat haina aceasta este a fiicei mele”. 
Sfîntul a grăit către dînsul: "Şi eu ştiu că fiica ta poartă haina aceasta, dar nu i se 
cuvine ei, pentru că este feciorească; iar ea, zicînd că este fecioară şi împodobindu- 
se cu cele fecioreşti, şi-a pierdut fecioria şi petrece în necurăţia desfrînării. Deci, 
am cunoscut că haina aceasta este spurcată cu păcatul şi pentru aceasta am zis că 
nu este a ei; iar tu s-o sfătuieşti mai întîi să se lase de păcatul acela şi să se 
făgăduiască că de acum se va păzi curată înaintea lui Dumnezeu, şi atunci Domnul 
îi va fi milostiv şi o va tămădui de muncirea diavolească”. 


Tatăl ei, auzind acestea, s-a umplut de mîhnire şi de mînie asupra fiicei sale şi, 
ducîndu-se la dînsa, a întrebat-o de este adevărat, şi ea a spus tatălui său cu 
adevărat păcatul ce făcuse, şi a făgăduit cu jurămînt că nu-l va mai face. Apoi, tatăl 
ei, întor-cîndu-se la cuviosul şi spunîndu-i cele ce auzise de la fiica sa, îl ruga cu 
lacrimi să se milostivească spre dînsa. Deci, Cuviosul Pahomie, rugîndu-se pentru 
cea îndrăcită, i-a trimis puţin unt-delemn şi după ce a luat ea cu credinţă untdelemn 
ŞI s-a uns cu el, îndată a fugit diavolul de la dînsa şi s-a făcut sănătoasă din ceasul 
acela. 


Un alt om avea un fiu îndrăcit cumplit; pentru că cumplit era diavolul dintr-însul şi 
nu putea omul acela să aducă pe fiul său la cuviosul, căci duhul cel necurat care era 
în el se împotrivea tare, nelăsîndu-l să-l aducă la plăcutul lui Dumnezeu. Deci, 
venind acel om în mănăstire a căzut plîngînd la picioarele Sfintului Pahomie, şi îl 
ruga cu dinadinsul să se roage lui Dumnezeu pentru fiul lui ce pătimea de duh 
necurat şi să-l izbăvească de muncirea diavolească. Cuviosul, făcînd rugăciune, 1-a 
dat o pîine din mănăstirea sa şi 1-a poruncit ca, la ceasul mîncării, să pună acea 
pîine înaintea fiului său. Ducîndu-se omul la casa sa cu pîinea şi, sosind vremea 
mesei, a pus-o înaintea fiului său; iar îndrăcitul nu voia nici să se atingă de ea, ci 
şi-a împlinit trebuinţa în acea zi cu altă pîine. După o vreme, flămînzind el şi 
cerînd să mănînce, tatăl a sfărîmat o parte din pîinea lui Pahomie în părticele mici 
şi le-a amestecat cu finice şi astfel le-a pus înaintea fiului său ca, necunoscînd, să 
mănînce. lar duhul cel necurat ce era în acel tînăr, cunoscînd în finice pîine dată 


Ar De Dr dr dr de Dr dr d Dr Dr dr dr De de dr dr A Je dr dr A A 


Xp XP XP XP 3 3 2 2 e IP 3 3 E E 0 E IP 5 II IP XXX 


Ar De De de De Dr De e De De de De Dr De De De De De e de de de Ar A d 


XP PP 2 0 E E IE IP IP 3 e IE IE II E E XX 


din mîinile sfîntului, a aruncat finicele la pămînt. Deci, tatăl n-a dat fiului să 
mănînce mai multe zile, poruncind în acelaşi timp să nu-i dea nimic altceva să 
mănînce decît pîinea adusă de la Sfîntul Pahomie. Fiind silit de multă foame, a 
gustat din pîinea aceea şi îndată a fugit dracul din acel tînăr. 


Tatăl, luînd pe fiul său sănătos, l-a dus în mănăstirea cuvio-sului, dînd mulţumire şi 
laudă lui Dumnezeu, Cel ce făcea minuni cu rugăciunile plăcutului Său. Şi multe 
alte tămăduiri de bol cu minune se făceau de Cuviosul Pahomie, prin darul 
Sfintului Duh care petrecea în el, însă pentru acestea nu se înălța cu inima, ci 
totdeauna se păzea în smerenie. De se ruga lui Dumnezeu cîndva pentru ceva şi nu- 
şi cîştiga cererea, nu se mînia nici nu se tulbura cu gîndul, ci totdeauna avea în 
gură acel dumnezeiesc şi mare cuvînt: Părinte, fie voia Ta! 


Cercetînd Cuviosul Pahomie mănăstirile sale pe care le avea în multe locuri, a 
mers la una care se numea Muhonia. Acolo a văzut un smochin înalt şi roditor, în 
care cei tineri se suiau în ascuns de furau poamele şi le mîncau fără de vreme. 
Deci, apropiindu-se cuviosul de acel smochin, a văzut şezînd în virful lui un duh 
necurat şi l-a cunoscut că este dracul lăcomiei pîntecelui, care înşeală pe cei tineri 
să fure smochinele şi să le mănînce în ascuns. 


Atunci, a chemat pe grădinarul mănăstirii, care era unul din cei mult nevoitori 
bătrîni, cu numele Iona, şi i-a zis: "Frate, taie pomul acesta, pentru că nu i se 
cuvine să stea în mijlocul mănăstirii spre sminteala celor neîntăriți în înfrînare”. 
Bătrînul lona, auzind acestea, s-a mîhnit foarte mult şi a zis către cuvios: "O, 
părinte, nu-l tăia nicidecum, pentru că mult rod luăm din el”. Văzînd Sfîntul 
Pahomie pe acel bătrîn mîhnit, a tăcut, nevrînd să-l mîhnească şi mai mult; pentru 
că îl ştia că este sfînt cu viaţa. A doua zi, însă, acel pom s-a aflat uscat cu totul şi 
nu avea nici rod, nici frunze verzi. Văzînd aceasta bătrînul Iona, s-a umplut mai 
mult de mîhnire şi de necaz, căci n-a ascultat pe părintele cel sfint şi n-a tăiat 
îndată acel smochin. 


Aici se cuvine a pomeni puţin şi de viaţa acestui fericit bătrîn Iona. El avea optzeci 
şi cinci de ani în mănăstire, slujind cu cinste şi cu plăcere lui Dumnezeu. 
Ascultarea lui era să lucreze grădina, să sădească pomi, să adune roadele şi, prin 
ostenelile şi rugăciunile lui, să facă mare îmbelşugare şi îndestulare de roade. 


EI n-a gustat niciodată din acele roade şi răsaduri pînă la sfîrşitul său, atît de 
înfrînat şi pustnic era. Haina lui era numai una, făcută din piele de oaie, pe care o 
purta iarna şi vara. Altă haină niciodată nu-i trebuia decît cojocul, pe care numai 
atunci îl lua, cînd se împărtăşea cu dumnezeieştile Taine; iar după împărtăşire se 

dezbrăca şi îl strîngea, păstrîndu-l curat în tot timpul călugăriei lui. Nu ştia ce este 
odihna trupului, pentru că totdeauna şi neîncetat muncea cu osîrdie lucrul lui. El n- 
a gustat niciodată vreo fiertură, ci verdeţuri crude cu oţet îi era hrana lui în toată 
viaţa. Niciodată nu s-a odihnit pe coastele sale pînă la moarte, ci după osteneala 
cea de toată ziua din grădină şi după apusul soarelui primea hrana obişnuită, iar 
după aceea intra în chilia sa şi acolo lucra cu mîinile toată noaptea fără lumînare, 
împletind funii pînă la cîntarea Utreniei, avînd în gura lui rugăciuni, şi astfel 
dormita puţin pentru nevoia somnului celui firesc. În acest fel îşi obosea trupul 
pînă la cel mai de pe urmă ceas al sfirşitului vieţii sale. Astfel s-a găsit mort, şezînd 
ŞI ținînd în mîini împletitura ce lucra; iar sufletul lui cel sfînt s-a dus către Domnul, 
ca unul ce a fost atît de iubitor de osteneli, nevoitor şi omorîtor de patimile trupului 
său. 


În acea mănăstire a Muhoniei, cuviosul părintele nostru Pahomie, a zidit o biserică 
nouă, cu mîinile fraţilor celor iscusiţi în acel lucru şi a împodobit-o cu stîlpi 
frumoşi, încît se veseleau de acel lucru bun şi frumos zidit. Socotind apoi, că nu se 
cade monahilor a se înveseli de podoaba lucrului miinilor lor, nici a se mîndri de 
frumuseţea zidirii, a luat nişte funii groase şi a legat stîlpii; deci, chemînd pe fraţi 
le-a poruncit, ca să tragă cu toată puterea, pînă ce s-a aplecat zidirea şi se strica 
toată podoaba. Deci, cuviosul a zis către fraţi: "Să nu vă lăudaţi fraților pentru 
osteneala cea multă a mîinilor voastre, că aţi făcut zidire frumoasă; ci mai ales vă 
îngrijiţi, ca să vă zidiţi singuri pe voi şi să vă împodobiţi sufletul vostru ca pe o 
Biserică a lui Dumnezeu; pentru că voi sînteți Biserici ale Dumnezeului Celui viu, 
precum a zis Domnul". Aşa cuviosul părinte, mergînd în fiecare locaş, folosea pe 
fraţi, învăţindu-i şi certîndu-i cu cuvinte din dumnezeiasca Scriptură, rugîndu-i şi 
sfătuindu-i să fie în viaţă fără de prihană şi să ştie şi să cunoască meşteşugirile 
vrăjmaşului, ca astfel să se împotri-vească lor cu puterea Sfîntului Duh, ori să 
grăiască cuvintele Psalmului: Întru Dumnezeu vom face puterea şi EI va urgisi pe 
vrăjmaşii noştri. 


Șezînd oarecînd Cuviosul părinte Pahomie cu fraţii în mănăstirea sa din Tavenisiot 
şi învăţindu-i din dumnezeieştile Scripturi, au venit oarecare pustnici eretici, care 
îşi acopereau veninul dinăuntru cu haine de păr; şi, stînd înaintea porţilor 
mănăstirii, au zis oarecăruia din frați: "Sîntem trimişi de părintele nostru la al 
vostru; deci, să-i spuneţi din partea noastră aceste cuvinte: "De eşti cu adevărat om 
al lui Dumnezeu şi nădăjduieşti spre Dînsul că te va asculta pe tine, apoi să vii şi să 
treci cu noi rîul cel de lîngă mănăstire, cu picioarele pe deasupra apei, ca pe uscat, 
ca să cunoaştem toţi care din noi are mai multă îndrăzneală la Dumnezeu, tu ori 
noi?" 

Nişte cuvinte de mîndrie ca acestea ale acelor eretici auzindu-le Cuviosul Pahomie, 
a zis către frați: "Cu voia lui Dumnezeu, vor putea ereticii aceia să treacă rîul ca pe 
uscat, fiindu-le în ajutor diavolul, cel ce i-a prins pe dînşii în laţul său, ca să li se 
întărească înşelăciunea ereticească; însă eu nu cer de la Dumnezeu o minune ca 
aceea, ca să umblu pe apă, pentru că ştiu că gîndul acesta, nu numai că nu este 
monahicesc, dar nici creştinesc. lar voi duceți-vă şi spuneţi-le lor ce zice fericitul 
Pahomie: "Nădăjduiesc spre Dumnezeu, iar nu spre lucrările mele, deoarece, fiind 
păcătos, nu voiesc a ispiti pe Domnul Dumnezeul meu. Sîrguinţa mea este, nu să 
umblu pe ape, ci să-mi văd totdeauna păcatele mele şi să caut ajutorul lui 
Dumnezeu ca, astfel, să pot trece fără de vătămare ispitele vrăjmaşului". Ereticii, 
auzind unele ca acestea, s-au dus ruşinaţi. 


În locaşul cuviosului era un frate, care îşi făcea voia sa şi nu mînca în acelaşi timp, 
cînd mîncau şi ceilalți fraţi, ci postea mai mult decît îi era rînduit; deci, pentru 
aceasta se mîndrea faţă de ceilalți. Părintele Pahomie, cunoscînd înălțarea de minte 
a mona-hului aceluia, l-a luat de-o parte şi i-a zis: "Frate, Domnul a zis: M-am 
pogorît din cer, nu ca să fac voia Mea, ci voia Celui ce M-a trimis pe Mine; deci, şi 
tu eşti dator a ne asculta pe noi şi a păzi rînduiala mănăstirească. Cînd vine vremea 
mesei, mănîncă împreună cu fraţii cele puse înainte, însă cu măsură; nu săturîndu- 
te, ca să nu se îngraşe trupul, căci vrăjmaşul va ridica întru tine război, nici foarte 
puţin să nu mănînci, ca să nu slăbeşti cu trupul întru osteneli, ci să primeşti hrana 
după măsura tinereţii şi puterii, pînă ce vei birui pe diavolul slavei deşarte". 


Deci, fratele acela la început a ascultat sfaturile părintelui, însă după aceea iarăşi s- 
a abătut de la regula sa, zicînd: "Unde este scris: nu posti, nu te înfrîna...?" Deci, 
sfătuindu-se din nou de Cuviosul Pahomie, n-a ascultat, şi astfel s-a stăpînit de 
diavol. În cele din urmă, sfîntul, rugîndu-se către Dumnezeu cu dinadinsul pentru 
dînsul, l-a tămăduit pe el şi astfel, fratele s-a îndreptat după aceea, învăţat fiind prin 
certare. 


Altădată, Cuviosul Pahomie, stînd la rugăciune, s-a pomenit întru răpire şi a văzut 
pe fraţii săi cuprinşi de diferite feluri de primejdu. Unu din dînşii erau cuprinşi de 
jur împrejur de văpaie, şi astfel fiind, nu puteau nicidecum să scape de ea. Alţii, 
fiind cu picioarele desculţe şi împleticindu-se în spini, se primejduiau, fiind 
înţepaţi de spini şi neputînd să iasă din dînşii; iar alții stăteau la un loc înalt peste o 
prăpastie adîncă, sub care trecea un rîu mare şi înfricoşat, plin de crocodili; astfel 
că fraţii aceia nu puteau să se ducă, nici de la prăpastie, nici să se arunce în rîu, din 
cauza mulțimii crocodililor. 

Această vedenie cuviosul o spunea fraţilor cu multe lacrimi şi proorocea zicînd că 
după ducerea lui din viaţa aceasta, monahii se vor împiedica cu diferite feluri de 
patimi lumegşti, se vor primejdui întru multă împiedicare spre mîntuire, neputînd să 
se izbăvească şi să scape de acelea, din pricină că prin meşteşugirea vrăjmaşului, îi 
vor înconjura pe dînşii patimile cele deşarte. 


După aceasta a venit la cuviosul, pentru călugărie un comediant, pe care cuviosul, 
primindu-l şi învăţindu-l mult pentru pocăință, l-a îmbrăcat în schima monahală; 
iar numele lui era Silvan. Acesta, după cîtăva vreme, îndărătnicindu-se, a început a 
vieţui fără de grijă şi a face fel de fel de comedii, spre sminteala celor tineri, de 
care lucru înştiinţindu-se cuviosul, l-a învăţat pe el mult, iar uneori îl şi bătea. În 
urma acestora el se făgăduia că se va pocăi, dar nu se îndrepta. Deci, după o 
răbdare de douăzeci de ani, cuviosul părinte a poruncit ca înaintea fraţilor să 
dezbrace de pe dînsul chipul monahicesc şi, dîndu-i lui haine mireneşti, să-l 
izgonească din mănăstire. 


Atunci Silvan a început a cădea la picioarele marelui stareţ, rugîndu-l şi zicînd: 
"lartă-mă, părinte, şi mai îngăduie-mă de astă dată; căci cred în Stăpînul Hristos, 
Cel ce mîntuieşte pe cei păcătoşi şi cu rugăciunile tale mă va întoarce la pocăință”. 
Iar stareţul i-a zis lui: "Oare ştii cît ţi-am răbdat eu ţie? De mult ori ţi-am dat bătăi, 
fiind silit de obiceiul tău cel rău, care lucru la nimeni nu l-am făcut decît numai 
singur ţie; pentru că n-am voit a întinde mîna mea spre cineva, iar către tine am 
fost silit, chiar nevrînd a face aceasta. Cînd te băteam, pe mine singur mai mult mă 
durea decît pe tine, pătimind de milă cu sufletul împreună; pentru că te băteam, nu 
că voiam să te bat, ci pentru că nădăjduiam că, pedepsindu-te prin bătaie, vei fi mai 
bun şi îți vei mîntui sufletul tău. Dar, de vreme ce nici prin învățături, nici prin 
bătăi nu te-ai îndreptat, te tai pe tine de la rădăcină, ca pe un mădular putred, ca să 
nu se vatăme şi celelalte mădulare". 


Astfel grăind către dînsul Sfîntul Pahomie, el mai mult se ruga şi plîngea cu 
lacrimi, făgăduind pocăință cu ajutorul lui Dumnezeu. lar stareţul i-a grăit lui: 
"Dacă voieşti să te primesc iarăşi în numărul fraților, apoi să pui pentru tine 
chezaş, că de acum te vei pocăi”. Deci, el şi-a pus chezaş pe un oarecare stareţ 
cinstit, cu numele Petronie. Atunci cuviosul, iertînd pe Silvan, l-a încredinţat 
bătrînului Petronie, chezaşul său, şi singur s-a rugat lui Dumnezeu cu dinadinsul 
pentru el, ca să-l povăţuiască la calea cea adevărată a pocăinţei. Dumnezeu Cel 
milostiv, Care nu voieşte moartea păcătosului, a dat lui Silvan, cu rugăciunile 
Sfîntului Pahomie, plăcutul Său, atîta zdrobire de inimă întru pocăință, încît în 
toată vremea lacrimile curgeau din ochii săi ca pîrîul. Pe cînd şedea la masă cu 
frații, de multe ori nu putea să se oprească din plins şi suspinuri, împlinindu-se 

către dînsul cuvîntul proorocului David: Făcutu-s-au lacrimile mele mie pîine ziua 
şi noaptea şi băutura mea cu plîngere am amestecat-o. 


Iar cînd îi ziceau lui fraţii să se oprească din plins, măcar la masă înaintea străinilor 
celor ce vin, el le răspundea: "Cu adevărat voiesc să mă opresc, dar nu pot 
nicidecum". lar fraţi îi ziceau lui: "Se cade a plinge cînd eşti în rugăciune singur, 
dar în vremea mesei să te opreşti din plîngere, pentru că sufletul poate şi fără de 
lacrimile cele din afară să fie umilit”. După aceea, fraţii iarăşi îl întrebau: "Pentru 
ce plîngi aşa?" Şi-l opreau, zicînd: "Ne ruşinăm şi nu putem să mîncăm, căutînd la 
tine cum plîngi”. El răspundea: "Fraţii mei, oare nu-mi este îngăduit să pling, cînd 
văd pe bărbaţii cei sfinți slujindu-mi mie, păcătosul, cărora nici praful picioarelor 
nu sînt vrednic a-l privi? Oare nu sînt dator a plînge, că mie, spurcatul comediant, 
îmi slujesc nişte bărbaţi cinstiți şi plăcuţi lui Dumnezeu ca aceştia? Deci, voi 
plînge, fraților, în toate zilele, iar nu să fiu înghițit de pămînt ca Datan şi Aviron, 
pentru mulțimea păcatelor mele". 


Pentru o îndreptare ca aceasta şi pentru adevărata pocăință a lui Silvan, Cuviosul 
Pahomie, părintele nostru, se bucura foarte mult, precum şi sfinţii îngeri se bucură 
în cer pentru întoarcerea păcătosului. Deci, sfîntul stareţ adeverea acestea către 
fraţi, zicînd: "Mărturisesc înaintea lui Dumnezeu, că de cînd s-a adunat această 
viaţă de obşte, n-am văzut încă pe nici unul din toţi fraţii care viețuiesc împreună 
cu mine, urmînd aşa smeriţi, precum şi-a luat asupră-şi fratele acesta. Ştiu, fraţilor, 
că şi voi, cu ajutorul lui Hristos, ostenindu-vă cu multe îmbunătățite nevoinţe, aţi 
biruit pe vrăjmaş şi l-aţi izgonit; însă, dacă vă veţi lenevi puţin, vrăjmaşul vostru se 
scoală asupra voastră şi, cel izgonit, se întoarce şi începe a face război. Silvan, cel 
mai de pe urmă dintre voi, pe care nu de mult am voit să-l izgonim, şi-a întemeiat 
mîntuirea sa într-atît de adîncă smerenie, încît se vede că a biruit desăvîrşit pe 
diavol şi nu mai poate vrăjmaşul să se întoarcă şi să se scoale asupra lui; pentru că 
nimic nu biruieşte desăvirşit pe vrăjmaşul cel mîndru ca smerenia din inimă şi 
adevărată a monahului, care s-a lepădat cu totul de sine”. Deci, fericitul Silvan, 
vieţuind opt ani într-o pocăință ca aceasta, s-a săvîrşit; iar Cuviosul Pahomie a 
văzut sufletul lui înălțindu-se spre cer de sfinții îngeri, ca o jertfă aleasă. 


Cuviosul Pahomie, vieţuind după rînduială dumnezeiască spre folosul tuturor, 
episcopul cetății care se numea Panopoli, cu numele Uar, a trimis rugăminte la 
dînsul şi îl chema în cetatea sa să facă în ea o mănăstire după rînduiala şi 
aşezămîntul său. Cuviosul, luînd pe unii din ucenicii săi, între care era şi Teodor, s- 
a dus acolo şi a voit să cerceteze o mănăstire oarecare a sa, care era aproape de 
calea aceea. Intrînd el în acea mănăstire, a văzut pe unul din fraţi ducîndu-l la 
îngropare cu multă cîntare de psalmi şi după el mergea sobor mare de popor, între 

care se aflau părinţii şi rudeniile celui mort. EI a poruncit celor ce-l duceau să stea 
şi să înceteze cîntarea; pentru că vedea cu ochii cei preavăzători, că nu era de folos 
sufletului celui mort o cinstită îngropare ca aceea, deoarece viaţa aceluia fusese 
rea, petrecînd în lenevire şi în iubire de păcate. 


Apoi a poruncit să dezbrace hainele de pe cel mort, pentru că erau de mare preţ, şi 
să le ardă îndată; iar trupul gol, fără de orice cîntare de psalmi şi fără de cinste, să-l 
îngroape afară din mănăstire. De acest lucru minunîndu-se toți şi neîndrăznind a 
zice ceva împotriva marelui părinte, atunci părinţii celui mort, rudeniuile şi unii din 
frați au rugat pe Cuviosul Pahomie să-i fie milă de cel mort şi să poruncească a-l 
îngropa după rînduiala obişnuită a Bisericii. Sfîntul a grăit către dînşii: "Mie, 
fraților, cu adevărat mai mult decît vouă îmi este milă de cel mort, pentru că voi vă 
îngrijiţi de trupul lui, iar eu de suflet. Şi aceasta o fac, ca pentru necinstea 
îngropării lui, să 1 se dea oarecare uşurare sufletului lui de la milostivul şi iubitorul 
de suflete Dumnezeu". Atunci toţi au tăcut, auzind nişte cuvinte ca acelea de la 
sfîntul părinte. 


Cuviosul, petrecînd în mănăstirea aceea două zile, i s-a făcut înştiinţare că în altă 
mănăstire un frate boleşte, că este aproape de moarte şi doreşte ca înaintea 
sfirşitului să vadă pe cuviosul părinte, ca astfel să se învrednicească de rugăciunea 
şi de binecuvîntarea lui. Deci, sculîndu-se cuviosul cu ucenicii, s-au dus cu 
sîrguinţă la mănăstirea aceea. Dar cînd erau departe de mănăstire ca de trei stadii, a 
auzit glas îngeresc din văzduh. Şi, ridicîndu-şi ochiu spre răsărit, a văzut sufletul 
fratelui acela, la care se grăbea să se ducă, înălțîndu-se cu bucurie de sfinţii îngeri 
pe cale luminoasă şi, stînd, se minuna; iar ucenicii nici n-auzeau glasul acela, nici 
vedeau ceva. Atunci ei au grăit către sfînt: "Pentru ce stai, părinte, privind în sus, şi 
nu te îngrijeşti de fratele cel bolnav să nu moară mai înainte de venirea ta?" Sfîntul 
le-a răspuns: "Acolo se cade cu adevărat a ne grăbi, unde văd ducîndu-se sufletul 
lui de mîinile sfinților îngeri la viaţa veşnică”. 


După aceasta, ajungînd la mănăstirea aceea, au găsit mort pe fratele cel ce se 
sfîrşise întru Domnul şi, îngropînd cu cinste trupul lui, s-au dus la Panopoli. Acolo, 
fericitul episcop Uar s-a bucurat foarte mult de venirea Cuviosului Pahomie şi a 
ucenicilor lui. Pe cînd se zidea mănăstirea, nişte oameni din cei vrăjmaşi şi 
zavistnici, îndemnați de diavol, veneau noaptea şi risipeau ceea ce se lucra ziua. 
Cuviosul a răbdat multă vreme o supărare ca aceea de la ei, învăţind şi pe ucenicii 
săi la răbdare, pînă ce Domnul singur a voit de a răsplătit bîntuitorilor acelora. 
Pentru că, odată, venind ei după obicei şi începînd să risipească ostenelile sfinților 
bărbaţi, îngerul Domnului 1-a ucis cu foc de fulgere, încît toţi au pierit şi s-au topit 
ca ceara. Apoi, din vremea aceea, cu ajutorul lui Dumnezeu, se zidea mănăstirea 

fără de împiedicare şi s-a făcut locaş ales, şi a lăsat într-însa Cuviosul Pahomie pe 
trei ucenici ai săi, bărbaţi îmbunătăţiți: pe Samuil, pe Ilarie şi pe Enoraţie, ca să 
îndrepteze lucrurile mănăstirii şi să povăţuiască pe frați spre mîn-tuire. lar el, 
întorcîndu-se, a venit la mănăstirea sa. Auzind fraţii de venirea părintelui lor, au 
ieşit în întîmpinarea lui, închinîndu-se şi bucurîndu-se. 


Fiind în viaţa monahicească un copil nou începător şi ieşind din turma cea 
cuvîntătoare, a strigat către Cuviosul Pahomie: "Părinte, de cînd ai plecat de aici 
pînă astăzi, la noi nu s-au fiert nici verdeţuri, nici legume". lar sfîntul i-a răspuns, 
zimbind: "Nu te mîhni, fiule, că voi porunci să se fiarbă”. Deci, ducîndu-se în 
mănăstire, a intrat în bucătărie şi, găsind pe fratele ce era bucătar lucrînd rogojini, 
l-a întrebat: "Spune-mi, frate, cîtă vreme este de cînd nu fierbi fierturi fraților?" EI 
a răspuns: "Două luni!" Şi i-a grăit stareţul: "Pentru ce prin lenevirea ta ai defăimat 
porunca ce ţi s-a dat?" Bucătarul răspunse: "Părinte, după porunca ta am voit să 
fierb în toate zilele, dar am văzut că fiertura nu se mănîncă, fără numai de copiii cei 
începători, care mănîncă fiertură, iar fraţii se înfrînează şi petrec cu mîncare uscată. 
Deci, fiertura, rămînînd şi lepădîndu-se afară, pentru aceea am încetat a fierbe, ca 
să nu se arunce bucatele şi untdelemnul. lar ca să nu fiu osîndit pentru şederea în 
zadar, lucrez rogojini cu celălalt frate, care este cu mine în bucătărie”. 


Grăit-a lui stareţul: "Cîte rogojini aţi lucrat?" Răspuns-a bucătarul: "Cinci sute”. 
Grăit-a sfîntul: "Aduceţi-le aici”. Şi le-au adus. Atunci a poruncit ca îndată să ardă 
rogojinile acelea, zicînd: "Precum voi n-aţi băgat în seamă porunca mea, pentru a 
fierbe mîncare fraţilor, aşa şi cu fără de cruţare ard lucrul mîinilor voastre, ca să 
ştiţi, că nu este bine a călca aşezămintele părintești cele date spre mîntuirea 
sufletului!" Bucătarul şi cu celălalt frate, văzînd acestea, au căzut înaintea 
părintelui şi cereau iertare. 


Aducîndu-şi aminte cuviosul de vedenia ce i se făcuse în răpire, pentru fraţii cei ce 
vor să cadă în pătimiri şi să se împle-tească cu griji deşarte după sfîrşitul lui, 
plîngea. Deci, închizîndu-se în chilia sa de cu seara, se ruga lui Dumnezeu pentru 
frații aceia. Şi iarăşi, o vedenie ca aceasta a văzut în miezul nopţii, după cum 
spunea singur în urmă: "Vedeam o groapă adîncă şi întunecoasă şi în ea o mulțime 
de monahi fără de număr, dintre care mulți se sîrguiau să iasă din groapa aceea, dar 
nu puteau, de vreme ce pogorîndu-se alții întru întîmpinarea lor în groapă, pe aceia 
îi surpau iar în adîncul gropii. Alţii, aproape fiind de marginile gropii, se sîrguiau 
ca să iasă, dar iarăşi cădeau în groapă; alții mai neputincioşi, căzînd mai adînc, se 
tăvăleau pe dedesubt; unii strigau cu glasuri umilite, în timp ce alții din ei abia 
ieşeau de acolo cu multă osteneală şi, aflînd îndată lumină, se bucurau, mulţumind 
Domnului". 

Cuviosul, venindu-şi în sine, socotea vedenia aceea, şi a cunoscut ce fel de 
nepurtare de grijă va fi între monahi în zilele din urmă: lenevire, întunecare şi 
căderi; că va rămîne între dînşii numai chipul călugăresc. Deci, pentru aceasta se 
tînguia foarte mult. Gîndind la acelea, se ruga către Dumnezeu, astfel: "Doamne, 
Atotţiitorule, aşa va fi? Pentru ce ai lăsat să fie obşte şi mănăstire? Doamne, adu-Ţi 
aminte de aşezămîntul Tău, pe care l-ai făgăduit, ca să-l păzeşti celor ce-Ți slujesc 
Ție pînă la sfîrşitul veacului. Tu ştii, Stăpîne, că de cînd am luat chipul 
monahicesc, totdeauna m-am smerit înaintea Ta şi n-am gustat pîine sau apă pînă 
la săturare, nici altceva din cele pămînteşti”. 


Grăind acestea cuviosul, un glas de sus s-a auzit către el: "Nu te lăuda, Pahomie, 
fiind om; ci cere iertare, pentru că toate se alcătuiesc cu milostivirea Mea". Iar 
Pahomie, aruncîndu-se la pămînt, a strigat către Dumnezeu: "Doamne, iartă-mă şi 
nu lua îndurările Tale de la mine; ci trimite mila Ta mic, nevrednicului. Pentru că 
ştiu şi eu, o, Stăpîne, că fără de sprijinul Tău toate sînt şchioape; iar milostivirea Ta 
pe toţi îi miluieşte şi îi mîntuieşte prin judecăţile cele neştiute”. 


Pe cînd cuviosul se ruga astfel, doi îngeri în chipul luminii stăteau înaintea lui; iar 
în mijlocul lor era un tînăr cu frumuseţe negrăită, strălucind ca razele soarelui şi 
avînd pe capul Lui o cunună de spini. Ridicînd îngerii pe Pahomie de la pămînt, 1- 
au zis: "Deoarece ai cerut să ţi se trimită milostivire de la Domnul, iată, aceasta 
este milostivirea: singur Dumnezeul slavei lisus Hristos, Unul născut Fiul Tatălui 
Cel ce S-a trimis în lume şi S-a răstignit pentru noi şi poartă această cunună de 
spini pe cap!" Domnul a zis către Pahomie: "Îndrăzneşte, Pahomie, şi te întăreşte, 
că sămînţa ta cea duhovnicească nu va lipsi pînă la sfîrşitul veacului. Iar din cei ce 
vor să fie după tine, mulți mîntuindu-se cu ajutorul Meu din întunecoasa groapă, se 
vor arăta mai înalți decît îmbunătăţiții monahi de acum. Pentru că cei de acum, 
povăţuindu-se şi luminîndu-se, strălucesc după felul vieţii tale cu faptele cele bune, 
iar cel ce vor să fie după tine, pe care i-ai văzut în groapa cea întunecoasă, neavînd 
acest fel de povăţuire ca să-i poată scoate din acel întuneric, sărind din întuneric, 
cu singură alegerea voii lor vor merge cu osîrdie pe calea cea luminoasă a 
poruncilor Mele şi vor fi plăcuți Mie. Alţi se vor mîntui prin ispite şi prin 
primejdii şi se vor asemăna cu sfinţii cei mari. Pentru că amin zic ţie, căci vor 
cîştiga aceeaşi mîntuire pe care o au şi monahii cei de acum, care viețuiesc cu 
desăvîrşire şi cu neprihănire!" 


Acestea zicînd Domnul, S-a suit la cer şi se lumina văzduhul cu lumina cea 
negrăită a slavei Lui; iar Sfîntul Pahomie, căzînd, s-a închinat Domnului şi-L 
slăvea cu gura şi cu inima, bucurîndu-se de acea slăvită vedenie, încît s-a umplut 
de negrăită dulceaţă din cuvintele Domnului. 

Un frate oarecare dorea să se facă mucenic pentru Hristos, dar în acea vreme era 
pace în Biserica Lui şi în împărăţia drepteredinciosului împărat Constantin cel 
Mare. Deci, fratele acela ruga pe Sfîntul Pahomie, zicînd: "Roagă-te lui Dumnezeu 
pentru mine, părinte, ca să mă fac mucenic!" Iar sfîntul îl învăţa să nu primească în 
inimă un gînd ca acela, ca să dorească mucenicia, şi zicea: "Frate, rabdă cu vitejie 
nevoința monahicească şi poartă ostenelile monahiceşti fără de cîrtire întru 
ascultări şi te sîrguieşte ca prin viaţă fără de prihană să placi lui Hristos şi astfel vei 
avea împărtăşire cu sfinții mucenici în cer!" 


EI însă, în toate zilele, supăra pe sfîntul, dorind să păti-mească pentru Hristos şi 
ruga pe cuviosul să se roage lui Hristos pentru el, ca să-l învrednicească cununii 
muceniceşti. Sfîntul Pahomie, vrînd ca să se izbăvească de o supărare ca aceea care 
i se făcea de el, i-a zis: "Mă voi ruga pentru tine, ca să-ţi fie ţie precum voieşti; dar 
să te păzeşti, ca nu în vremea muceniciei, în loc de mărturisirea numelui lui lisus 
Hristos, să te lepezi de EI, căci cu adevărat te amăgeşti cu gîndul, singur vrînd de 
voie să te arunci în ispită, cînd singur Domnul ne învaţă să ne rugăm, ca să nu 
cădem în ispită”. 


S-a întîmplat că, după doi ani, Cuviosul Pahomie a trimis cîţiva fraţi la un sat al 
lor, să adune papură pentru facerea rogojinilor mănăstireşti, fiindcă acolo creştea 
multă papură. Satul acela era aproape de nişte barbari care se numeau vlemizi. 
Deci, pe cînd fraţii adunau papură în acea insulă, Cuviosul Pahomie, chemînd pe 
fratele acela, care dorea mucenicia, i-a poruncit să meargă să cerceteze pe fraţii cei 
ce se osteneau cu strîngerea papurei şi să le ducă hrană. Deci, trimiţindu-l, i-a zis 
cuvîntul Apostolului: "Iată, acum este vreme bineprimită, acum este ziua mîntuirii! 
Întru nimic să nu te pleci la vreo sminteală, pentru ca slujba să fie fără prihană”. 


Încărcînd el un asin cu mîncări, s-a dus la fraţi. Dar cînd s-a apropiat de pustie se 
pogorau barbarii din munte ca să ia apă. Atunci barbarii, prinzîndu-l, l-au legat şi l- 
au suit în munte la ceilalţi barbari împreună cu asinul. lar aceia, văzînd pe monah, 
au început a-l batjocori, zicîndu-i: "Monahule, vino de te închină zeilor noştri”. Şi, 
înjunghiind dobitoace, aduceau jertfă idolilor lor. Deci, aducîndu-l pe monahul 
acela, îl sileau ca să jertfească împreună cu ei. Dar el, nevoind să aducă jertfele 
cele spurcate idolilor, barbarii s-au mîniat şi, înconjurîndu-l cu săbiile scoase, 
voiau îndată să-l taie în bucăţi. El, văzînd săbiile trase deasupra capului său şi 
înțelegînd mînia cea cumplită a barbarilor, s-a temut mult şi, alergînd de frică, a 
căzut la idoli, s-a închinat lor şi le-a adus jertfă, apoi a băut şi a mîncat din cele 
jertfite idolilor. Astfel, temîndu-se de moartea cea trupească, şi-a vătămat sufletul 
său cel fără de moarte, lepădîndu-se de Hristos. 

După săvîrşirea unui păcat greu ca acela, barbarii l-au dezlegat din legături pe 
monahul acela şi, fiind eliberat de ei, s-a dus într-ale sale. Iar el, pogorîndu-se din 
munte, şi-a venit în simţire, cunoscîndu-şi păcatul, şi-a rupt hainele şi bătîndu-şi 
faţa, s-a întors la mănăstire. Cuviosul Pahomie, cunoscînd cu duhul cele întîmplate 
acelui frate, a ieşit foarte mîhnit întru întîmpinarea lui. lar acela, văzînd pe 
părintele Pahomie, a căzut înaintea lui cu faţa la pămînt, tînguindu-se şi strigînd: 
"Am greşit lui Dumnezeu şi ţie, părinte, căci n-am ascultat sfatul tău cel bun şi 
învăţătura cea de folos, ca să nu doresc mucenicia; căci, de te-aş fi ascultat pe tine, 
n-aş fi pătimit unele ca acestea!" 


Iar marele părinte 1-a zis: "O, ticălosule, singur te-ai lipsit de un bine atît de mare, 
căci cu adevărat zăcea înaintea ta cununa mucenicească, iar tu ai călcat-o pe ea. 
Gata îți era împărtăşirea cu sfinții mucenici; iar tu te-ai smuls din ceata lor cea 
sfîntă. Stăpînul Hristos venise la tine cu sfinţii îngeri, vrînd să-ţi pună diadema pe 
capul tău; iar tu te-ai lepădat de EI, iubind mai mult vremea cea scurtă a acestei 
ticăloase vieţi, decît pe Dumnezeu. Te-ai temut de moarte, pe care o vei suferi şi, 
nevrînd, ai pierdut viaţa cea veşnică depărtîndu-te de Dumnezeu. Unde sînt 
cuvintele tale, pe care le grăiai întotdeauna? "Doresc ca să fiu mucenic pentru 
Hristos!..." Şi mă supărai, ca să mă rog pentru tine, să te învredniceşti de 
mucenicie. Deci, aceasta îți era vremea cea bineprimită, ca într-un ceas să mori 
pentru numele lui lisus Hristos şi să cîştigi cununa cea mucenicească,; dar tu în loc 
de mărturisirea numelui lui lisus Hristos, te-ai lepădat de EI. Au nu ţi-am spus eu 
mai înainte toate acestea? Au nu te-am sfătuit să încetezi cu gîndul acesta?" Iar 
fratele acela a zis: "Părinte, am greşit întru toate şi nu pot căuta în faţa ta, nici să- 
mi ridic ochii spre cer! Am pierit, părinte, şi nu este în mine nădejde de mîntuire şi 
nu ştiu ce să fac; căci nu m-am aşteptat să mi se întîmple unele ca acestea!" 


Acestea grăindu-le el cu plîngere şi cu tînguire, marele stareţ i-a zis: "Ticălosule, tu 
pînă la sfîrşit te-ai înstrăinat de Dumnezeu; dar Domnul este bun şi fără de răutate 
şi nu Se mînie pînă la sfîrşit, căci este voitorul milei şi poate ca, păcatele noastre, 
să le afunde în adîncul milostivirii Sale, ca o piatră de apă în mare; de vreme ce, pe 
cît este depărtat cerul de pămînt, pe atît depărtează de la noi fărădelegile noastre. 
Pentru că nu voieşte şi nu doreşte moartea păcătosului, ci pocăinţa lui; deci, cel ce 
a căzut, să nu petreacă întru cădere, ci să se scoale; iar cel ce s-a întors spre EI, să 
nu se depărteze, ci degrabă să se întoarcă iarăşi la El. Aşadar, nu te deznădăjdui, 
căci este şi pentru tine nădejde de mîntuire; de vreme ce pomul cel tăiat, iarăşi va 
odrăsli din rădăcină. De voieşti să mă asculți pe mine, vei cîştiga iertare de la 
Domnul". lar el, plîngînd, zicea: "O, părinte, de acum te voi asculta întru toate!" 

Cuviosul i-a poruncit să se închidă într-o chilie singuratică şi pînă la moarte să nu 
vorbească cu nimeni, decît numai cu părintele cel duhovnicesc. Numai a doua zi să 
mănînce puţină pîine cu sare şi cu apă, să facă două rogojini pe zi, să se roage şi să 
privegheze pe cît va putea şi din plîngere să nu înceteze niciodată. Şi a făcut toate 
acestea fratele acela cu bucurie, vieţuind în pocăință zece ani, şi a trecut către 
Domnul. 


Cuviosul Pahomie, fugind odată de gîlcevile mănăstirești, 1-a stat înainte diavolul 
în chip luminos, zicîndu-i: "Bucură-te, Pahomie, căci eu sînt Hristos şi am venit la 
tine ca la prietenul meu". Sfîntul, socotind în sine, gîndea că venirea lui Hristos la 
om se face plină de bucurie şi fără de frică, astfel încît toate gîndurile omeneşti se 
sting în ceasul acela şi se întraripează toată mintea în vedenia care se vede. "lar eu, 
cugeta cuviosul, văzînd arătarea acestuia ce-mi stă în faţă, sînt plin de tulburare şi 
mă tem. Deci, acesta nu este Hristos, ci satana!" Apoi, sculîndu-se îngrădit cu 
credinţa către Dumnezeu, i-a zis cu îndrăzneală: "Du-te de la mine, diavole, căci 
eşti blestemat tu şi vedenia ta şi meşteşugirile sfaturilor tale celor viclene”. Iar 
diavolul, îndată s-a stins şi s-a făcut ca praful, a umplut chilia de putoare şi a 
tulburat văzduhul, fugind şi strigînd cu glas tare: "Eu am voit ca acum să te arunc 
sub picioarele mele; iar tu, apucînd mai înainte, m-ai spurcat, şi în toate zilele 
biruindu-mă mă batjocoreşti; pentru că este mare puterea lui Hristos, Care vă ajută 
vouă monahilor; însă nu voi înceta să mă lupt cu voi, de vreme ce se cade ca lucrul 
meu să-l săvîrşesc”. lar sfintul, întărindu-se cu duhul, se mărturisea Domnului, 
mulțumindu-l de ajutorul Lui cel atotputernic, care ajută robilor Săi asupra 
potrivnicului. 


Într-o noapte, Sfîntul Pahomie, umblînd prin mănăstire cu fericitul Teodor, au 
văzut de departe amîndoi împreună pe diavolul în chip de femeie preafrumoasă, 
venind spre mănăstire cu o mulțime de slugi, iar Teodor a început a se teme, 
văzînd-o. Deci sfîntul i-a zis: "Nu te teme, fiule, ci îndrăzneşte nădăjduind spre 
Domnul". Şi a început a se ruga lui Dumnezeu. lar diavolul cel în chip de femeie, 
apropiindu-se, a zis: "Pentru ce vă osteniți în zadar, fiindcă nu puteţi nimic să 
faceţi împotriva mea, de vreme ce am luat putere de la Atotţiitorul Dumnezeu să 
ispitesc pe care voi dori”. Iar Sfîntul Pahomie a întrebat pe diavol, zicînd: "Tu cine 
eşti, de unde vii şi pe cine voieşti să ispiteşti?" Răspuns-a aceea ce se părea femeie: 
"Eu sînt puterea diavolului şi mie îmi slujeşte toată tabăra diavolească; eu am 
smuls pe Iuda din ceata apostolilor şi asupra ta, Pahomie, am luat putere să ridic 
război, fiindcă nimeni cîndva nu m-a defăimat pe mine atît de mult ca tine; pentru 
că mă superi pe mine nu numai sub picioarele bătrinilor, ci şi sub ale copiilor 
tineri, învăţindu-i să mă calce. Ai adunat mulţi asupra mea şi i-ai îngrădit pe ei cu 
zidul cel nerisipit al fricii de Dumnezeu, încît slugile mele nu mai pot să se apropie 

de cineva cu îndrăz-neală. lar această putere a crescut asupra mea, prin întruparea 
lui Dumnezeu Cuvîntul, Cel ce v-a dat vouă stăpînire să călcaţi peste toată puterea 
noastră”. 


Sfîntul Pahomie a răspuns: "Oare pe mine singur ai venit să mă ispiteşti, tu, putere 
a diavolului, sau şi pe ceilalți?" Atunci femeia cea în chipul diavolului, a zis: "Am 
luat stăpînire ca să te ispitesc pe tine, pe Teodor şi pe ceilalţi, dar nu pot să mă 
apropii de voi, căci, atunci cînd vă ispitesc pe voi, mă fac vouă pricinui-toare de 
folos, mai mult decît de pagubă. Dar tu nu vei petrece în veci pe pămînt cu aceia, 
pe care acum cu rugăciunea îi întrarmezi; pentru că va veni o vreme cînd, după al 
vostru sfîrşit, mă voi juca între dînşii”. Grăit-a sfîntul: "Dar de unde ştii, că cei ce 
vor fi după sfîrşitul nostru nu vor sluji lui Dumnezeu cu credinţă, precum îi slujim 
noi?" Răspuns-a diavolul: "Ştiu din arătare"”. Atunci sfîntul a zis: "Minţi cu capul 
tău cel spurcat, pentru că a şti acest lucru, este dat numai lui Dumnezeu, ca să ştie 
pe cele ce vor să fie; iar tu eşti mincinos şi stăpîneşti minciuna". Zis-a diavolul: 
"Deşi nu ştiu nimic prin cea mai înainte ştiinţă, totuşi am cunoştinţă din lucrurile 
cele trecute şi din cele de față, despre cele ce vor să fie". Diavolul, grăind unele ca 
acestea şi încă multe altele, Cuviosul Pahomie I-a certat pe el în numele lui lisus 
Hristos şi s-a stins diavolul cu toată ceata sa. 


Odată, cuviosul, cercetînd pe frații de prin mănăstirile aşezate prin singurătăţii şi 
îndreptînd ştiinţele lor, a venit la un bărbat cinstit, care intrase în călugărie dintr-o 
dregătorie mare. Însă, monahul acela nu ştia limba egipteană, dar ştia greceşte şi 
latineşte, iar Cuviosul Pahomie avea nevoie ca prin tălmaci să vorbească cu dînsul. 
Sfîntul întrebîndu-l pe el despre îndreptarea ştiinţei, acela nu voia să-i descopere 
ştiinţa sa prin tălmaci, ci numai către singur stareţul. Dar nu putea, deoarece nu ştia 
limba egipteană pe care o vorbea Sfîntul Pahomie, iar marele stareţ nu ştia nici pe 
cea grecească, nici pe cea latinească. Deci, sculîndu-se cuviosul, s-a dus la un loc 
deosebit şi, întinzîndu-şi mîinile către cer, a început a se ruga, zicînd: "Doamne, 
Atotţiitorule, dacă nu pot să folosesc pe oamenii care i-ai trimis la mine de la 
marginea pămîntului, neştiind limba lor, apoi ce trebuinţă este ca să vină ei la 
mine? De voieşti ca aici să mîntuieşti pe dînşii prin mine, apoi dă-mi mie, Stăpîne, 
ca să înţeleg vorba lor spre îndreptarea sufletelor lor”. 


După ce s-a rugat astfel trei ceasuri şi după ce şi-a sfîrşit rugăciunea sa, deodată 
Dumnezeu 1-a trimis din cer, în dreapta lui, o hîrtie scrisă ca o carte, pe care citind- 
0, îndată a înţeles graiul tuturor limbilor şi a dat slavă lui Dumnezeu. Deci, 
întorcîndu-se cu mare bucurie la fratele acela, a început a vorbi cu dînsul greceşte 
şi latineşte, ca şi cum din tinereţe ar fi învăţat limbile acelea sau s-ar fi născut întru 
dînsele. lar monahul acela se minuna de un dar ca acesta ce s-a dat Cuviosului în 

puţină vreme şi spunea celorlalți că marele părinte i-a întrecut pe toţi scolasticii în 
curata vorbire grecească şi latinească. Atunci, Cuviosul, vorbind cu fratele acela 
multă vreme şi pricepînd ştiinţa lui şi pe el bine îndreptîndu-l, l-a încredinţat lui 
Dumnezeu şi s-a întors în chilia sa. 


Cuviosul Pahomie, ajungînd la adînci bătrîneţi, după ce s-a sîrguit foarte mult în 
propovăduirea mîntuirii, după praznicul Sfintelor Paşti, a căzut într-o boală 
trupească şi îi slujea lui în boală fericitul Teodor. Deci, mai înainte cu două zile de 
sfîrşitul său, a chemat pe toți fraţii, învăţindu-i spre folosul sufletului lor şi 
poruncindu-le să se păzească de eretici ca de o otravă vătămătoare de suflet şi 
aducătoare de moarte. După acestea, rugîndu-se lui Dumnezeu, le-a dat lor pace, 
binecuvîntare şi sărutarea cea mai de pe urmă. 


Astfel, împlinindu-şi datoria cea mai de pe urmă, şi-a dat cinstitul său suflet în 
mîinile lui Dumnezeu. Atunci s-au adunat toţi monahii de la toate mănăstirile 
înfiinţate de el, al căror număr era de şapte mii, împreună cu cei din lavra cea mare 
de obşte din Tavenisiot, care era maică şi începătoare a tuturor mănăstirilor, în care 
erau o mie şi patru sute de frați. Deci, adunîndu-se toţi şi plîngînd, ca fii pentru 
părintele lor, ca ucenicii pentru dascălul lor şi ca oile pentru păstorul lor, au 
îngropat cu cinste pustnicescul şi mult ostenitul lui trup, slăvind pe Tatăl, pe Fiul şi 
pe Sfintul Duh, pe un Dumnezeu în Treime, Căruia şi de la noi 1 se cuvine cinste, 
slavă şi închinăciune, acum şi pururea şi în vecii vecilor. Amin. 


Notă - La începutul vieţii Cuviosului Pahomie se pomeneşte de o cetate creştină 
din Tebaida, care se numea Oxirinhos; deci, nu este lucru necuviincios, ca vorbind 
de acea cetate, să nu pomenim şi cele scrise despre dînsa de către preotul Rufin în 
Patericul Egiptului, capitolul V. lată ce zice el: "Am aflat într-însa - adică 
Oxirinhos - atîtea bunătăţi duhovniceşti, pe care după vrednicie nimeni nu poate să 
le spună. Am văzut acea cetate plină de monahi, fiind pretutindeni, chiar afară 
primprejur, chili monahiceşti; iar capiştile idoleşti cele mari, care au fost mai 
înainte, toate au fost prefăcute în mănăstiri alese şi în toată cetatea puteai să vezi 
mai multe biserici şi mănăstiri decît case mirenești. 


Cetatea aceea este foarte mare şi cu popor mult. Ea are 12 biserici mari, 
soborniceşti, afară de mănăstiri, în care sînt biserici deosebite. Dar nici porțile 
cetăţii, nici pirgurile (turnurile de pază), nici vreun unghi al cetăţii nu se află fără 
de locuinţe monabhiceşti prin toate părțile cetăţii, unde ziua şi noaptea, totdeauna se 
înalță neîncetat laude lui Dumnezeu, şi poți să vezi toată cetatea aceea ca pe o 
biserică. Nici un eretic sau păgîn nu era în ea, ci toți numai drepteredincioşi 
creştini; şi nimic nu s-ar fi deosebit de biserică, deoarece episcopul locului, dacă ar 

fi voit să săvîrşească dumnezeiasca slujbă pe uliţe în mijlocul cetăţii, o săvîrşea ca 
într-o biserică. 


Deci, mai marii cetăţii şi ceilalți cetăţeni, puneau străji să păzească pe la toate 
porțile şi căile, că de venea vreun străin sau sărac, pe acela îndată îl întîmpinau cu 
bucurie, întrecîndu-se unul cu altul, care să-l ia mai întîi în găzduire. Asemenea ne- 
au făcut şi nouă, cînd voiam să mergem prin cetatea lor. Dacă ne-au văzut, ne-au 
întîmpinat cu multă dragoste şi ce fel de cinste ne-au dat, ce fel de ospăț şi de 
odihnă ne-au făcut, nu pot spune. 


Văzînd noi acolo multe cete de monahi, am întrebat pe episcopul acelei cetăţi, care 
este numărul lor şi ne-a spus că în cetatea lor se află zece mii de monahi; iar 
călugăriţe, care slujesc întru feciorie lui Dumnezeu, sînt douăzeci de mii. lubirea 
de străini a acelora, care ne-au arătat nouă, nu putem să o spunem cu cuvinte”. 
Acestea le spunea preotul Rufin, despre acea creştinească cetate ce se numea 
Oxinrihos. O, de ar fi şi cetăţile creştineşti de acum ca acel model de cetate! 

Sfântul Pahomie cel mare - drumul spre sfinţenie 


Plecând din armata împăratului în pustiul Tebaidei, Sfântul Pahomie cel mare ajun- 
ge, printr-o minune, să întemeieze şapte mănăstiri, având aproape şapte mii de uce- 
NICI. 

Sfântul Pahomie cel mare și îngerul 


Născut în Tebaida de Jos a Egiptului, în timpul împăratului Constantin cel mare, 
Sfântul Pahomie s-a convertit la dreapta credinţă şi s-a retras în pustiu, alături de 
Palamon. Au urmat zece ani de nevoință, după care, mutându-se în Tabenisi, i-a 
apărut în față un înger îmbrăcat în schimonah şi având cu el o tablă pe care erau 
scrise rânduielile mănăstirii de obşte. 


Urmând porunca, sfântul a zidit multe chilii și a ajuns să fie întemeietor a șapte 
mănăstiri, având aproape şapte mii de ucenici. Considerat a fi inițiatorul metanii- 
lor, Sfântul Pahomie cel mare a trecut la Domnul la vârsta de 74 de ani, fiind 
înmormântat într-una dintre mănăstirile ctitorite de el. 


XP PP 2 0 E E IE IP 3 3 5 IE IE II IE E E XX 
XP PP PP 0 E E IE IP IP 3 e E IE II IE E XX 


Ar Dr Dr dr dr dr Dr dr d Dr Dr dr dr De De dr dr A de dr dr A A 


Tr fe de dr De dr de Dr De dr dr Dr De dr dr De de dr dr e De de dr fr A d 


XP PP 2 0 E E IE IP IP 3 e E IE II IE E E XX 


Sinaxar - Pomenirea prea cuviosului părintelui nostru Pahomie cel mare 


In această lună, în ziua a cincisprezecea pomenirea prea cuviosului părintelui 
nostru Pahomie cel mare. 


Acest sfânt era din Egiptul 'Tebaidei celei de jos, in vremea lui Constantin cel ma- 
re, şi avea părinţi închinători la idoli. 


Mergând o dată cu părinţii în capiştea idolilor, a auzit pe cel ce slujea în capişte 
zicând către părinţii lui: Scoateţi de aici pe vrăjmaşul zeilor şi-l alungaţi. lar prea 
cuviosul, bând din vinul jertfei, a vărsat. 


Şi ajungând mai în vârstă, a intrat în rândul ostaşilor; şi peste puţină vreme lăsând 
slujba ostăşească, s-a suit la Tebaida de sus şi a primit botezul lui Hristos şi s-a 
făcut monah. 


După aceea s-a dus în pustiu, unde a făcut o mânăstire într-un loc al Tavenisiei, în 
urma unui glas venit de sus, care îi arăta înlesnirea locului şi mulțimea celor ce 
aveau să se strângă acolo. 


lar când în adevăr s-au adunat mulţi, a venit şi Teodor sfințitul, care i-a devenit 
ucenic şi râvnitor vieţii şi faptelor celor bune şi în minuni a strălucit cu dânsul. 

Şi la atâta înălțime de cunoştinţă dumnezeiască se inălța cu nepătimirea, încât ve- 
dea cu gândul şi suirile fericitelor suflete, şi vedea şi pe cele de departe şi cele de 
faţă, şi proorocea despre cele ce aveau să se întâmple. 


lar mai înainte de a se săvârşi din viaţa aceasta sfântul, numărând mulţimea mona- 
hilor ce veniseră către dânsul, s-au aflat o mie patru sute de bărbaţi. 


lar cei ce se duceau de la casele lor, nu mergeau pentru desfătare şi pentru tru- 
peasca dulce pătimire, întru care se bncură cei mulți, ci pentru înfrânarea poftelor 
şi pentru trudele cele pustniceşti. De aceea minunându-se de obiceiurile sfântului 
urmau viata şi petrecerea sa cea îngerească. Deci săvârşindu-se în Hristos, a fost 
îngropat în mânăstirea sa. 

Auzind de un pustnic, pe nume Palamon, a mers la el în pustie şi a devenit ucenicul 


A a 


câştiga, oferea săracilor. 


Sfântul Pahomie a avut la început ca ucenic pe fratele său mai mare, loan, apoi, 
prin rânduiala lui Dumnezeu, au început să se adune în jurul său mulțime mare de 
ucenici. lar numărul monahilor din cele şapte mănăstiri întemeiate de el urca la 
7.000, din care 1.400 numai la Tabenisi. 


Sfântul Pahomie a trecut la Domnul în al 55-lea an al vieţii sale şi a fost îngropat în 
mănăstirea sa din Tabenisi. 

Astăzi îl pomenim şi pe Sfântul Iacob, putneanul. S-a născut la 20 ianuarie 1719 
într-o familie drepteredincioasă din Bucovina. Crescând în duhul adevăratei 
evlavii, la numai 12 ani a intrat în viaţa monahală. Formarea sa duhovnicească este 
legată de obştea Mănăstirii Putna și a Sihăstriei Putnei, dar şi de mitropolitul Anto- 
nie al Moldovei (1730-1740), al cărui ucenic a fost (acelaşi mitropolit care, în 
Kiev, l-a convins pe viitorul Sfânt Paisie de la Neamţ să vină în Moldova pentru a 
se forma duhovniceşte). 


Cu prilejul împlinirii a 550 de ani de la întemeierea Mănăstirii Putna, Sfântul Sinod 
al Bisericii Ortodoxe Române a hotărât, în şedinţa sa din 6-7 iunie 2016, trecerea 
mitropolitului Iacob Putneanul în rândul sfinților, cu zi de prăznuire la 15 mai, ziua 
trecerii sale la cele veșnice. 

Iulian Dumitraşcu - Calendar Ortodox - Sfântul cuvios Pahomie cel mare; 
Sfântul ierarh Iacob putneanul, mitropolitul Moldovei 


Sfântul cuvios Pahomie cel mare, născut în Tebaida de jos, Egipt, a fost un militar 
păgân care a renunţat la tot pentru a se dedica liniştii pustiei. Sfântul cuvios 
Pahomie este unul dintre cei mai mari sfinţi pe care ni 1-a oferit pustia Egiptului. 


Deoarece au fost mulţi ucenici care l-au urmat în pustiu, a devenit părintele vieţii 
cenobitice, de obşte. Acesta a ctitorit şapte mănăstiri, având peste trei mii de 
UCENICI. 


Sfântul Pahomie cel mare a plecat în pace la Domnul în anul 347. 

Sfântul Iacob, putneanul s-a născut în 20 ianuarie 1719 într-o familie drept- 
credincioasă din Bucovina. Crescând în duhul adevăratei evlavii, la numai 12 ani a 
intrat în viaţa monahală. Formarea sa duhovnicească este legată de obştea 
Mănăstirii Putna și a Sihăstriei Putnei, dar şi de mitropolitul Antonie al Moldovei 
(1730-1740), al cărui ucenic a fost (acelaşi mitropolit care, în Kiev, l-a convins pe 
viitorul sfânt Paisie de la Neamţ să vină în Moldova pentru a se forma duhov- 
niceşte). 

Văzând părinţii putneni pe acest tânăr cu înţelepciune de bătrân şi viaţă aleasă, l-au 
rânduit a fi hirotonit preot la numai 17 ani, apoi a fost ales egumen al Mănăstirii 
Putna la vârsta de 25 de ani. În anul 1745 a fost ales episcop de Rădăuţi, unde a 
tipărit un Liturghier slavo-român și a înfiinţat o şcoală pentru învăţarea limbilor 
slavonă, greacă și română. 


După doar cinci ani, vrednicia şi râvna sa au fost hotărâtoare pentru mutarea sa în 
scaunul de mitropolit al Moldovei, la Iaşi. 


Între 1750 şi 1760 a desfăşurat o intensă activitate pastorală şi socială, promovând 
tiparul românesc şi veghind la traducerea de cărți folositoare de suflet. Reuşind să 
deschidă o tipografie, în 10 ani a tipărit 15 cărți de slujbă şi învăţătură în limba 
română, care s-au folosit în bisericile şi mănăstirile din toate ținuturile locuite de 
români. 


Grija pentru români din Transilvama, ameninţaţi să-şi lepede credința stră- 
moşească, şi-a manifestat-o atât prin tipărirea de cărți spre apărarea dreptei cre- 
dințe, cât şi prin hirotonirea de preoți și trimiterea de antimise în parohiile lipsite 
de păstori sufletești, în Maramureş și în ținutul Clujului. 


Sfântul Iacob s-a îndurerat pentru neştiinţa de carte a păstoriţii săi, deoarece, după 
cum spunea, „din creşterea copiilor, ca dintr-o rădăcină bună sau rea, toată viaţa 
curge”. De aceea a înființat şcoli şi a tipărit cărți de învăţătură și de slujbă, dând la 
lumină primul Abecedar românesc (Bucvar) şi înființând, pentru copiii satului 
Putna, prima şcoală elementară rurală din Moldova. A dispus traducerea Vieţilor 
sfinților, care sunt adevărate manuale în care orice om, de orice vârstă, fire şi stare, 
îşi poate afla un model de viaţă, dar în vremea păstoririi sale s-a reușit doar 
traducerea primelor 6 din cele 12 volume. 


Pe lângă purtarea de grijă față de Mănăstirea Putna şi aşezămintele ei, mitropolitul 
Iacob a ajutat şi alte mănăstiri şi biserici, cum ar fi Mănăstirea Doljeşti, biserica 
Sfântul Dumitru din Suceava, Catedrala episcopală din Suceava şi Catedrala 
mitropolitană din laşi, Mănăstirea şi spitalul Sfântul Spiridon din Iaşi şi altele. 


În vremea domniilor fanariote, a intervenit, împreună cu ceilalți ierarhi ai ţării, 
pentru eliminarea unor forme de asuprire (desființarea veciniei în 1749) şi a unor 
biruri împovărătoare (desființarea vădrăritului în 1756), în primul rând a văcă- 
ritului (în 1757), legând cu blestem pe domnii ţării să nu revină asupra acestora. 

Ca un făcător de pace şi ocrotitor al poporului, mitropolitul Iacob a cerut, în anul 
1758, hanului tătarilor să înceteze prădarea Moldovei, iar în anul următor a potolit 
o răscoală a poporului, impunând domnitorului să îndeplinească unele cerințe, 
pentru pacificarea ţării. A mustrat adesea pe unii conducători din acei ani, din 
pricina cărora, în cele din urmă, a fost silit să-şi lase scaunul mitropolitan în anul 
1760, nevrând să îngăduie impunerea din nou a dărilor împovărătoare. 


Petrecând ultima parte a vieţii la mănăstirea sa de metanie, mitropolitul Iacob a 
continuat actele de ctitorire începute în perioada cât a fost mitropolit în scaun, 
devenind astfel al doilea mare ctitor al Putnei, întărind-o duhovniceşte şi material. 
Astfel, ea a devenit unul dintre stâlpii Ortodoxiei româneşti în vremurile grele ce 
aveau să vină odată cu răpirea Bucovinei de către Imperiul Habsburgic, în anul 
1779; 


Retragerea la mănăstire 1-a fost prilej Sfântului lacob de adâncire în rugăciunea 
curăţitoare şi luminătoare de suflet. El a spus acest cuvânt despre rugăciune: 
„Dumnezeiasca rugăciune, aducând lumina lui Hristos în sufletele noastre şi 
risipind dintru dânsul negura ce-l vatămă pe el, îl face mai apoi cu mult mai 
luminat decât soarele, căci aievea ştiut este că cel ce vorbeşte cu Dumnezeu este 
mai sus de moarte şi de stricăciune”. 


Simţindu-şi sfârşitul aproape, după Paștile anului 1778 a mers la Sihăstria Putnei şi 
a primit tunderea în marea schimă prin mâna duhovnicului său, Sfântul cuvios 
Natan, luând numele de Eftimie. După patru zile, pe 15 mai 1778, a trecut cu pace 
la Hristos Domnul. A fost înmormântat în pridvorul mănăstirii sale de la Putna, ca 
nou ctitor al ei. 


Purtându-şi cu sârguinţă şi cu vrednicie crucea slujirii arhiereşti, şi cu blândeţe şi 
smerenie pe aceea de a fi prigonit pentru dreptate, jertfindu-se pe sine pentru 
poporul încredinţat lui spre păstorire, mitropolitul Iacob şi-a închinat întreaga viaţă 
slujirii Bisericii, luminării poporului prin școală şi tipar, apărării celor nedreptățiţi 
şi povăţuirii sufletelor spre mântuire, rămânând în amintirea poporului credincios 
drept „păstorul celor săraci şi smeriţi, care a dus o viaţă de sfânt”. 


De aceea, cu prilejul împlinirii a 550 de ani de la întemeierea Mănăstirii Putna, 
Sfântul Sinod al Bisericii Ortodoxe Române a hotărât, în şedinţa sa din 6-7 iunie 
2016, trecerea mitropolitului Iacob putneanul în rândul Sfinţilor, cu zi de prăznuire 
la 15 mai, ziua trecerii sale la cele veşnice. 

Proloagele din 15 mai 


Luna mai, în 15 zile: pomenirea preacuviosului părintelui nostru Pahomie tabe- 
nisiotul (t 347) 


Fericitul Pahomie s-a născut în ţinutul Tebaidei de sus, din ţara Egiptului, pe la 
anul 292, din părinți păgâni şi a crescut în deşarta credinţă a idolilor, ca un crin 
ieşit din mărăcini. A trăit pe vremea lui Constantin, marele împărat şi a luptei lui 
cu Maxenţiu. Şi l-au dat părinţii lui la învăţătura cărţii egiptene şi la filosofia cea 
veche. 


Iar, ajungând la vârsta de 18 ani, a fost luat cu sila în rânduiala ostăşească a împă- 
răției, împreună cu alți tineri de seama lui. Deci, călătorind el prin multe cetăţi, 
după rânduiala vieţii ostăşeşti, a mers şi în cetatea creştinească numită Oxirinhos, 
din Tebaida de sus, unde a cunoscut bunătatea şi milostenia creştinilor şi aplecarea 
lor spre a face bine. Şi era acolo şi o biserică a creştinilor. Şi, stând el acolo multă 
vreme, a aflat ce sunt creştinii; de vreme ce nu auzise nici de numele lui Hristos, 
nici de creştini. Şi se minuna tânărul Pahomie de credinţa creştinească, se lumina 
cu mintea şi se aprindea cu inima, bucurându-se de numele lui Hristos, şi iubea 
curăţia trupească şi viaţa simplă a creştinilor. Aici a cunoscut el învăţătura Sfin- 
telor Evanghelii şi adevărurile de credinţă, aici s-a învrednicit el de primirea Sfân- 
tului Botez. 


De aici înainte, Pahomie nu a mai avut alt gând, decât să slujească toată viaţa lui 
Dumnezeu. Auzind de un pustnic, anume Palamon şi de sfinţenia vieţii lui, s-a dus 
la el, în pustie, şi l-a rugat să-l primească în ascultarea sa. 


Pustnicul i-a arătat cât de greu este chipul în care vieţuieşte el în pustie, muncind 
cu braţele, priveghind toată noaptea, postind, răbdând felurite lipsuri şi rugându-se 
în tot ceasul. Pahomie s-a minunat, auzind ostenelile pustniciei, dar râvna lui nu a 
slăbit. 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp PP PP 0 E IE IE IP IP 3 E IE IE II IE E E XX 


Jr De De de De Dr De e De De de De Dr Dr Dr De De De De de de e Ar A rd 


XP PP 2 E IE IE IP IP 3 3 IE IE II IE E E XX 


A rămas lângă Palamon, ca ucenic al acestuia, şi, astfel, s-a făcut monah. Lucrul lui 
era să toarcă lâna şi să o ţese, iar, din câştig, dădea săracilor. 


Deci, mergând odată, ei împreună, la locul numit Tabenesei, unde Pahomie se du- 
cea câteodată singur, să se roage şi unde auzise un glas de sus grăindu-i: "Aici să 
petreci şi să faci o mânăstire, unde vor veni mulți să se mântuiască," bătrânul a 
avut o descoperire şi a zis către ucenicul său Pahomie: "Să zidim aici o chilie şi tu 
să petreci aici, dar să nu ne despărțim, ci, să ne cercetăm unul pe altul." 

Nu după multă vreme, însă, Sfântul Palamon s-a mutat din viaţă, pe braţele iubi- 
tului său fiu sufletesc, ucenicul său. 


Cel dintâi ucenic al Sfântului Pahomie, când acesta a rămas singur, a fost însuşi 
fratele său mai mare, loan. Dar abia după moartea acestui frate, au început ucenicii 
să se adune în jurul sfântului. 


Chilioara Sfântului din Tebenesi s-a dovedit ca sămânţa bună, care a rodit îmbel- 
şugat, ajungând o mare mânăstire, cu bună faimă în toată lumea, fiind maica 
tuturor mânăstirilor înfiinţate de Sfântul Pahomie. lar numărul monahilor, din cele 
şapte mânăstiri întemeiate de el, se urca la 7000, din care o mie patru sute numai la 
Tabenesi, şi numărul lor sporea neîncetat. 


Aici a venit cu vremea şi Sfântul Teodor sfințitul, care a luat stăreția tuturor mână- 
stirilor, după Pahomie, dar care, mai întâi, s-a făcut ucenic, urmând îndeaproape 
viaţa şi faptele cele bune ale dascălului său, fericitul Pahomie, strălucind în facerea 
de minuni, ca şi dânsul. 


În aceste mânăstiri Sfântul Pahomie a statornicit rânduielile de muncă şi de rugă- 
ciune, de tăcere, de înfrânare şi de fapte bune, rânduieli pe care el însuşi le păzea 
cel dintâi, alcătuind, astfel, cea dintâi Pravilă de mânăstire cu viaţă de obşte, din 
creştinătate. 


Și se vedea că este un bărbat dumnezeiesc, desăvârşit cu fapta bună şi, de aceea, 
cei ce se duceau, de la casele lor la mânăstire, nu mergeau acolo pentru desfătare şi 
pentru trupeasca dulce petrecere, de care se bucură cei mai mulți, ci, pentru înfrâ- 
narea poftelor şi trudele cele pustniceşti, minunându-se de obiceiurile sfântului şi 
urmând viaţa şi petrecerea lui cea îngerească. 


Deci, săvârşindu-se în Hristos, a fost îngropat în mănăstirea sa, întru al 55-lea an al 
vieţii sale. 

Intru această zi, povestire din viaţa cuviosului Pahomie, descoperiri pentru mo- 
nahii care l-au urmat. 


Aducându-şi aminte de arătarea ce 1 se făcuse lui, despre fraţii cei de după sfârşitul 
lui, care aveau să cadă în felurite împătimiri şi să se împleticească în griji deşarte, 
cuviosul Pahomie plângea şi, închinându-se, de cu seară, în chilia sa, se ruga pen- 
tru aceia lui Dumnezeu. 

ŞI o altă arătare, ca aceasta, a mai avut el, în miezul nopții: A văzut, precum singur 
spunea mai pe urmă, o groapă adâncă, întunecoasă, şi în ea mulțime de monahi, 
dintre care mulți se sârguiau să iasă din groapa aceea întunecoasă şi nu puteau, de 
vreme ce alţii, pogorându-se în groapă, îi întâmpinau pe ei şi îi surpau în adâncul 
gropii. lar alții, mai neputincioşi, căzând mai adânc, în partea cea mai de desupt a 
gropii, se tăvăleau. lar alţii, cu umilite glasuri strigau, că puţini dintre dânşii abia 
cu multă osteneală ieşeau de acolo şi îndată aflau lumina, în care intrând, se bu- 
curau mulţumind Domnului. 


Şi, venindu-şi întru sine, cuviosul cugeta la acel vis şi a cunoscut ce fel de ne- 
purtare de grijă, în zilele cele mai de pe urmă, va să fie între monahi, lenevire şi 
întunecare şi căderi, şi cum că, numai chipul cel din afară al călugăriei va fi între 
dânşii: şi se tânguia pentru aceasta mult şi se ruga lui Dumnezeu: "Doamne 
Atotţiitorule, dacă aşa va fi, atunci pentru ce ai mai lăsat viaţa cu aşezământul Tău, 
Doamne, pe care l-ai făgăduit, ca să-l păzeşti celor ce-Ţi slujesc Ție, până la sfâr- 
şitul veacului. Tu ştii, Stăpâne,că de când am luat chipul monahicesc, m-am smerit 
înaintea Ta totdeauna şi n-am gustat, până la săturare, pâine sau apă, nici din 
altceva, din cele pământeşti, nu m-am săturat.“ 


Acestea grăindu-le cuviosul, s-a făcut către dânsul un glas de sus, de la Domnul, 
grăind: "Nu te lăuda Pahomie, om fiind, ci iertăciune cere, căci, cu a Mea milo- 
stivire, toate se alcătuiesc." 


Iar Pahomie, aruncându-se pe sine la pământ, a strigat către Domnul: "Doamne, 
iartă-mă pe mine şi nu lua îndurările Tale de la mine, ci trimite mila Ta mie, ne- 
vrednicului, că ştiu şi eu, Stăpâne, că fără de sprijinul Tău, toate şchiopătează, iar 
milostivirea Ta, pe toți îi miluieşte şi, prin judecăţile cele neştiute, îi mântuieşte." 


Aşa, cuviosul rugându-se, au stat înaintea lui doi îngeri, în chipul luminii, iar în 
mijlocul lor era un tânăr, cu frumuseţe negrăită, strălucind cu razele ca soarele şi 
era pe capul Lui o cunună de spini. 

ŞI îngerii, ridicând pe Pahomie de la pământ, i-au zis lui: "Deoarece ai cerut să se 
trimită ţie milostivire de la Domnul, iată, aceasta este milostivirea. Însuşi lisus, 
Domnul Slavei, Unul născut, Fiul Tatălui, Cel ce a fost trimis în lume şi S-a răs- 
tignit pentru voi şi poartă cununa aceasta de spini pe cap." 


Şi a zis Domnul către Pahomie: "Îndrăzneşte Pahomie, şi te întăreşte, că sămânţa ta 
cea duhovnicească nu va lipsi până la sfârşitul veacului. lar din cei ce vor să fie du- 
pă tine, mulţi din întunecoasa groapă cea adâncă, cu harul Meu mântuindu-se, mai 
înalţi se vor arăta, decât îmbunătăţiţii monahi, cei de acum. Pentru că cei de acum, 
prin chipul vieţii tale povăţuindu-se şi luminându-se, strălucesc cu faptele cele 
bune, iar cei ce vor să fie după tine, pe care i-ai văzut tu în groapa cea întunecoasă, 
neavând un astfel de povăţuitor, care să-i poată scoate pe dânşii din întunericul 
acela, ci sărind din întuneric, pe calea cea luminoasă a poruncilor Mele, cu osârdie 
vor merge şi plăcuţi Mie se vor afla. Iar alţii, prin ispite şi prin primejdii, se vor 
mântui şi cu Sfinţii cei mari se vor asemăna. Amin zic ţie pentru dânşii că aceeaşi 
mântuire vor câştiga, pe care o câştigă şi monahii cei de acum, care viețuiesc cu 
înţelepciune şi cu neprihănire." 


Acestea zicând, Domnul S-a suit la cer şi se lumină văzduhul de lumina cea ne- 
grăită a slavei Sale, iar Sfântul Pahomie, căzând, s-a închinat Domnului şi-L slăvea 
pe El cu gura şi cu inima, bucurându-se de acea proslăvită arătare şi umplându-se 
de negrăită dulceaţă din cuvintele cele grăite lui, de Domnul. 


Intru această zi, cuvânt din Limonar, despre un comediant, care hulea pe Năs- 
cătoarea de Dumnezeu. 


In ţara Libiei era o cetate ce se numea Iliopole, în care era un oarecare măscărici, 
cu numele Gaian, care, la toate jocurile lui, îşi bătea joc de Născătoarea de Dumne- 


zeu, defăimând-o. 


Şi s-a arătat lui Născătoarea de Dumnezeu şi a grăit: "Ce rău ţi-am făcut ţie că, faţă 
de atâta popor, mă defăimezi şi rău vorbeşti despre mine?" 


Iar acela, sculându-se din somn, a rămas neîndreptat ci şi mai mult o defăima. 


Iar, într-una din zile, iarăşi, 1 s-a arătat lui Sfânta Născătoarea de Dumnezeu, ve- 
stindu-i şi zicând: "Nu pe mine mă vatămi, grăind aşa, ci sufletul tău." 


Iar acela încă şi mai rău o defăima. 

Şi 1 s-a arătat ea şi a treia oară, asemenea grăindu-i şi sfătuindu-l. Deci, de vreme 
ce nu s-a îndreptat pe sine, ci şi mai mult, în joc, pe Sfânta Fecioară o defăima, 
într-una din zile, dormind el, s-a arătat Sfânta Născătoare de Dumnezeu şi nimic nu 
i-a zis lui, numai cu prea curatele ei degete a însemnat amândouă mâinile lui şi 
amândouă picioarele şi când s-a deşteptat, zăcea cu mâinile şi picioarele paralizate. 


Iar ticălosul, pocăindu-se, hulitor pe sine se numea şi mărturisea tuturor că, pentru 
defăimare, pătimeşte unele ca acestea. Că nu s-a îndreptat fiind învăţat, de atâtea 
ori, prin iubirea de oameni a Preacuratei. 


Întru această zi, cuvânt din Limonar, despre Ioan pustnicul, cel ispitit de diavol 
prin Impărtăşanie. 


Trăia într-o pustie îndepărtată părintele nostru Ioan, cel îmbunătăţit mai mult decât 
toți călugării, pe care nimeni nu putea să-l afle degrabă, că umbla din loc în loc 
prin pustie. 


Acesta a stat, mai întâi, pe piatră trei ani, făcând rugăciune, fără să se aşeze şi fără 
să se culce, ci, stând în picioare, foarte puţin dormea. 


Și preotul îi aducea lui Duminica, Sfânta Impărtăşanie, şi o primea, iar altceva nu 
mânca. 


Insă, într-o zi, satana s-a schimbat în chipul preotului şi de dimineaţă a venit la el, 
vrând să-i dea lui Impărtăşania. 


Iar fericitul loan, cunoscându-l, i-a zis lui: "O, întru tot vicleanule înşelător, tu nu 
încetezi a înşela sufletele creştineşti, ci, încă, îndrăzneşti chiar şi spre prea curata 
Impărtăşanie?" 


Iar vicleanul i-a zis: "Cu puţin, de nu te-am surpat pe tine, că, aşa şi pe altul din 
frații tăi l-am înşelat şi nebun l-am făcut şi s-a îndrăcit, şi mulţi sfinţi au făcut rugă- 
ciuni şi abia au putut de l-au făcut, pe el, cu minte întreagă." Şi aceasta zicându-i, 
dracul s-a dus de la dânsul. 


Şi se răneau picioarele lui de statul cel mult în picioare şi curgea puroi. Şi, venind, 
îngerul Domnului s-a atins de buzele lui zicându-i: "Hristos va fi ţie mâncare ade- 
vărată şi Duhul Sfânt, adevărată băutură şi îndestulat să fii cu duhovniceasca hrană, 
de care, săturându-te, nu vei mai dori hrana oamenilor din veacul de acum." 

ŞI, după ce l-a tămănduit, l-a mutat pe el din locul acela şi vieţuia prin pustie, um- 
blând şi mâncând buruieni. 
Iar Duminica, la locul unde se afla, primea Împărtăşania din mâna îngerului şi în- 
fricoşător s-a făcut dracilor. 


Cu ale căruia rugăciuni, şi pe noi ne învredniceşte, Dumnezeule, să aflăm milă în 
ziua Judecăţii, slăvindu-Te pe Tine, Sfântă Treime: pe Tatăl şi pe Fiul şi pe Sfântul 
Duh, acum şi pururea şi în vecii vecilor. Amin. 

Sfântul Nicolae Velimirovici - Proloagele de la Ohrida din 15 mai 

Pomenirea Sfântului cuvios Pahomie cel mare 


Sfântul Pahomie s-a născut în Egipt şi în tinereţele lui a fost păgân. Ca soldat el a 
luptat în armata împăratului Constantin, în faimoasa bătălie împotriva lui Maxen- 
țiu. După aceea, el a aflat de la creştini despre Unul Dumnezeu şi văzând viaţa lor 
sfântă, a dorit şi a primit Sfântul Botez. 


EI apoi s-a retras în pustia Tebaidei, căutându-l pe marele pustnic Palamon, de la 
care s-a învăţat timp de zece ani petrecerea întru sfintele nevoinţe. 


Apoi, la locul numit Tabennisi, un înger 1 s-a înfățişat înainte îmbrăcat în rasă de 
schimonah, care i-a dat o tăbliță pe care se afla înscrisă pravila unei mânăstiri cu 
viaţă de obşte, îngerul i-a poruncit să întemeieze el o astfel de mânăstire în chiar 
acel loc, prorocindu-i că în ea mulţi monahi vor veni pentru mântuirea sufletelor 
lor. Băgând în inimă cuvintele îngerului, Pahomie a început să zidească multe 
chilii, măcar că nimeni nu se afla acolo, în afară de el însuşi şi de fratele lui loan. 


Când fratele l-a mustrat pentru că zideşte chilii de care nimeni nu are nevoie, 
Pahomie i-a răspuns simplu că el nu face altceva decât să urmeze porunca lui 
Dumnezeu, fără să-l preocupe cine va veni să locuiască acolo şi când. Curând însă 

mulți bărbaţi, mişcaţi de Duhul lui Dumnezeu, s-au strâns la acel loc şi au început 
să vieţuiască după pravila pe care Sfântul Pahomie o primise înscrisă pe tăblița 
dată de înger. 


Cum numărul monahilor sporea mereu, Pahomie a mai întemeiat, în timp, încă şase 
mânăstiri. Numărul ucenicilor lui a ajuns la cam şapte mii. 


Sfântul Antonie cel mare este socotit a fi întemeietorul vieţii pustniceşti, iar 
Sfântul Pahomie cel al vieţii mânăstireşti de obşte. 


Smerenia, dragostea de nevoinţe şi înfrânarea acestui sfânt părinte au fost şi rămân 
până astăzi pilde minunate de urmat de către mulțimile de monahi. 


Sfântul Pahomie a făcut multe minuni, dar a îndurat şi mari ispite de la vrăjmaşul 
neamului omenesc, diavolul. 


EI i-a slujit pe monahii cei împreună cu dânsul şi ca frate şi ca părinte duhovnicesc. 
EI a insuflat pe mulți să urmeze calea mântuirii şi i-a îndrumat pre mulţi la calea 


strâmtă a adevărului. 


EI a fost şi rămâne până astăzi un mare luminător al Bisericii şi un mare mărtu- 
risitor al adevărului şi dreptăţii lui Hristos. 


EI a adormit cu pace la anul 348, în anul al şaptezeci şi patrulea al vieţii sale. 
Biserica i-a înscris pe mulți dintre ucenicii săi în rândurile sfinților. Printre aceştia 
se află Teodor, lov, Pafnutie, Pecusius, Athenodorus, Eponichus, Sorus, Psois, 
Dionisie, Psentaesis şi alții. 

Pomenirea Sfântului părintelui nostru Ahilie, episcopul Larisiei 
Ahile acesta, mare ierarh şi făcător de minuni, s-a născut în Capadocia. 
EI a fost unul din părinţii primului Sinod Ecumenic, la care i-a ruşinat pe 


eretici şi i-a uimit pe toți cu învăţătura şi cu Sfinţenia vieţii lui. Luând o piatră, el 
i-a strigat lui Arie: 


Ereticii au rămas muţi şi uluiți auzind această 


Ea dată lor de Ahilie. Atunci sfântul a zis: Enter pei ra 

această piatră!“ Şi cu adevărat a curs untdelemn din acea piatră, spre marea 


spaimă şi mirare a tuturor. 
Sfântul Ahilie a adormit cu pace în cetatea Larisiei la anul 330. 


Când regele macedonean Samuel a cucerit Tesalia, el a mutat moaştele Sfântului 
Ahilie la Prespa, care este o insuliţă într-un lac şi care până astăzi se cheamă Achi- 
Iles sau Ailus. 


Pomenirea Sfântului cuviosului părintelui nostru Silvan 


Acest Silvan la început a fost comedian, priceput să imite aievea pe oricine şi 
orice. Dar mai pe urmă în el s-a aprins focul dragostei dumnezeieşti pentru Hristos 
şi s-a făcut ucenic al Sfântului Pahomie. 


"Gata sunt viaţa să mi-o dau," zicea Sfântul Silvan, "ca să primesc îndurare şi să- 
mi spăl cu sângele meu păcatele mele." 


Cântare de laudă la Sfântul Pahomie cel mare 


Pahomie arde cu-al Domnului Duh; 
Pahomie cu îngerii grăieşte. 


Monahi mulți în jurul lui se strâng; 
înaintea Domnului ei stau ca lumânări aprinse. 


Portarul vesteşte într-o zi 

Că sora stareţului pe starețul voieşte să-l vadă. 
De a lui faţă ei de mulți ani îi e dor. 

De ce nu vine? Oare de a lui soră se ascunde? 


Portarul acestea Avvei le vesteşte, 

Iar Avva sorei lui îi trimite cuvânt: 

« Eu, soră, cele bune iţi doresc, 

Dar a mea faţă nu o vei putea vedea. 

Căci eu lumea am lepădat demult, 

cu toate cele ce în ea se află. 

Sora mea dragă şi tu poţi să faci la fel. 
Grăbeşte, viaţa lui Dumnezeu închină-ţi! 
Căci ce-ţi va da lumea, afară de o groapă? 

Pe când aici Hristos te încununează cu viaţă. 

Ale lumii plăceri sunt ca nişte vise deşarte; 
Dormind întru ele, omul se îngroaşă; 

Dar dintru ele sculându-se, el va prinde-a slăbi, 
Și într-o altă-nşelare duşmanul îl atrage: 

Atunci omul zbiară după tain ca o fiară. 

Ci tu plânge şi strigă ca Pâinea cea din cer să primeşti. 
Hristos îi aude pe cei ce către EI strigă. 

EI înfometaţilor Pâine Vie le dă. 

EI este adevărata Pâine - restul în lume-i înşelare. 
Afară de Hristos, nădejde în lume nu-i. " 


Sora aude şi începe să plângă, 
Și sfatul fratelui îl urmează degrab. 


Cugetare 


Când vreun tiran din lăcomie îi năpăstuieşte sălbatic pe drepţi, atunci sălbăticia lui 
aduce şi pierdere şi câştig; adică, ea aduce pierdere tiranului şi câştig mare năpă- 
stuiților. 


Boris Godunov I-a ucis pe Dimitri, prinţul moştenitor cel în vârstă de opt ani, spre 
a nu mai avea nici un rival legitim la tron. Dar zilele imperiale ale lui Boris au 
sfârşit repede, iar tiranul a cunoscut putreziciunea şi disprețul posterităţii - pe când 
micuțul Dimitri a cunoscut cununa muceniciei şi a sfințeniei. Căci după cinci- 
sprezece ani de la uciderea lui, Dimitri a fost dezgropat iar sfântul lui trup s-a aflat 
neputrezit şi lucrător de minuni. La sfintele lui moaşte au avut loc patruzeci şi cinci 
de vindecări minunate. 


Prin urmare cine este cel care pierde cu adevărat şi cine cel care câştigă, de pe 
urma tiraniei? Dacă tiranul ar şti că prin tirania lui îl ajută pe cel pe care îl urăşte 
şi-l ucide să intre în rândul sfinților, pe când sieşi îşi pregăteşte condamnare şi 
osândă eternă şi pe pământ şi în cer, el nu şi-ar mai pune în aplicare planurile lui 
criminale. 


Dar gândirea cea întortocheată şi strâmbă a fost întotdeauna înaintemergătoarea şi 
însoţitoarea tiraniei. 


Luare aminte 

Să luăm aminte la lucrarea Duhului Sfânt Dumnezeu asupra Sfinţilor apostoli: 
e Lacum, întru Duhul Sfânt, ei au primit vederi cereşti ale lumii ce va să fie; 
e Lacum, întru Duhul Sfânt, ei au văzut tainele din inimile oamenilor. 


Predică despre prorocirea distrugerii idolilor egipteni şi împlinirea ei 


EI capiştile dumnezeilor Egiptului le va arde cu foc (Ieremia 43 : 13). Cine le va 
arde cu foc? Nabucodonosor, regele Babilonului, robul Meu, zice Domnul 
(Ieremia 25 : 9). Şi s-a împlinit prorocia aceasta. Căci Nabucodonosor a cucerit 
Egiptul şi a distrus cu foc toate casele dumnezeilor celor mincinoşi, ale dumne- 
zeilor egiptenilor. EI le-a ars cu foc, dar cu toate acestea nu le-a distrus pentru 
totdeauna. Căci după aceea a venit şi a Babilonului pieire, tot potrivit prorociei 
Sfântului proroc Ieremia, Babilonul devenind şi rămânând până în ziua de astăzi o 
movilă de dărâmături, adăpost pentru şacali, groază şi batjocură fără locuitori 
(leremia 53 : 37). 


Există însă o tradiţie, însemnată la Sfântul Epifanie al Ciprului, că se mai află şi 
o altă prorocie a lui Ieremia despre distrugerea finală a idolilor Egiptului: “Toţi 
idolii vor pieri, “ zice această prorocie, “ şi toate cele făcute de mâini omeneşti 
vor pieri la ceasul venirii aici a Maicii Fecioare şi a Pruncului ei, Cela ce S-a 
născut în peşteră şi S-a sălăşluit în iesle. * 


Această prorocie s-a păstrat de către preoţii egipteni înşişi, care încă de pe vremea 
lui leremia au luat obiceiul de a o reprezenta iconic pe Fecioara şezând întinsă pe 
un pat, iar Pruncul înfăşat aşezat în iesle. 


Nabucodonosor, robul, a avut puterea, cu îngăduinţa lui Dumnezeu, să taie răul, 
dar nu şi să-l smulgă din rădăcini. Răul tăiat, ca şi iarbă cosită, creşte din nou. 
Când Domnul vine pe pământ, El smulge răul din rădăcină. Nabucodonosor, robul, 
a ars capiştile şi dumnezeii, dar capiştile s-au construit din nou şi aşijderi s-au ridi- 
cat înapoi idolii, căci ei nu fuseseră smulşi cu totul din sufletele oamenilor. Dar 
când a venit Domnul şi a început să împărăţească şi în sufletele egiptenilor, capi- 
ştile şi cu idolii lor s-au prăbuşit la pământ pentru totdeauna. 


Aşa s-a întâmplat şi cu iudeii cei neascultători care s-au războit cu Domnul. Nabu- 
codonosor, robul, i-a luat pe ei în robie vreme de şaptezeci de ani, iar Domnul 
mâniat i-a împrăştiat în întreaga lume, unde mulţi se află împrăştiați şi până în ziua 
de azi, după aproape două mii de ani. 

Această împrăştiere a poporului evreu în întreaga lume a fost prorocită limpede de 
Ieremia. Astfel, trecerea timpului a dovedit adevărul cuvintelor rostite de prorocul 
lui Dumnezeu. 


O, Atoatevăzătorule Doamne, dăruieşte-ne nouă să ne lipim din tot sufletul de 
cuvintele nemincinoase ale prorocului Tău, Căci ie se cuvine toată slava şi 
mulţumita în veci. Amin. 

Sinaxar - Sfântul cuvios Pahomie cel mare - 15 mai XA 

A FOST ÎNROLAT CU FORȚA 


ÎN ARMATA IMPERIALĂ. 

PAMOMIE CEL MARE 

Sfântul Pahomie este un foarte important organizator al vieții monahale. De nu- 
mele său se leagă viața monahală de obşte sau în comun, în care monahii trăiesc şi 
duc împreună efortul de susținere a comunităţii atât în plan duhovnicesc, cât şi în 
planul traiului cotidian. 


Pahomie s-a născut în anul 287 în localitatea Sne sau Latopolis cum o numeau gre- 
cii, din părinți păgâni. A fost înrolat cu forţa în armata imperială şi în acest context 
a cunoscut în Teba nişte creștini care erau încarceraţi. Văzând bunătatea acelor 
creştini s-a rugat în acea noapte Dumnezeului lor să îl izbăvească de necazul luării 
sale de acasă cu forţa promițând că va servi semenilor pentru tot restul vieţii dacă 
se împlinește dorinţa sa. 


Dumnezeu i-a ascultat rugăciunea și fiind izbăvit a călătorit spre sud până la co- A 
munitatea creştină din satul Seneset sau Khenoboskion, unde a fost catehizat și 

i A e d Lala Ă A 
botezat. A rămas o vreme în acel sat dedicându-se slujirii aproapelui, mai ales în Ad 


vremea unei epidemii care a afectat acea zonă. 

Într-una din zilele în care se depărtase în pustia din Tabennesi să se roage a primit 
o descoperire de sus să facă acolo o mânăstire. A ascultat şi în scurtă vreme i s-au 
alăturat mai mulţi creştini pentru nevoinţă și rugăciune. Sfântul Pahomie, orga- 
nizând acea comunitate a pus foarte mult accentul pe viețuirea, munca, masa și ru- 
găciunea în comun. 


A scris o serie de reguli după care să fie organizate mânăstirile cu viață de obşte 
adică cu viaţă în comun. Acestea priveau modul în care monahii trebuiau să tră- 
iască, să lucreze şi să aibă grijă de bolnavi. 


Atât de mult s-au înmulțit cei care doreau să-şi dedice viaţa lui Dumnezeu după 
modelul propus de Pahomie încât a fost nevoit să înființeze succesiv opt mânăstiri. 
A lăsat lui Teodor, discipolul său ales, conducerea comunităţii monastice din Ta- 
benessi, în vreme ce el a mers la a doua ctitorie la Phoboou. 


Sfântul Pahomie a avut o relație foarte frumoasă cu episcopii acelor zone care ve- 
neau des în vizită şi pentru sfătuiri duhovnicești în mânăstirile pahomiene. 


A murit în anul 347 la Phoboou lăsând în zona Egiptului de Sus nouă mânăstiri 
înfloritoare de bărbaţi şi una de femei. 


In perioada în care a trăit Sfântul Pahomie în monahismul egiptean cunoştea câteva 
comunități semi-anahoretice, adică în care pustnicii, în anumite perioade se în- 
tâlneau pentru rugăciunea în comun. 


Ceea ce Sfântul Pahomie a propus pentru stilul de viaţă al mânăstirilor sale era ce- 
va nou. Semăna cu cenobitismul sau cu viaţa în comun a nevoitorilor din Siria și 
Capadocia în care, fraţi de asceză şi viaţă duhovnicească trăiau la un loc împărțind 
efortul muncii şi al slujirii aproapelui. 

Războiul împotriva patimilor îl primește Dumnezeu ca pe osteneala 
pustnicilor 


Au nu izgonim, prin lupta împotriva poftelor, pe dracul desfrânării; prin strădanie, 
pe al lenii; prin blândeţe, pe al mâniei; prin răbdare, pe al pismei; prin tăcere, pe al 
grăirii de rău şi al altor multe patimi? 


Vi se pare, oare, că acest lucru nu face parte din minunile cele mari: izgonirea dra- 
cilor, tămăduirea orbilor, curățirea leproşilor, învierea morților, schimbarea stihii- 
lor, mutarea munţilor dintr-un loc într-altul, uscarea mărilor şi ţâşnirea apelor din 
pământ sec; adică a se aduna oameni din multe locuri şi oraşe, şi din multe neamuri 
şi state să se facă o adunare întru numele Domnului nostru lisus Hristos, să se 
unească într-un tot desăvârșit şi într-o lucrare, să fie ca un trup cu multe suflete, 
însă nu cu gândul cu cugetul spre rău, ci spre sfatul lui Dumnezeu şi spre închină- 
ciunea Sfintei Treimi? 


Acest fel de unime nu poate să o strice un om, nici chiar tiranii, nici împărații, nici 
însuşi diavolul, că ştiţi ce s-a grăit marelui nostru Pahomie despre mănăstirea sa. 
Așadar și ceata noastră este mare și vrednică de asemănat cu minunile cele mari; că 
avem de ce să ne mirăm întru ale noastre fapte, numai de vom vrea să petrecem 
viaţa cu, cuviință. Oare nu se izgonesc demonii și dintre noi? Oare nu ard în toate 
zilele, oare nu strigă în tot ceasul? Au nu izgonim, prin lupta împotriva poftelor, pe 
dracul desfrânării; prin strădanie, pe al lenii; prin blândeţe, pe al mâniei; prin răb- 

dare, pe al pismei; prin tăcere, pe al grăirii de rău şi al altor multe patimi? lată dar, 
de veţi vrea, sunteţi şi făcători de minuni. Şi să ştiţi că acest război al vostru, pe 
care-l purtați împotriva patimilor, îl primeşte Dumnezeu întocmai ca pe osteneala 
pustnicilor şi a stâlpnicilor, care au săvârşit minuni fără de nici o scădere sau 
osebire. 


(Sfântul Teodor Studitul, Cuvântări duhovnicești, Editura Episcopia Alba Iulia, 
Alba Iulia, 1994, p. 22) 

Nu tot ce-i mic este mic şi nu tot ce-i mare este măreț şi desăvârşit 


Nu mulțime de rugăciune vrea de la noi Dumnezeu, dar rugăciune cu frică de 
Dumnezeu şi umilință, aşa cum i-a poruncit îngerul Domnului, marelui Pahomie. 
Străduinţa ta trebuie să fie îndreptată nu la numărul rugăciunilor, dar la gândirea 
adâncă şi atenţie, ca tot ce îndeplineşti să fie primit de Dumnezeu. 


Dumnezeu nu cere un număr anumit de psalmi şi rugăciuni, ci ascultă mintea noa- 
stră limpede şi ageră. Fiindcă mulți, mii de rugăciuni rostesc cu limba, dar cu min- 
tea se gândesc la deşertăciuni, scârnăvie şi necurățenie; şi cum Dumnezeu îi va 
auzi ŞI îi va asculta pe aceştia? 


Tu singur nu ştii ce faci, o, omule. Nu mulţime de rugăciune vrea de la noi Dumne- 
zeu, dar rugăciune cu frică de Dumnezeu şi umilință, aşa cum i-a poruncit îngerul 
Domnului, marelui Pahomie. Străduinţa ta trebuie să fie îndreptată nu la numărul 
rugăciunilor, dar la gândirea adâncă şi atenţie, ca tot ce îndeplinești să fie primit de 
Dumnezeu. 


Nu tot ce-i mic este mic şi nu tot ce-i mare este măreț și desăvârșit. 
(Sfântul cuvios Paisie Velicikovski de la Neamţ, Crinii țarinei sau Flori prea fru- 


moase adunate pe scurt din Dumnezeiasca Scriptură, Editura Bisericii Ortodoxe 
din Moldova, Orhei, 1995, p. 39) 

Ieşirea sufletului din trup 


„Te-ai oprit, părinte?" Iar el a zis către dânşii: „Alergăm în zadar, că de atunci pri- 
vesc la dânsul cum e dus în viaţa veşnică". 


O doxologia.ro 


Marelui Pahomie - ce petrecea într-una din mănăstirile lui - i s-a vestit că un frate 
din Mănăstirea Hinoboschionilor, în boală zăcând şi la mare strâmtorare fiind, 
cerea să dobândească binecuvântare de la dânsul; acestea auzindu-le omul lui 
Dumnezeu, sculându-se, mergea către dânsul şi, apropiindu-se ca la două-trei stadii 
de locul unde era fratele cel bolnav, a auzit glas sfințit şi minunat cântându-se în 
văzduh şi, privind, a văzut sufletul fratelui ducându-se pe drum luminat de îngeri 
cântători spre fericita viaţă, iar fraţii care îi urmau lui nici glas nu simțeau, nici 
altceva nu vedeau, ci numai pe dânsul văzându-l privind către răsărituri, au zis 
către el: „Te-ai oprit, părinte?" 


lar el a zis către dânşii: „Alergăm în zadar, că de atunci privesc la dânsul cum e 
dus în viaţa veşnică”. 


Și rugându-l să le spună lor cum a văzut [că se afla] sufletul, le-a povestit lor toate 
câte erau cu putinţă a fi povestite. 


Iar unii dintre ei, mergând mai repede la mănăstire, au cercetat mai cu de-adinsul 
de ceasul în care a adormit fratele şi au cunoscut că era acelaşi cu cel în care pă- 
rintele l-a văzut suindu-se cu slavă la ce-ruri. 

(Everghetinosul, vol. 1-2, traducere de Ștefan Voronca, Editura Egumenita, 
Galaţi, 2009, p. 56) 

Proba dinaintea primirii ucenicului 


Priveghez jumătate de noapte, petrecând în rugăciuni şi în citirea cuvintelor lui 
Dumnezeu; iar uneori şi toată noaptea. 


Odoxologia.ro 


Incă tânăr fiind, Sfântul Pahomie, cu dragostea lui Dumnezeu înfocându-se la ini- 
mă, avea râvnă a se face călugăr; vestindu-se lui despre un sihastru pe nume Pala- 
mon, ce locuia deosebi [singur], a venit către dânsul, vrând a locui împreună cu el. 


Ajungând la chilia lui, care era aproape de pustie, a început să bată în uşă, iar ace- 
la, deschizând puţin, a zis către dânsul: „Ce voieşti, şi pe cine cauţi?”. 


Și, răspunzând Pahomie, a zis lui: „Dumnezeu m-a trimis la tine ca să mă faci mo- 
nah”. 


Zis-a lui bătrânul: „Nu poţi să te faci monah; că nu mic este lucrul monahului. Pen- 
tru aceasta, şi mulți venind aici, obosind, n-au răbdat”. 


Zis-a lui Pahomie: „Nu toate socotelile oamenilor sunt deopotrivă. Primeşte-mă, şi 
vremea îţi va vesti ție”. 


Zis-a către el bătrânul: „Ţi-am spus că nu poţi. Du-te în altă parte şi te nevoieşte 
câtăva vreme, apoi vino şi te voi primi. Că eu, petrecând aici, aspră nevoinţă am, şi 

de nimic altceva prin harul lui Dumnezeu nu mă împărtăşesc fără numai de pâine şi 
sare, iar de vin şi de untdelemn mă îndepărtez cu totul, şi priveghez jumătate de 
noapte petrecând în rugăciuni şi în citirea cuvintelor lui Dumnezeu; iar uneori şi 
toată noaptea”. 


Acestea auzindu-le Pahomie şi ruşinându-se de asprimea cuvintelor, a pus în suflet 
ca pe toată osteneala „vitejeşte” a o răbda. Zis-a către dânsul: „Cred Domnului că- 
mi va da putere şi răbdare atâta cât să mă învrednicesc prin cuvioasele tale ru- 
găciuni aici a mă desăvârşi”. 


Atunci, cu ochii văzători înțelegând Sfântul Palamon credinţa şi osârdia lui Paho- 
mie pentru a se mântui, deschizând uşa, l-a primit pe dânsul în schima călu- 
gărească. 


ŞI de atunci înainte petreceau împreună, nevoindu-se şi îndeletnicindu-se în rugă- 
ciuni. lar lucrul lor era a împleti funii şi a ţese saci. Şi, lucrând, se osteneau după 
apostolul: nu pentru odihnă, nici pentru adunarea banilor, ci spre hrănirea săracilor. 


Şi, văzând Palamon ascultarea lui Pahomie întru toate şi sporirea nevoinţei, se 
bucura foarte şi slăvea pe Dumnezeu. 


(Everghetinosul, vol. 1-2, traducere de Ștefan Voronca, Editura Egumeniţa, 
Galaţi, 2009, p. 134) 

Una poate spune părintele duhovnic şi altceva putem înţelege noi 


În Viaţa Sfântului Pahomie ni se povesteşte un caz când sfântul a primit un oaspete 
şi a zis unui frate: „Du-te şi prăjeşte două ouă, că am un oaspete”. La care fratele s- 
a dus şi s-a apucat să taie lemne. După ce termină, sfântul îl cheamă şi-i zice: „Fra- 
te, ce ţi-am zis eu să faci?”. „Să tai lemne, avva!”. ŞI zice acolo: „A înţeles cu- 
viosul că este lucrarea vrăjmașului și nu s-a tulburat”. 


Y 


Odoxologia.ro 


Una poate spune părintele şi alta putem înţelege noi. Aşa cum de multe ori ni se în- 
tâmplă. Ii spui la Spovedanie: „Să faci aşa şi aşa!”. Vine peste trei săptămâni, ne- 
bun. „Ce faci?”. „N-aţi spus aşa? Am făcut!”. „Am spus una şi matale ai făcut 
alta!”. 


În Viaţa Sfântului Pahomie ni se povesteşte un caz când sfântul a primit un oaspete 
şi a zis unui frate: „Du-te şi prăjeşte două ouă, că am un oaspete”. La care fratele s- 
a dus şi s-a apucat să taie lemne. După ce termină, sfântul îl cheamă şi-i zice: „Fra- 
te, ce ţi-am zis eu să faci?”. „Să tai lemne, avva!”. ŞI zice acolo: „A înţeles cu- 
viosul că este lucrarea vrăjmașului şi nu s-a tulburat”. 


Și Gheron Iosif ne vorbeşte despre aceste întâmplări în care una spune duhovnicul 
şi alta înțelege ucenicul, din cauză că suntem împătimiţi, din cauză că suntem sub 
lucrarea duhurilor necurate. 

Aşa că să începem a lucra, dar să mai venim la duhovnic, să-l ascultăm, să-i cerem 
sfatul şi așa, împreună, să ne mântuim, fără aceste orgolii de ascultători care vor 
primi mari harisme și fără a idolatriza. 


(Ieromonahul Savatie Baștovoi, Singuri în faţa libertăţii, Editura Cathisma, 
Bucureşti, 2009, pp. 37-38) 

Sfântul Pahomie cel mare şi viaţa de obşte a mănăstirilor 


Astăzi, Biserica Ortodoxă face pomenirea Sfântului cuvios Pahomie cel mare, 
vieţuitor în pustia Egiptului, la începutul secolului al IV-lea. Sfântul Pahomie este 
considerat întemeietorul şi organizatorul vieţii monahale de obşte. Monahismul 
cenobitic se caracterizează prin vieţuirea în comun a călugărilor. Aceştia locuiesc 
în chilii separate, în incinta mănăstirii, nu au avere personală, se roagă şi muncesc 
împreună, mănâncă împreună la trapeză şi fac ascultare de stareţ, care se îngrijește, 
la rându-i, de administrarea şi buna organizare duhovnicească şi materială a mă- 
năstirii. 


Sfinţi apostoli lărgeau permanent comunitatea pe care o avuseseră atunci când vie- 
ţuiau împreună cu Mântuitorul. Astfel, oamenii îşi vindeau averile şi aduceau totul 
pentru întreţinerea noii comunităţi din care făceau parte. Comunitățile însă nu au 
mai putut rezista atunci când creştinii au început să fie oficial persecutați. Viaţa 
monahală, însingurată, în care să-l urmezi lui Hristos, fără ştirea autorităţilor, a 
devenit atunci o formă de devenire a creştinilor. De aceea, la început, monahismul 
a fost instinctiv, informal, neorganizat şi sporadic. Primii monahi au înţeles să 
renunţe la tot de dragul lui Hristos. Prin urmare, ei au ajuns să urmeze de bunăvoie 
calea renunţării la avere, la viaţa de familie şi la voia proprie. Aceste renunţări sunt 
cunoscute astăzi ca voturile sau jurămintele monahale ale sărăciei, castităţii şi 
ascultării. 

Chiar dacă felul de a trăi al monahilor poate diferi de la o persoană la alta, iar în 
decursul timpului acesta a ţinut seamă de mulți factori, se poate împărţi clar în trai 
monahal cremit sau viaţă de sine şi trai monahal comunitar sau chinovial, de obşte. 
Reprezentantul cel mai cunoscut al modului de viaţă eremit este Sfântul Cuvios 
Antonie cel mare, vieţuitor în pustia Egiptului în secolul al 3-lea. În cadrul acestei 
vieţuiri, monahii locuiesc singuri în chiliile lor, pe care le administrează după cum 
consideră că este necesar şi se întâlnesc cu ceilalți monahi pentru Liturghie, 
sâmbăta şi duminica. În rest, monahii se îndeletnicesc cu asceza şi rugăciunea, 
nevoindu-se fiecare la chilia sa. 


Mai târziu, la începutul secolului al 4-lea, avva Pahomie a înfunţat prima comu- 
nitate de monahi la Tabenisi, tot în Egipt. Această formă de vieţuire monahală a 
prins foarte repede, astfel că la sfârşitul vieţii Sfântului Pahomie existau deja astfel 
de mănăstiri, unde vieţuiau sute de călugări. Fiind la început, regulile vieţii comu- 
nitare pentru monahii din mănăstirile conduse de Sfântul Pahomie erau diferite în 
ceea ce privea mesele, orele de rugăciune şi asceza. Sfântul Vasile cel mare, în a 
doua parte a secolului al 4-lea, avea să alcătuiască reguli clare şi obligatorii pentru 
toți monahii care viețuiesc în obşte. 


Pahomie, militar de nevoie şi monah de bunăvoie 


Sfântul cuvios Pahomie s-a născut la sfârşitul secolului al 3-lea în Egipt. EI a fost 
luat cu forţa la armată şi a participat la campanii de război ale Imperiului Roman. 
În timpul acestor campanii el a cunoscut creştini şi aceştia l-au cucerit cu dragostea 
lor de aproapele şi răbdarea de care dădeau dovadă. În acest fel s-a apropiat de 
viaţa creştină tânărul soldat Pahomie, care lupta în armata împăratului Constantin 
pe la 315. După ce s-a încheiat războiul şi a plecat spre casă, Pahomie a cerut să fie 
botezat creştin, apoi şi-a făcut sălaş în localitatea egipteană Şenesit, unde a început 
să vieţuiască în asceză desăvârşită. Fiindcă avea nevoie de îndrumător, a alergat la 
avva Palamon, de la care a învăţat multe. Mai târziu, în urma unei vedenii minu- 
nate, Pahomie a înfiinţat o mănăstire lângă ruinele localităţii Tabenisi. 


Mănăstirea a zidit-o ca pe o fortăreață militară, cu care se obişnuise de când era 
soldat. Primii monahi care vieţuiau în chilii mai mari, pentru a încăpea, luau masa 
împreună, ceea ce era deja o schimbare față de via-ţa de sine de până atunci. În 
afară de aceasta, monahii se puteau dedica şi rugăciunii particulare, ca să nu fie 
prea bruscă schimbarea. 


Treptat, la Sfântul Pahomie au început să vină ucenici. Aceştia erau uimiți de pute- 
rea de muncă a avvei, care reuşea să împlinească toate lucrările din mănăstire: se 

ocupa de grădină-rit, vorbea cu vizitatorii şi le slujea celor bolnavi. Monahii care 
vieţuiau împreună cu el au făcut ascultare şi au muncit aşa cum li s-a spus. Se pare 
că printre ascultări era şi transcrierea unor texte. Monahii nu trebuiau să aibă bani 
personali sau să primească ceva de la rude. Sfântul Pahomie considera că ascul- 
tarea făcută cu râvnă este mai presus de post şi rugăciune şi le cerea călugărilor să 
respecte regulile mănăstirii. El învăţa monahi să se ferească să judece pe alții şi 
singur se temea să aibă vreun gând de judecată împotriva cuiva. Avva Pahomie îi 
învăţa permanent pe ucenici să aibă nădejde în mila lui Dumnezeu. Odată, când 
mănăstirea rămăsese fără provizii de grâu, el s-a rugat toată noaptea şi, dimineaţă, 
din oraşul apro-piat vieţuitori au primit hrană, fără a li se cere bani în schimb. 


Odată, la Sfântul Pahomie a venit sora lui care dorea să-l vadă. Asprul ascet însă a 
refuzat întâlnirea şi i-a transmis, prin portar, binecuvântarea ca ea să devină mona- 
hie, promițând ajutor în acest sens. Sora lui, pe nume Maria, a plâns, dar a făcut 
ceea ce spusese Sfântul Pahomie. Monahii de la Tabenisi i-au făcut o chilie pe 
malul Nilului. La vestea acestei noi chilii pentru femei, au început să se adune, 
fiind doritoarele de viaţă ascetică. Astfel au apărut şi primele mănăstiri de maici. 
Vieţuirea de obşte a plăcut multor monahi. 


Regulile atribuite Sfântului Pahomie vorbesc despre modificările pe care le-au 
cunoscut primele comunități de monahi. Acestea stabilesc uniforma monahilor, 
ascultarea de superior şi mesele comune la ore fixe; reglementează practica 
ascetică şi munca din care se întreţineau monahii. Sfântul Pahomie s-a mutat la 
Domnul în anul 346, după ce o ciumă lovise grav toate comunităţile pe care le 
păstorea, el însuşi îmbolnăvindu-se şi suferind mult. 


Viaţa mănăstirească de obşte în Biserica Română 


Odată cu trecerea timpului, mănăstirile s-au înmulţit, iar doritorii de viaţă ascetică, 
departe de tumultul lumii, au început să se intereseze din ce în ce mai mult de 
acestea. Mănăstirile şi-au dus viaţa lor după regulile începute de Sfântul Pahomie 
în perioade istorice diferite, cu împlinirile şi neajunsurile lor, cauzate mai ales de 
războaiele care nu au contenit în Țările Române aproape niciodată. Numărul lor, 
desigur, a crescut sau a scăzut, în funcție de regimurile care se instaurau, de greu- 
tățile vremurilor, însă monahii găseau noi şi noi căi prin care să reziste şi să-şi facă 
pravila, care pentru ei înseamnă totul. 


Cele mai vechi mănăstiri din România sunt, desigur, ca şi cele mai vechi urme de 
creştinism, în Dobrogea. De acolo a plecat şi Sfântul loan Casian, cel care a tran- 
spus modul de viaţă chinovial, cu regulile sale, în Apus. Mai târziu, după înte- 

meierea Ţărilor Române, într-un context mai sigur, mănăstirile au început să 
înflorească, iar domnitorii au devenit iubitori de monahi şi ctitori de mănăstiri. 
Grăitor în acest sens este exemplul sosirii stareţului Paisie de la muntele Athos la 
Dragomirna, în nordul Moldovei, unde erau cele mai prielnice condiții pentru 
dezvoltarea vieţii mănăstireşti. Mănăstirile româneşti s-au dezvoltat în duh isihast, 
iar viaţa de obşte a devenit pentru ele modul de vieţuire care duce în Împărăţia lui 
Dumnezeu. 


Astăzi, în cuprinsul Patriarhiei Române sunt 748 de aşezăminte monahale. 541 
dintre acestea sunt mănăstiri, 281 de călugări şi 260 de călugărițe. Dependente de 
acestea funcționează 192 de schituri, dintre care 24 de călugări şi 68 de că-lugăriţe. 
Cu anumite excepţii, datorate unor tradiţii mai vechi, unde se îmbină viaţa de sine 
cu cea de obşte, mănăstirile din România au viaţă de obşte, aşa cum a stabilit 
Sfântul cuvios Pahomie cel mare. 


Pe lângă mănăstirile vechi, cu tradiţie, situate, de obicei, în afara localităţilor, un 
pic izolate, pline de odoare bisericeşti şi istorie duhovnicească, în ultimele decenii 
au fost înfiinţate multe mănăstiri şi schituri noi, unele chiar în curs de amenajare. 
În toate mănăstirile şi schiturile de la noi din ţară viețuiesc 8.394 de persoane care 
şi-au dedicat în acest fel viaţa lui Hristos. 

Pr. Ştefan Sfarghie - Martir prin conștiință şi atlet al luptelor credinţei 


La începutul secolului al 4-lea, creştinismul egiptean a intrat într-o nouă etapă a 
existenţei sale, dezvoltându-se şi desfăşurându-se de-a lungul Nilului, din Alexan- 
dria înspre Tebaida, extraordinara epopee a monahismului creştin. Împreună cu 
Sfinţii cuvioşi Pavel Tebeul şi Antonie cel mare, Sfântul cuvios Pahomie cel mare, 
sărbătorit astăzi, este considerat precursorul vieţii monahale sau al vieţii cenobi- 
tice, precum şi cel care a aşezat în scris multe dintre regulile deosebit de impor- 
tante pentru monahi. Sfântul cuvios Pahomie, răbdând prin cuget mucenicia cea 
nesângeroasă, împotrivindu-se patimilor trupeşti şi sufleteşti, a primit de la Hristos, 
Mântuitorul lumii, cununa cea neveştejită a vederii şi petrecerii în locaşurile ce- 
reşti. 


Monahismul egiptean a luat naştere într-o perioadă în care Biserica se afla în 
„ilegalitate” şi suferea din cauza prigoanelor ce se abăteau asupra ei. Ceea ce se re- 
marcă în analizarea vieţii Părinților deșertului este faptul că monahismul presupune 
o puternică vocaţie, o chemare interioară absolut necesară din partea lui Dumne- 
zeu, asemenea chemării la apostolat sau ca în cazul martiriului sângelui. Este 
atingerea Duhului Sfânt, care îndeamnă la renunţarea faţă de bunurile acestei lumi 
şi dorinţa de a muri pentru Hristos. Însă, pentru că monahii nu au prilejul de a-și 
manifesta iubirea nespusă faţă de Hristos printr-o astfel de moarte ca a muce- 
nicilor, ei îşi intensifică până la treapta cea mai înaltă toate elementele care se sub- 
stituie martiriului sângeros în viața creştină. Martiriul nesângeros pe care și-l 

asumă monahii este caracterizat de două trăsături complementare, şi anume: pe de 
o parte, renunţarea la lume, iar pe de altă parte, asceza care este privită prin prisma 
martiriului sângeros pe care-l înlocuiește. Acesta este şi motivul pentru care, în 
istorie, Sfântul Antonie cel mare şi, mai apoi, Sfântul Pahomie cel mare vor rămâ- 
ne în sufletele şi minţile credincioşilor ca „oameni ai lui Dumnezeu” din convin- 
gerea că viaţa monahală face să crească în același timp viaţa dumnezeiască și viața 
omenească. Martir prin conştiinţă și atlet al luptelor credinţei, minunile şi viaţa 
prea înţeleptului Pahomie nu au rămas necunoscute lumii, ci în tot pământul a ieşit 
vestirea faptelor sale, Sfântul Pahomie făcându-se pentru noi dascăl al smere-niei, 
al ascultării, al înfrânării şi al faptelor bune. 


Pentru că aminteam faptul că monahismul asumat se substituie martiriului sân- 
geros, voi aduce în atenţie două exemple referitoare la feciorie şi botez. Fecioria 
este, de obicei, asociată martiriului, deoarece şi ea sacrifică, într-un fel, viaţa tru- 
pului, care este templu al Duhului Sfânt (1 Corinteni 6, 19). Monahul, care este 
mort pentru lume prin trupul său dedicat în întregime slujirii lui Dumnezeu, se 
deprinde cu lupta interioară împotriva patimilor şi astfel este menţinut într-o per- 
manentă stare de curăţie. Referitor la asemănarea dintre martiriu şi botez, în diver- 
sele făgăduinţe ale vieții monahale se putea sesiza uşor aspectul unui „al doilea 
botez”: făgăduinţa monahală e o moarte mistică şi, ca atare, o înviere pentru viața 
cea nouă. Intrarea în monahism este ca o nouă naştere în vederea mântuirii și de 
aici provine şi expresia „al doilea botez”. Acest lucru nu trebuie să ne ducă cu 
gândul că monahul este mai mult decât un creștin botezat. Trebuie înţeles faptul că 
prin făgăduinţa monahală nu este înlocuit Botezul, ci se îngăduie realizarea creș- 
terii duhovniceşti, care a fost sădită în suflet prin Taina Nașterii din nou (Tomâă 
Spidlik, Spiritualitatea Răsăritului Creştin, vol. III, Editura Deisis, Sibiu, 2000). 


Expresia „al doilea botez” mai are un înţeles profund, majoritatea Părinților deşer- 
tului insistând mult pe lacrimile pocăinţei, care curăţă sufletul de păcate asemenea 
apei Botezului. Într-adevăr, monahii pustiei se dedicau în totalitate lui Dumnezeu 
și plânsului curăţitor de patimi. În aprofundarea trăsăturilor comune între martiriul 
sângeros al mărturisitorilor credinței şi „martiriul conștiinței” trăit de monahi, pe 
lângă cele două exemple legate de feciorie şi botez, mai amintim aici şi un al trei- 
lea exemplu, şi anume, ascultarea necondiționată. În acest sens, pr. prof. lon Bria 
spune că, „într-un anumit sens, fenomenul monastic a reluat în Biserică mărturia şi 
exemplul martirilor din primele secole. De aici importanţa monahismului pentru 
persistența Bisericii în spiritualitatea și teologia Crucii, pentru extinderea Împă- 
răției lui Dumnezeu pe pământ. Credincioşia neclintită a martirilor este aceea care 
ne asigură că porțile iadului nu vor birui Biserica nici în forma ei cea văzută. La 
rândul lor, monahii şi monahiile, prin ascultarea lor evanghelică până la capăt, pot 

să ajute Biserica să-şi păstreze integritatea ei spirituală, să reînnoiască continuu 
fidelitatea ei față de lisus Hristos Cel răstignit. Ei trebuie să fie ca stâlpii pe care se 
sprijină templul Bisericii văzute: «Pe cel ce biruieşte îl voi face stâlp în templul 
Dumnezeului Meu» (Apocalipsa 3, 12)”. (Ignatie Monahul, Comorile pustiei - 
Sensurile desăvârşirii în monahism, Ed. Anastasia, Bucu-rești, 1999, pp. 25-26.) 


Sfântul cuvios Pahomie cel mare, cuprins fiind de o dragoste arzătoare pentru cele 
dumnezeieşti, a îmbrăţişat viaţa monahală în urma unei experienţe din care a în- 
văţat virtutea compasiunii şi a ajutorării aproapelui. În copilărie, el era modest şi 
blând, însuşiri care l-au caracterizat întreaga viaţă. Pe când avea 18 ani a fost luat 
cu forţa în trupele tiranului împărat Maximin, care în anul 310 era comandant al 
Egiptului. În anul 312, Maximin a pornit război împotriva lui Liciniu și Constantin, 
iar Pahomie împreună cu alți recruți au fost urcați la bordul unei corăbii care na- 
viga în josul râului, pentru a lua parte la acel conflict. Seara au ajuns la 'Tebaida de 
Sus, unde vieţuiau numeroşi creştini. Aceştia au arătat mare compasiune faţă de 
recruţii care trebuiau să meargă la război, alinându-i şi îngrijin-du-i, deoarece erau 
foarte rău trataţi. Creştinii din acel oraș i-au îngrijit pe recruți ca pe propriii lor 
copii. Un astfel de exemplu de virtute l-a impresionat profund pe tânărul Pahomie. 
EI a întrebat cine sunt binefăcători săi pentru a le mulțumi și, auzind că ei cred în 
Domnul lisus Hristos şi că nu aşteaptă nici un fel de recompensă pentru binele 
făcut, s-a aprins în inima lui o dorinţă nespusă de a sluji Dumnezeului pe care acei 
oameni Îl adorau. După înfrângerea lui Maximin, Pahomie s-a reîntors în Tebaida 
de Sus şi, mergând la o biserică, a intrat în rândul catehumenilor, pregătindu-se să 
primească Botezul în numele Preasfintei Treimi. 


După ce a fost botezat, auzind de anahoretul Polemon, care Îi slujea lui Dumnezeu 
în deşertul Egiptului, s-a hotărât să-l urmeze pe acela, devenind astfel ucenicul său. 
Conform unei relatări transmise de Paladiu în Istoria bisericească, pe când Paho- 
mie se nevoia într-o peşteră, un înger l-a vizitat şi l-a sfătuit să părăsească peştera 
în care locuia şi să îi adune pe toți nevoitorii monahi pentru a locui împreună, 
îndemnându-l să le imprime legi sau reguli după un plan scris pe o tablă de aramă, 
pe care îngerul însuşi i-a și dăruit-o. 


Astfel, Regulile pahomiene au fost învestite cu o autoritate divină, care le-a şi sta- 
tornicit, după cum Tablele Legii lui Moise de pe Sinai urmau să dea o putere 
excepțională Decalogului (cf. Pr. prof. dr. I. G. Coman, Patrologia, vol. III, p. 370). 
Spre anul 320, Sfântul Pahomie a întemeiat primul mare așezământ mănăstiresc 
chinovial, o mănăstire cu viaţă de obşte la Tabennissi, aproape de Dendera, în Te- 
baida, pe malul drept al Nilului. Până la trecerea sa la Domnul, cuviosul Pahomie a 

strălucit ca o stea, luminându-i pe toţi şi îndreptându-i la limanul mântuirii prin în- 
văţăturile sale. 

Pr. Adrian Agachi - Călăuzirea duhovnicească la Sfântul Pahomie cel mare 


p-, 


iReule: CI ATU 


Iscusința spirituală se vede cel mai clar din călăuzirea credincioșilor. Părinții Bise- 
ricii au strălucit din acest punct de vedere, fiind întotdeauna echilibrați în aplicarea 
diverselor metode ascetice şi experimentați în discernerea binelui de rău atunci 
când erau confruntaţi de propriii ucenici cu diferite întrebări. Acest fapt reiese şi 
din experiența duhovnicească a Sfântului Pahomie cel mare. 


Cuviosul Paladie, autorul faimosului Lavsaicon - o scriere asemenea Patericului 
egiptean, în care sunt relatate evenimente din viața marilor Părinţi din secolul al 
IV-lea - ne relatează mai multe descoperiri minunate avute de Sfântul Pahomie cel 
Mare referitoare la regulile ascetice aplicate în extinsa sa comunitate monastică. 
Unele surse spun că acesta păstorea şapte mănăstiri, fiecare dintre acestea având 
peste 1.000 de monahi. Paladie afirmă că regulile ascetice au fost primite de Sfân- 
tul Pahomie de la un înger trimis de Dumnezeu pentru a-l lumina. De exemplu, în 
ceea ce priveşte postirea, Pahomie este sfătuit de înger următoarele: „Vei îngădui 
fiecăruia să mănânce şi să bea după puterea lui. Și le vei cere fapte pe măsura 
puterilor celor ce mănâncă. Nu-i împiedica nici să postească, nici să mănânce. 
Astfel, încredințează faptele tari celor mai tari şi care mănâncă mult, şi cele mai 
slabe, celor mai slabi şi nevoitori” (Paladie, Istoria lausiacă, trad., introd. şi note de 
pr. prof. Dumitru Stăniloae, București, Ed. Institutului Biblic și de Misiune al 
Bisericii Ortodoxe Române, 2007, p. 71). 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp PP PP 0 E IE IP IE 3 E E IE II IE E XX 


Ar De De de De dr De e De De de De Dr Dr De De De De e De de e Ar A d 


XP PP 2 0 E E IE IP IP 3 5 E IE II IE E XX 


Este foarte interesantă împletirea între regulă şi libertate în ceea ce priveşte 
intensitatea postului, o fineţe ascetică de care mulți nu sunt capabili nici măcar în 
contemporaneitate. Cei care tind să mănânce mai mult sunt asimilați muncilor 
fizice, care cer un consum mai mare din partea trupului, iar ei nu trebuie încurajați 
să se abțină de la mâncare peste măsură deoarece în felul acesta nu şi-ar mai putea 
împlini atribuțiile încredințate. Cei care mănâncă mai puţin prin firea lor sunt 
încredințați lucrării contemplative, deoarece nevoinţa lor interioară - rugăciunea 
mai intensă, meditaţia la cele sfinte, lupta cu gândurile etc. - necesită o postire mai 
aspră. 


Înţelepciunea dumnezeiască transpare, așadar, din această fină discernere între 
firea celor activi şi a celor interiorizați care îi fac potriviți pentru anumite acţiuni 
specifice, dar şi pentru o postire mai aspră sau mai puţin intensă, însoțită de 
libertatea voinţei, nu de obligație. Precizăm aici că nu este vorba de o libertate între 
a posti sau a nu posti, ci de a posti mai intens sau într-o variantă mai puţin aspră. 


Un alt element fundamental în care călăuzirea duhovnicească se observă şi care 
este mărturisit de Paladie privește măsura rugăciunii: „Răspunzând Pahomie 
îngerului că rânduiește rugăciuni puţine, i-a spus îngerul: «Le-a cerut acestea ca să 
ajungă şi cei mici să împlinească rânduiala şi să nu se întristeze. Dar cei desăvârşiți 
n-au nevoie de legi. Căci își închină prin ei înşişi în chiliile lor toată viața 
contemplării lui Dumnezeu. Am stabilit aceste legi pe seama acelora care nu au o 
minte cunoscătoare, ca, dacă îşi împlinesc datoria vieţuirii monahale, să simtă în ei 
o seninătate»” (Paladie, Istoria lausiacă, p. 73). 


Din nou se observă o dreaptă socoteală care stabileşte linia de demarcaţie între 
începători şi cei avansați. Se stabileşte o regulă de rugăciune care poate fi respect- 
tată chiar şi de cei care se află pe prima treaptă a progresului duhovnicesc. Celor- 
lalți, care au atins deja culmi mai înalte ale înălțării spirituale, li se lasă libertatea 
de a face din întreaga lor viață o rugăciune. Regula este stabilită, așadar, pentru cei 
începători, pentru că avansaţilor nu le mai este necesară o regulă, ei ar trebui să 
trăiască pentru a se ruga neîncetat, pentru a transforma orice element al vieţii lor 
într-un prilej de rugăciune. 


Povăţuirea înțeleaptă a ucenicilor 


Despre Teodor, ucenicul cel mai apropiat al Sfântului Pahomie cel mare, ni se 
spune că era întotdeauna purtat de părintele său duhovnicesc în rugăciune. Deseori, 
în viziunile sale, Sfântul Pahomie cel mare, văzând tronul lui Dumnezeu, îl aducea 
în chip simbolic pe ucenicul său Teodor înaintea acestuia, aşa cum ne relatează 

biograful său: „Când tronul cobora, părintele nostru Pahomie îl lua pe Teodor, ca şi 
cum îl purta pe mâinile sale şi îl înfățişa Celui aşezat pe tron, zicând: «Doamne, 
primeşte de la mine acest dar»; şi a continuat așa de nenumărate ori, repetând acest 
cuvânt, până ce s-a auzit un glas: «Rugăciunea ta a fost primită, fii bărbătos şi 
curajos!»” (schimarhimandrit Gabriel Bunge, Rugăciunea în Duh și Adevăr - 
filozofia şi teologia capitolelor Despre rugăciune ale avvei Evagrie Ponticul și 
spiritualitatea Părinților pustiei, trad. de Maria- Cornelia Ică jr. şi diac. loan I. Ică 
Jr., Sibiu, Ed. Deisis, 2015, p. 135). 


Aşadar, aici avem o extraordinară mărturie despre valoarea inestimabilă a rugă- 
ciunii părintelui duhovnicesc pentru ucenicii săi. Teodor este luminat de Dumne- 
zeu şi primit de Acesta ca urmare a rugăciunii intense a Sfântului Pahomie cel 
mare. 


Dar nu doar ucenicii de o calitate deosebită aveau intrare la Sfântul Pahomie, ci și 
unii dintre cei care se luptau cu patimi serioase, dar râvneau să se lepede de acestea 
şi să se dedice întru totul vieții monahale. Astfel, |. Hausherr spune următoarele: 
„Pahomie «primea păcătoşi printre ucenici atunci când îi putea supraveghea în- 
deaproape». Însă aceasta trebuie să fi fost excepţia; altfel nu ni s-ar fi semnalat în 
mod special cazuri precum al vechiului mim Silvan sau cel al «câtorva cu pofte 
trupeştb» care au sfârşit prin a părăsi mănăstirea. [|...] Trecutul nu va fi luat în 
considerare decât pentru a adapta fiecăruia tratamentul cel mai potrivit. Marele și 
singurul motiv de excludere este nestatornicia. Pentru toate celelalte greșeli, 
patimi, rele obiceiuri, se aplică maxima totul se îndreaptă, dacă se aplică îngrijirea 
potrivită, «teama de Dumnezeu biruie toate slăbiciunile sufletului” (Irene Hau- 
sherr, Numele lui Hristos şi căile rugăciunii. Invocarea neîncetată a lui Dumnezeu 
ca practică spirituală, trad. de Mihai Valentin Vladimirescu, Bucureşti, Ed. Herald, 
2022, p. 248). 


Ne putem întreba de ce îi primea Sfântul Pahomie cel mare ca ucenici pe oameni 
care aveau, poate, păcate mari sau se luptau cu patimi grele? Răspunsul îl regăsim 
în Evanghelie: „Pe cel ce vine la Mine nu-l voi scoate afară” (loan 6, 37), ne spune 
Mântuitorul lisus Hristos. La fel şi Pahomie cel mare știa, din încredințarea Du- 
hului Sfânt, că, în pofida patimilor mari care-i luptă, sunt oameni care vor da totul 
şi vor atinge culmi înalte ale spiritualității dacă există cineva suficient de matur 
duhovniceşte în preajma lor şi atent să le dea sfaturile folositoare atunci când este 
nevoie. 


Din toate mărturiile prezentate reiese destul de clar că elementele esențiale ale 
călăuzirii duhovnicești iscusite constau în libertate, povăţuirea spirituală, postirea 


Ar De Dr dr dr de Dr dr d De Dr dr dr de de dr dr A de dr dr A A 


Xp XP XP 3 PI E 2 2 e IP 3 3 E E 0 E IP IP IE E IP XX 


Dr de dr Dr De dr de Dr De dr dr dr De dr dr De de dr dr e De de dr A d 


cu măsură şi rugăciunea intensă, dar şi în o extraordinară finețe spirituală, într-un 
discernământ care se rafinează odată cu dobândirea experienţei duhovniceşti şi a 
iluminării harului dumnezeiesc. 

Pr. Adrian Agachi - Sfântul Pahomie cel mare, vistiernicul cuvintelor 
dumnezeieşti 


Dacă despre Sfântul Antonie cel mare pe bună dreptate se spune că a fost pre- 
cursorul vieții monahale, sau al vieții cenobitice, trăită după anumite reguli menite 
să-l conducă pe om spre Dumnezeu, ei bine, Sfântul Pahomie cel mare a fost 
primul care a aşternut în scris aceste reguli deosebit de importante pentru monahi. 
După numeroasele sale biografii (în jur de şase), se pare că Pahomie s-a născut în 
Tebaida, Egiptul de Sus, în jurul anului 292, din părinţi păgâni, care l-au educat în 
superstiţiile lor și în ştiinţele egiptene ale timpului. Încă din copilărie a fost modest, 
bun şi blând, având aversiune faţă de ceremoniile închinate zeilor păgâni. 


Fiind în vârstă de 20 de ani a intrat în trupele tiranului împărat Maximin, care a 
fost comandantul Egiptului în anul 310. În anul 312 acesta a pornit război îm- 
potriva lui Liciniu şi Constantin, iar Pahomie împreună cu alți recruți au fost urcați 
la bordul unei corăbii care naviga în josul râului. Seara au ajuns la Teba sau Dio- 
spolis, unde erau mulți creștini. Aceştia au arătat mare compasiune faţă de recruţii 
care trebuiau să meargă la război, alinându-i şi îngrijindu-i, deoarece erau foarte 
rău trataţi. Creștinii din oraş le-au arătat acestora atâta compasiune ca şi cum ar fi 
fost propriii lor copii. Un astfel de exemplu de virtute ca al creștinilor, care ajutau 
pe aproapele în mod dezinteresat, l-a impresionat profund pe Pahomie. El a 
întrebat atunci cine sunt binefăcătorii săi, pentru a le mulțumi. Şi auzind că ei cred 
în Domnul lisus Hristos, Fiul lui Dumnezeu și că nu speră la vreo recompensă pen- 

tru binele făcut, în inima lui s-a aprins o dorință nespusă de a sluji Dumnezeului, 
pe care acei oameni Îl adorau. După ce Maximin a fost înfrânt, Pahomie s-a rein- 
tors în Teba şi, mergând la o biserică, a intrat în rândul catehumenilor, pregătindu- 
se de marele dar al Botezului. După ce a fost botezat în numele Preasfintei Treimi, 
auzind de anahoretul Polemon, care Îi slujea lui Dumnezeu în deşertul Egiptului, s- 
a hotărât să-l urmeze pe acela, devenind astfel ucenicul său. 


Conform unei istorisiri transmise de Paladiu în Istoria bisericească, pe când Sfântul 
Pahomie cel mare se nevoia într-o peşteră, un înger l-a vizitat şi l-a fericit pentru 
modul desăvârșit în care îşi îndeplinea îndatoririle personale. Totodată l-a sfătuit să 
părăsească peştera în care locuia şi să îi adune pe toți nevoitorii monahi pentru a 
locui împreună, îndemnându-l să le imprime legi sau reguli după un plan scris pe o 
tablă de aramă, pe care îngerul însuşi i-a şi dăruit-o. Spre anul 320, Sfântul 
Pahomie a întemeiat primul mare aşezământ mănăstiresc chinovial, o mănăstire cu 
viaţă de obşte, la Tabennissi, aproape de Dendera, în Tebaida, pe malul drept al 
Nilului. După aceasta, fiindcă numărul celor care își doreau o viaţă chinovială a 
crescut, a înfiinţat mai multe mănăstiri. Conducătorul sau starețul acestor mănăstiri 
era fondatorul lor. 


După libertatea acordată creştinilor în anul 313 de către Sfântul împărat Constantin 
cel mare, mulți oameni au părăsit viața pe care o duceau până atunci și s-au retras 
în pustiu, dedicându-se slujirii lui Dumnezeu. Sub îndrumarea Sfântului Pahomie, 
pentru prima oară s-a organizat o comunitate monahală ce se conducea după reguli 
stricte de comuniune spirituală. Aceste comunități nu erau o noutate pentru Egipt, 
ele existând încă din timpul Sfântului Antonie cel mare, însă regulile după care 
monahii trebuiau să se conducă nu erau codificate în dispoziţii de lege, ci ele erau 
mai mult ca niște îndemnuri părintești. Aşadar, meritul Sfântului Pahomie a fost 
acela de a le fi pus în scris, devenind astfel vistiernicul cuvintelor dumnezeieşti 
pentru cei însetaţi de Adevăr. Acest mare părinte al Bisericii trece la cele veşnice 
în anul 346, cu 10 ani înaintea Sfântului Antonie, bucurându-se de un deosebit res- 
pect şi de multă admiraţie. Este prăznuit în Biserica Ortodoxă la data de 15 mai. 


„Arătatu-te-ai mai mare turmei Păstorului celui mare, povăţuind turmele sihaştrilor 
la staulul cel ceresc, părinte Pahomie, şi schima cea de acolo, cuvioase, pustnicilor 
deprinzând, şi pe aceasta iarăşi ai învăţat-o şi acum împreună cu aceia te bucuri şi 
te veseleşti în cereştile locaşuri” (Troparul Sfântului cuvios Pahomie cel mare). 

Sfântul cuvios Pahomie cel mare - mustrări şi încurajări niciodată depăşite 


PANOMIE 
cel 
Mare 


Sfântul 
Cuvios 


bi | Îi 


Viaţa Sfântului cuvios Pahomie, cel care a întemeiat monahismul de obşte prin rân- 
duiala primită de la îngerul Domnului 


Pahomie este ispitit de către demonul slavei deşarte 


Întorcându-se sfântul spre mănăstirea lui şi aflându-se în pustiul ce se numeşte 
Amnon, se apropiară de el legiuni de demoni însoţindu-l de-a dreapta şi de-a stân- 
ga, în vreme ce alţii alergau înainte spunând: “lată omul binecuvântat de Dumne- 
zeu”. Acest lucru îl făceau voind să-i insufle slava deşartă. Dar cunoscându-le el 
viclema, cu cât aceia strigau lăudându-l, tot pe atât el îşi mărturisea strigând lui 
Dumnezeu păcatele sale. Reducând la neputinţa ticăloşia demonilor, le zise: 


“Nu mă veţi putea robi slavei deşarte, nelegiuiţilor, căci îmi cunosc ticăloşiile pen- 
tru care sunt dator pururea a plânge din cauza pedepsei veşnice. N-am trebuință 
deci de minciună şi înşelăciunea voastră perfidă; lucrul vostru este pieirea suflete- 
lor. Nu mă las aşadar prins în mreaja laudelor voastre, căci cunosc priceputa voa- 
stră răutate şi intenţia voastră nelegiuita”. 


Acestea spunând demonilor Sfântul Pahomie, ei nu conteniră cu neruşinarea lor, ci 
au rămas cu dansul până când s-a apropiat să intre în mănăstirea lui. Atunci, după 
ce l-au salutat, s-au îndepărtat. 


Ce găseşte Pahomie în mănăstirea sa după o absenţă de aproape două luni 


leşind fraţii intru întâmpinarea lui şi salutându-l, un copil care pleca din mănăstire 
împreună cu fraţii, paşi înaintea celorlalţi şi-i zise: 

— “Cu adevărat, părinte, de când ai plecat să cercetezi frații şi până acum, nu ni s- 
au fiert nici legume, nici mazăre”. 

Răspunzându-i cu blândeţe, îi spuse: 
— “Nu te întrista, copile, voi rândui că de acum înainte să vi se fiarbă”. 


Ajungând la mănăstire, a intrat şi găsind pe bucătar lucrând rogojini, l-a întrebat: 
— “De când n-ai mai fiert fraților legume?” 


EI spuse: 
— “De două lun”. 


ŞI 1-a zis lui: 
— “De ce ai făcut aceasta, când orânduielile şi canoanele Sfinţilor părinţi poruncesc 
să se fiarbă fraților legume în fiecare sâmbătă şi duminică?” 


Iar el i-a spus: 

— “ Adevărat, părinte, am voit să le fierb în fiecare zi, dar apoi văzând ca legumele 
fierte nu erau mâncate, aproape toţi fraţii abţinându-se şi nemancand fierturile şi, 
pentru că cheltuiala făcută cu atâta osteneală să nu fie aruncată afară, nimeni ne- 
mâncând - căci aruncăm zilnic patruzeci de setieri de ulei pe firtura obişnuită a fra- 
ilor - adică văzând că nu se mănâncă, n-am mai fiert, socotind că nu este cu cale a 
se face atâtea cheltuieli zadarnice. De aceea, spre a nu sta degeaba, lucrez rogojini 
împreună cu fraţii, socotind că e de ajuns şi un singur bucătar să pregătească puţină 
mâncare pe care o iau fraţii, adică verdeţuri cu oţet, măsline, plante de munte şi 
legume”. 


Auzind acestea, sfântul bătrân îi spuse: 
- “Ai isprăvit cu această pretențioasă scuză sau mai ai de adăugat şi altele? Spune!” 


lar el, tăcând, îi zise: 
— “Câte rogojini aţi făcut de când părăsind serviciul de la bucătărie v-aţi apucat de 
acest lucru?” 


Şi a răspuns: “Cinci sute”. I-a zis lui: “Aduceţi-le aici ca să le număr şi eu”. Fiin- 
du-i aduse rogojinile, porunci să fie aruncate în foc. După ce au ars, el zise 
bucătarilor: 


“După cum voi aţi lăsat deoparte regulă ce vi s-a dat pentru slujirea fraților din 
pricina satanicestei slave deşarte şi a gândurilor celor îngâmfate, tot astfel şi eu am 
ars fără milă lucrul mâinilor voastre ca să vă învăţaţi ce înseamnă aceea de a dis- 
preţui legile pe care le-au dat Părinţii spre mântuirea sufletelor. Ce mare sprijin aţi 
răpit fraților nefierbându-le mâncare?! Oare nu ştiţi că omul are libertatea să ceară? 

Iar cel ce se abţine din pricina credinţei lui în Dumnezeu, va primi nu puţină răs- 
plata de la Dumnezeu. Cel care însă n-a dobândit putinţă de a se dirigui precum 
volieşte, ci se abţine de la mâncare doar pentru că este obligat şi forţat - el neavând 
nimic - se abține şi caută în zadar răsplată pentru aceasta. 


N-aţi ştiut că dacă fraţii văd bucate pe masă şi nu gusta dintr-insele din cauza lui 
Dumnezeu, dobândesc o răsplată mai mare? Dar dacă nu le dați bucățele pe care ei 
nici nu le-au văzut, abstinenţa nu le va fi luată în socoteală. Voi însă, pentru 
optzeci setieri de ulei aţi luat fraților posibilitatea unei atât de bogate rodiri duhov- 
niceşti! Materia universului întreg poate să piară cu desăvârşire, dar ferească 
Dumnezeu ca un suflet să fie oprit a dobândi şi cea mai neînsemnată virtute! 


Cu adevărat, eu aş fi preferat să fierb în fiecare zi şi să pun înaintea fraților multe 
bucate pentru că, abţinându-se zilnic de la cele ce li se dau, să dobândească în 
fiecare zi mai multă sporire intru virtute. Dacă se întâmplă ca un bolnav să nu vrea 
să meargă la bolniţa şi, venind la masa comună spre a se împărtăşi din mâncarea 
care le este dată după obicei să nu găsească bucățele din care gusta şi ceilalți, oare 
nu se va scandaliza, negăsind la masa comună hrană de care are nevoie? Oare nu 
ştiţi că mai ales copiii nu pot să rămână intru virtute dacă nu vor obţine un rezultat 
vizibil sau o cât de mică încurajare? De aceea, pentru aceste greşeli ale voastre se 
cuvine să vă curățiți şi să-l aduceţi lui Dumnezeu o necontenită pocăință”. 


Primejdia pe care o constituie învăţătura şi scrierile lui Origen 


“Tată, vă mărturisesc înaintea lui Dumnezeu că tot omul care citeşte pe Origen şi-i 
primeşte scrierile va ajunge în fudul iadului şi va moşteni întunericul veşnic. V-am 
mărturisit ceea ce mi-a făcut cunoscut Dumnezeu. Sunt nevinovat deci înaintea lui 
Dumnezeu; voi veţi vedea! lată, aţi auzit adevărul. Dacă mă credeţi şi voiţi să 
placeți lui Dumnezeu şi să nu vă faceţi obiectul mâniei Lui, aruncaţi toate cărțile 
lui Origen în apă, să nu mai doriți să le citiţi, nici să le auziţi”. 


Cum de suntem biruiţi de ispite în faptă, chiar şi dacă ştim ce avem de făcut? 


Oarecare dintre frați l-a întrebat: 

“Cum se face că înainte de a cunoaşte tulburarea pe care o produce demonul, noi 
avem sănătoasă judecata minţii, atunci când cugetam la înfrânare, smerenie şi 
altele: când însă soseşte momentul de a pune în practică cele cugetate, că spre pildă 
îndelunga răbdare la vreme de furie, lipsa oricărui resentiment la vreme de mânie, 
cugetul smerit în vremea când laudele se abat asupră-ne şi alte multe asemănătoare, 
ne dovedim a fi neputincioşi?” 

La această sfântul răspunse, zicând: 

“Pentru că nu urmăm virtuţii în mod desăvârşit, de aceea nu cunoaştem tot năravul 
şi înşelăciunea demonilor, aşa încât să ne putem feri prin pătrunzătoarea putere a 
cugetului de a prezenta demonului tulburător şi să respingem vălmăşeală unor 
astfel de gânduri care ne înconjoară. De aceea e de trebuinţă că zi de zi şi ceas de 
ceas să vărsăm teamă de Dumnezeu - ca şi un ulei - peste partea rațională a sufle- 
tului, căci ea este aceea care determină acţiunea şi ea este lumina care ne face să 
înțelegem cele care s-ar putea să ni se întâmple; ea [teamă de Dumnezeu] ne întă- 
reşte mintea aşa încât să nu poată fi atrasă spre mânie, poftă, vrăjmăşie şi altceva 
din patimile care ne silesc spre rău; ea ascute mintea şi o înaltă spre tărâmul 
fiinţelor netrupeşti, îi dă curaj să dispreţuiască uneltirile demonilor şi o pregăteşte 
să calce, precum este scris, peste şerpi şi balauri, şi peste toată puterea celui rău“. 


Întâlnirea cu fratele lui Teodor, Pafnutie 

„.„„ Sosi acolo Pafnutie, fratele lui Teodor, cerând să devină şi el monah. Dar 
Teodor nevoind să trateze cu el ca şi cu un frate - căci s-a dezbrăcat de omul cel 
vechi - Pafnutie pleca întristat foarte şi plângând. Auzind marele i-a spus: 


“Îngăduinţa este bună fată de cei care sunt întru începuturi [faţă de novici], frate. 
După cum un pom de curând sădit are trebuinţă de mai multă îngrijire, tot astfel şi 
începătorul intru nevoinţă, până când înrădăcinându-se el însuşi prin harul Domnu- 
lui, se va întări în credinţa”. 


Auzind acestea, Teodor se supuse părintelui şi orânduirii sale, întărindu-şi întru 
toate fratele; căci a înţeles ceea ce s-a spus. 


(din: “Viaţa Fericitului Pahomie”, Editura Anastasia, 1995) 
Citiţi şi: 


Sfântul Pahomie cel mare - pildă şi pentru noi 


Din viaţa sa am ales pentru început o întâmplare deosebit de semnificativă, pentru 
unii şocantă, care se constituie că o lecţie pentru cei ispitiți de tentaţia de a pune pe 
primul plan, de a se împătimi sau chiar de a idolatriza frumuseţea unei zidiri 
pământeşti ori de a se “îmbata” de succesul unei realizări proprii, fie ea oricât de 
duhovnicească, dar “pierzând pe drum” sensul ei şi folosind-o ca mijloc de desfă- 
tare şi de slăvire a propriului eu. Apoi vom lua aminte la întâmplarea cu fratele 
care dorea în mod încăpățânat, cu trufie şi nesăbuinţă, să fie mucenic (foarte 
actuală şi pentru perioada pe care o traversăm!) şi, în sfârşit, vom înfăţişa viziunea 

pe care a primit-o Cuviosul Pahomie despre tristă situaţie viitoare a monahismului 
şi a creştinilor, în general: 


Continuare la: O întâmplare din viaţa Sfântului Teodor cel sfințit (ucenicul Sfân- 
tului Pahomie cel mare) sau Cum se aplică practic taina spălării picioarelor? 
http://www.cuvantul-ortodox.ro/o-intamplare-din-viata-sf-teodor-cel-sfintit-cum-se-aplica- 


practic-taina-spalarii-picioarelor/ 


O întâmplare din viaţa Sfântului Teodor cel sfinţit (ucenicul Sfântului 
Pahomie cel mare) sau Cum se aplică practic taina spălării picioarelor? 


Astăzi, 16 mai, se pomeneşte cuviosul Teodor cel sfințit, ucenicul Sfântului Paho- 
mie cel mare, despre care am scris ieri aici. Din viaţa să mi-a atras atenţia un epi- 
sod tulburător, o dovadă de dragoste frăţeasca şi a modului în care lucrează Duhul 
Sfânt prin persoana unui adevărat îndrumător duhovnicesc: 


*... Un alt frate după duh, leneş la viaţă, fiind sfătuit şi învăţat adeseori de cuviosul 
Pahomie, voia să fugă din mănăstire. Fericitul Teodor, înțelegând aceea, s-a pre- 
făcut că are mâhnire asupra părintelui şi, ca şi cum ar voi şi el să fugă, a zis către 
fratele acela: “Ştii, frate, că cuvintele acestui stareţ sunt aspre şi mai presus de 
măsură şi nu ştiu de voi putea să rabd mai mult aici”. 


Fratele acela, auzind de la Teodor nişte cuvinte ca acestea, s-a bucurat şi i-a zis: 
“Oare şi tu pătimeşti rău de la dânsul ca mine?” Grăit-a Teodor: “Pătimesc rău, 
dar, de vrei să fim împreună, să ne mângâiem unul pe altul, până ce îl vom ispiti 
încă odată şi, dacă de acum se va arăta bun spre noi, vom sta aici; iar dacă va fi tot 
rău şi mânios asupra noastră, apoi vom ieşi împreună din mănăstire”. 

Ascultând fratele acela pe Teodor, n-a plecat din mănăstire, aşteptând până ce vor 
ieşi amândoi împreună. Deci, Teodor s-a dus şi a vestit aceasta deosebit cuviosului 
Pahomie şi a lăudat stareţul înţelegerea lui Teodor. Apoi, chemându-i pe amândoi, 
părintele şi-a plecat spre dânşii capul şi a zis: “Tertaţi-mă, fraților, că v-am greşit, 
dar şi voi sunteţi datori ca nişte fii adevăraţi, să răbdaţi şi să suferiți neputinţa 
părintelui vostru”. Astfel, umilindu-se fratele acela, s-a lăsat de scopul lui cel ne- 
folositor şi de atunci s-a îndreptat”. 


De ce mi se pare pilduitor acest episod? Păi, să ne gândim... 


Un frate se afla în neputinţă. Sarcinile şi cuvântul învățătorului sau îi se par aspre, 
mult peste puterile sale. În jurul său el vede alţi ucenici care nu au o problemă cu 
asta, şi chiar care se pare să se înălța la exigentele părintelui. Ne dăm seama că 
acest frate se apropie, încet, încet, de descurajare, poate chiar de deznădejde. 
Gânduri încep a îi trece prin minte: eu nu sunt în stare, nu pot face faţă, nu sunt fă- 
cut pentru această viaţă (de călugăr)... 


Poate că începe să lucreze în el şi o justificare: la urma urmei, nu sunt eu de vină, 
părintele acesta este prea aspru, lucrează cu favoritisme, pe unii îi ocăreşte iar pe 
alții îi ţine aproape de el...nu este corect, sunt nedreptăţit... Suna oare aceste cu- 
noscut nouă? Poate că, măcar puţin, da... 


Cum se poartă fratele său? Vine la el să îi spună cumva: nu dai destul de la tine. Tu 
eşti de vină, pentru că nu te osteneşti, leneşule. Aici nu am venit să lenevim, noi 
suntem elita elitei, eşti obligat să menţii standardul, să te afirmi, că nu vine nimeni 
să se ostenească în locul tău. Tu, cu mâna ta, ţi-ai făcut-o. 


Nu, nu a făcut fratele ăsta...pentru că a avut dragoste în inima sa, şi nu a fost chim- 
val răsunător. A avut har, şi a venit lângă fratele său, punându-se în locul lui, luând 
asupra lui sarcină şi greutatea aceluia, aflat în dificultate. I-a arătat că nu este sin- 
gur în greutatea să, şi că nu se afla cu el dintr-un gest de bunăvoință aroganta, ca de 
la mai mare la mai mic şi slab, ci de pe poziţii de egalitate. 


Iar Sfântul Părinte cum a reacționat? L-a repezit oare pe fratele Teodor, spunându-i 
că nu e treaba lui cum anume îşi “evalueaza elevii"? L-a pus la punct, doct, spu- 
nând că tu eşti milos, însă acela este leneş şi nu merită efortul? Nu! Ci l-a lăudat pe 
Teodor şi... el, sfântul şi marele Pahomie “şi-a plecat spre dânşii capul” şi le-a ce- 
rut iertare ucenicilor săi! Dragostea Duhului Sfânt a alungat băţoşismul arogant, a 
alungat descurajarea, “carierismul monahal” şi a câştigat încă în suflet pentru Dum- 

nezeu... Aceasta pildă extraordinară, curat evanghelica, mi-a amintit şi de acest 
cuvânt al părintelui Savatie: 


“Evanghelia trebuie să intre în viaţa creştinilor, ea nu este doar un florilegiu de me- 
tafore şi proverbe frumoase. Şi în zilele noastre există astfel de preoţi evanghelici; 
un contemporan de-al nostru din Grecia, părintele Epifanie, aplica pilda spălării 
picioarelor la propriu. Pentru că a fost un părinte cărturar şi cu multă deschidere, 
veneau la el mulți studenţi, care mărturiseau păcate caracteristice acestei vârste. 
Dar stareţul nu le dădea mătănii, ci îi lua în chiliuţă să, punea un lighean cu apă şi 
le spăla picioarele, în tăcere. Acesta era “canonul” pe care îl dădea părintele Epi- 
fanie pentru păcate grele. Unii dintre aceşti tineri mărturiseau pe urmă că, chiar şi 
când îi trăgeau prietenii la distracţii, se fereau, pentru că le era ruşine ca bătrânul să 
le spele iarăşi picioarele. 


Dacă toţi preoţii ar fi păstrat acest principiu elementar lăsat de Hristos, niciodată n- 
ar fi fost nevoie de reformă lui Martin Luther şi n-ar fi existat nici şcolile de 
“ateism ştiinţific”. Noi însă nu trebuie să cădem în excesele de acest tip, ci să 
căutăm o ieşire, fără să anulăm preoţia, căci Hristos ne-a lăsat şi libertatea, dar şi 
preoţia. Pentru aceasta trebuie să deosebim autoritatea de dictatură. Autoritatea şi 
puterea i-au fost date preotului (mă refer şi la mai marii preoţilor, arhierei), pentru 
a condamna răul şi pentru a instaura binele. Atunci când această putere, dată de 
Hristos, este folosită abuziv şi în alte scopuri, ea devine dictatură. Trădând 
principiile lui Hristos, noi Îl trădăm pe Hristos. Cum este posibilă poruncă şi supu- 
nerea, fără a degenera în dictatură? Dragostea face totul posibil. “Lege nouă dau 
vouă, iubiți-vă unii pe alţii” (loan 13, 34)”. 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Xp XP XP XP IP 3 E 2 2 IP 3 3 E E 0 E IP 5 E E IP XX XX 


Ar fe Ar Dr De dr dr Dr De dr Dr Dr De de dr De de dr dr e De de dr fr A d 


XP PP 2 0 IE IE IP IP 3 5 IE IE II E E E XX 


Sfântul Pahomie cel mare - pildă şi pentru noi 


Pe 15 mai este ziua prăznuirii Sfântului Pahomie cel mare, un stâlp duhovnicesc 
dintre cei mai înalți ai monahismului egiptean al secolului de aur, al IV-lea, înte- 
meietor de tradiţie cenobitică după o “regulă” primită prin descoperire directă de la 
Dumnezeu, dăruit cu aproape toate harismele minunate ale Duhului Sfânt şi ale că- 
rui viaţă, pilde şi învățături sunt la fel de vii şi de folositoare şi pentru noi, cei mai 
decăzuţi creştini din mijlocul noului Babilon care a devenit lumea de astăzi... 


Din viaţa sa am ales pentru început o întâmplare deosebit de semnificativă, pentru 
unii şocantă, care se constituie ca o lecţie pentru cei ispitiţi de tentaţia de a pune pe 
primul plan, de a se împătimi sau chiar de a idolatriza frumuseţea unei zidiri pă- 
mânteşti (sau chiar frumuseţea în sine, desprinsă de Dumnezeu) ori de a se bucura 
de succesul unei realizări materiale, “pierzând pe drum” scopul duhovnicesc. Apoi 
vom lua aminte la întâmplarea cu fratele care dorea în mod obstinat şi nesăbuit să 
fie mucenic şi în sfârşit, vom înfăţişa viziunea pe care a primit-o cuviosul Pahomie 
despre trista situaţie viitoare a monahismului: 


5% 2 ae 
“Fericitul Pahomie zidi în mănăstirea sa un paraclis şi-i făcu portice şi stâlpi de-a 
lungul brâului zidurilor, îl înfrumuseţa foarte şi fu mulţumit de lucrul lui pentru că 
l-a clădit frumos. Adunându-se însă întru sine îşi zise că doar în urma lucrării dia- 
voleşti ajunsese el să admire frumuseţea lăcaşului de rugăciune. 

Luând deci o frânghie şi legând coloanele făcu o rugăciune întru sine; apoi po- 
runcind fraților să tragă de frânghie, aplecă într-o parte toate coloanele aşa încât 
bolta se prăbuşi peste ele. 


Și zise fraţilor: Vă este de trebuinţă, fraţilor, să nu vă siliți a înfrumuseţa lucrul 
mâinilor voastre, ci mai degrabă sârguiți-vă să se afle în fapta fiecăruia dintre voi 
ceva din harul lui Hristos şi din darul Său, pentru ca nu cumva mintea, căutând să 
dobândească laudă pentru lucrul săvârşit, să ajungă pradă demonului“. 


(legat de morala acestei întâmplări, a se vedea şi: Boala duhului lumesc şi luxul îi 
mirenizează pe monahi) 


2 5 e 


“Un frate oarecare dorea să se facă mucenic pentru Hristos, dar în acea vreme era 
pace în Biserica Lui şi în împărăţia drepteredinciosului împărat Constantin cel 
mare. 


Deci, fratele acela ruga pe Sfântul Pahomie, zicând: “Roagă-te lui Dumnezeu pen- 
tru mine, părinte, ca să mă fac mucenic!“ 


Iar sfântul îl învăţa să nu primească în inimă un gând ca acela, ca să dorească mu- 
cenicia, şi zicea: “Frate, rabdă cu vitejie nevoinţa monahicească şi poartă ostenelile 
monahiceşti fără de cârtire întru ascultări şi te sârguieşte ca prin viaţă fără de pri- 
hană să placi lui Hristos şi astfel vei avea împărtăşire cu sfinţii mucenici în cer!” 


EI însă, în toate zilele, supăra pe sfântul, dorind să pătimească pentru Hristos şi ru- 
ga pe cuviosul să se roage lui Hristos pentru el, ca să-l învrednicească cununii mu- 
ceniceşti. 


Sfântul Pahomie, vrând ca să se izbăvească de o supărare ca aceea care i se făcea 
de el, i-a zis: “Mă voi ruga pentru tine, ca să-ţi fie ție precum voieşti; dar să te 
păzeşti, ca nu în vremea muceniciei, în loc de mărturisirea numelui lui lisus 
Hristos, să te lepezi de EI, căci cu adevărat te amăgeşti cu gândul, singur vrând de 
vole să te arunci în ispită, când singur Domnul ne învaţă să ne rugăm, ca să nu că- 
dem în ispită“. 


S-a întâmplat că după doi ani, cuviosul Pahomie a trimis câțiva fraţi la un sat al lor, 
să adune papură pentru facerea rogojinilor mănăstireşti, fiindcă acolo creştea multă 
papură. Satul acela era aproape de nişte barbari care se numeau vlemizi. 

Deci, pe când frații adunau papură în acea insulă, cuviosul Pahomie, chemând pe 
fratele acela, care dorea mucenicia, i-a poruncit să meargă să cerceteze pe fraţii cei 
ce se osteneau cu strângerea papurei şi să le ducă hrană. 


Deci, trimiţându-l, i-a zis cuvântul apostolului: “Iată, acum este vreme bine pri- 
mită, acum este ziua mântuirii! Intru nimic să nu te pleci la vreo sminteală, pentru 
ca slujba să fie fără prihană“. 


Incărcând el un asin cu mâncări, s-a dus la fraţi. Dar când s-a apropiat de pustie se 
pogorau barbarii din munte ca să ia apă. Atunci barbarii, prinzându-l, l-au legat şi 
l-au suit în munte la ceilalţi barbari împreună cu asinul. 


lar aceia, văzând pe monah, au început a-l batjocori, zicându-i: “Monahule, vino de 
te închină zeilor noştri”. Şi, înjunghiind dobitoace, aduceau jertfă idolilor lor. Deci, 
aducându-l pe monahul acela, îl sileau ca să jertfească împreună cu ei. 


Dar el, nevoind să aducă jertfele cele spurcate idolilor, barbarii s-au mâiniat şi în- 
conjurându-l cu săbiile scoase, voiau îndată să-l taie în bucăţi. 


EI, văzând săbiile trase deasupra capului său şi înțelegând mânia cea cumplită a 
barbarilor, s-a temut mult şi alergând de frică, a căzut la idoli, s-a închinat lor şi le- 
a adus jertfă, apoi a băut şi a mâncat din cele jertfite idolilor. Astfel, temându-se de 
moartea cea trupească, şi-a vătămat sufletul său cel fără de moarte, lepădându-se de 
Hristos. 


După săvârşirea unui păcat greu ca acela, barbarii l-au dezlegat din legături pe mo- 
nahul acela şi, fiind eliberat de ei, s-a dus într-ale sale. 


Iar el, pogorându-se din munte, şi-a venit în simţire, cunoscându-şi păcatul, şi-a 
rupt hainele şi bătându-şi faţa, s-a întors la mănăstire. 


Cuviosul Pahomie, cunoscând cu duhul cele întâmplate acelui frate, a ieşit foarte 
mâhnit întru întâmpinarea lui. 


lar acela, văzând pe părintele Pahomie, a căzut înaintea lui cu faţa la pământ, tân- 
guindu-se şi strigând: “Am greşit lui Dumnezeu şi ţie, părinte, căci n-am ascultat 
sfatul tău cel bun şi învăţătura cea de folos, ca să nu doresc mucenicia; căci, de te- 
aş fi ascultat pe tine, n-aş fi pătimit unele ca acestea!” 

Iar marele părinte 1-a zis: “O, ticălosule, singur te-ai lipsit de un bine atât de mare, 
căci cu adevărat zăcea înaintea ta cununa mucenicească, iar tu ai călcat-o pe ea. 
Gata îți era împărtăşirea cu sfinții mucenici; iar tu te-ai smuls din ceata lor cea 
sfântă. Stăpânul Hristos venise la tine cu sfinţii îngeri, vrând să-ţi pună diadema pe 
capul tău; iar tu te-ai lepădat de EI, iubind mai mult vremea cea scurtă a acestei 
ticăloase vieţi, decât pe Dumnezeu. Te-ai temut de moarte, pe care o vei suferi şi, 
nevrând, ai pierdut viaţa cea veşnică depărtându-te de Dumnezeu. 


Unde sunt cuvintele tale, pe care le grăiai întotdeauna? “Doresc ca să fiu mucenic 
pentru Hristos!...” Şi mă supărai, ca să mă rog pentru tine, să te învredniceşti de 
mucenicie. Deci, aceasta îţi era vremea cea bine primită, ca într-un ceas să mori 
pentru numele lui lisus Hristos şi să câştigi cununa cea mucenicească; dar tu în loc 
de mărturisirea numelui lui lisus Hristos, te-ai lepădat de EI. Au nu ţi-am spus eu 
mai înainte toate acestea? Au nu te-am sfătuit să încetezi cu gândul acesta?” 


Iar fratele acela a zis: “Părinte, am greşit întru toate şi nu pot căuta în faţa ta, nici 
să-mi ridic ochiu spre cer! Am pierit, părinte, şi nu este în mine nădejde de mân- 
tuire şi nu ştiu ce să fac; căci nu m-am aşteptat să mi se întâmple unele ca acestea!” 


Acestea grăindu-le el cu plângere şi cu tânguire, marele stareţ i-a zis: “Ticălosule, 
tu până la sfârşit te-ai înstrăinat de Dumnezeu; dar Domnul este bun şi fără de rău- 
tate şi nu Se mânie până la sfârşit, căci este voitorul milei şi poate ca, păcatele 
noastre, să le afunde în adâncul milostivirii Sale, ca o piatră de apă în mare; de 
vreme ce, pe cât este depărtat cerul de pământ, pe atât depărtează de la noi fără- 
delegile noastre. Pentru că nu voieşte şi nu doreşte moartea păcătosului, ci pocăinţa 
lui; deci, cel ce a căzut, să nu petreacă întru cădere, ci să se scoale; iar cel ce s-a 
întors spre EI, să nu se depărteze, ci degrabă să se întoarcă iarăşi la El. Aşadar, nu 
te deznădăjdui, căci este şi pentru tine nădejde de mântuire; de vreme ce pomul cel 
tăiat, iarăşi va odrăsli din rădăcină. De voieşti să mă asculţi pe mine, vei câştiga 
iertare de la Domnul”. 


Iar el, plângând, zicea: “O, părinte, de acum te voi asculta întru toate!” 


Cuviosul i-a poruncit să se închidă într-o chilie singuratică şi până la moarte să nu 
vorbească cu nimeni, decât numai cu părintele cel duhovnicesc. Numai a doua zi să 
mănânce puţină pâine cu sare şi cu apă, să facă două rogojini pe zi, să se roage şi 
să privegheze pe cât va putea şi din plângere să nu înceteze niciodată. 


Și a făcut toate acestea fratele acela cu bucurie, vieţuind în pocăință zece ani, şi a 
trecut către Domnul”. 

(a se vedea şi: Lepădarea lui Petru sau De ce cade omul? Cine bravează greşeşte!, 
Să ne reamintim duhul adevăratei mărturisiri şi care trebuie să ne fie căutarea 
primordială) 

see e 


Trista situaţie a mănăstirilor şi monahilor îi este descoperită lui Pahomie 


“Teşind frații să mănânce, a rămas el singur în casă, pentru rugăciune şi închizând 
uşa, se ruga lui Dumnezeu să-l învrednicească a cunoaşte care va fi starea viitoare 
a fraților şi cele ce li se vor întâmpla în viitor. Şi astfel şi-a prelungit rugăciunea de 
la ora zece, până când s-a dat semnalul pentru slujba de noapte. 


Şi era rugându-se el cam pe la miezul nopţii, când dintr-o dată a fost cuprins de o 
strălucitoare lu-mină şi, aflându-se ca în extaz, a auzit un glas spunându-i: “Noi 
trăim cucernic aşa precum ne-a învăţat Hristos” şi lua cunoştinţă de viitoarea dez- 
voltare a mănăstinilor lui. 


Mai văzu o nenumărată mulțime de frați trecând printr-o vale adâncă şi lipsită de 
apă, şi mulți dintre ei voiau să iasă din vale, dar nu puteau; mulţi întâlneau pe alţii 
faţă în faţă, dar nu se recunoşteau între dânşii din pricina întunericului; mulți că- 
deau de pe picioare din pricina sfârşelii; alții luptau să se ridice şi, când erau cât 
pe-aici să reuşească, din nou se prăbuşeau; alții, în fine, destul de puţini, abia cu 
mare greutate şi după multă străduinţă, dacă reuşeau să iasă din valea aceea şi ajun- 
geau sus, îndată erau învăluiți de lumină; iar odată ajunşi la lumină, aduceau 
mulţumită lui Dumnezeu. 


Atunci a cunoscut fericitul Pahomie cele ce se vor întâmpla fraţilor până la sfârşit, 
iar cele ce se vor întâmpla în timpurile acelea vor fi: trândăvia fraților, învârtoşarea 
şi rătăcirea multora, păcatele de care se vor face vinovaţi păstorii (scil. stareţii) 
aducând după sine creşterea puterii celor trândavi şi leneşi faţă de cei buni şi drepți 
care vor fi cotropiţi de numărul mare al acelora; cei care ascultă de propria voinţă 
conform plăcerii lor, aceia vor stăpâni pe ceilalţi şi vor fi singurele pilde, căutând 
însă nu să zidească, ci să se fălească. În felul acesta cei neînţelepţi vor domina prin 
tiranie pe cei înţelepţi şi vor lupta pentru întâietate; drepţii vor fi prigoniţi de către 
cei răi şi cei buni nu vor avea nici o libertate în zilele acestora. În sfârşit, învăţătura 
numită dumnezeiască o vor transforma într-o distracţie omenească. 


Cunoscând acestea fericitul bătrân, cu plânset striga către Dumnezeu, zicând: 
“Doamne Atotputernice, dacă astfel va să fie, de ce ai îngăduit să existe aceste mă- 
năstiri? Dacă în timpurile acelea, cei care trebuie să conducă pe fraţi vor fi tot aşa 
de răi ca şi cei pe care-i păstoresc, atunci desigur, orb pe orb conducând, amândoi 

vor cădea în groapă (cf.Matei 15,14). lar în cazul acesta, fără rost şi zadarnic m-am 
muncit. Adu-ţi aminte, Doamne, de ostenelile mele şi de ale tuturor fraților, care s- 
au smerit din adâncul sufletului pentru numele Tău. Adu-ţi aminte, Doamne, că mi- 
ai făgăduit să nu mă părăseşti până la sfârşitul veacului acestuia şi să păzeşti du- 
hovniceasca mea sămânță. Tu ştii, Stăpâne, că de când am îmbrăcat chipul 
monahicesc, niciodată nu m-am săturat cu ceva pe acest pământ, nici chiar cu apă”. 


După ce a spus acestea, a fost un glas care i-a zis: “Te mândreşti, Pahomie, deşi 
eşti ca oricare alt om; mai bine cere milă şi îndurare pentru tine însuţi şi lasă de- 
oparte orice gând de mărire, ştiind că tot ceea ce ai câştigat, după mila Mea ai câş- 
tigat”. 


Auzind acestea, fericitul se aruncă dintr-o dată la pământ şi ceru milă de la Dum- 
nezeu, spunând: “Doamne Atotputernice, revarsă mila Ta spre mine şi nu mă lipsi 
de ea vreodată, pentru că şi eu ştiu că fără milă Ta nu poate exista nimic”. 


Astfel rugându-se Lui, iată doi îngeri ai lui Dumnezeu se aşezară lângă el, dintre 
care unul mai tânăr, a cărui înfăţişare era minunată şi cu neputinţă de descris, purta 
pe cap o cunună de spini. 


Ridicând îngerii pe Pahomie, i-au zis: “Pentru că ai implorat pe Dumnezeu să-Şi 
reverse îndurarea Sa peste tine, iată Acesta reprezintă mila Sa, Domnul Slave, Hri- 
stos, Fiul Său Unul născut pe care L-a trimis Mântuitor lumii şi voi L-aţi răstignit 
şi cunună de spini l-aţi pus împrejurul capului“. 


lar Pahomie a spus către Dânsul (scil. către cel mai tânăr, adică Hristos): “Mă rog 
Ție, Stăpâne, firii Tale celei nepătate, nu eu Te-am răstignit”. 


Zâmbind, cel mai tânăr îi zise: “Ştiu că nu tu M-ai răstignit, ci părinţii voştri. Fii 
deci încredinţat că rădăcina duhovniceştii tale seminţii nu va pieri până la sfârşitul 
veacului. Puţinii care vor fi izbăviţi în timpurile acelea de multa întunecime a ne- 
păsării, vor fi găsiți mult superiori celor care trăiesc astăzi pentru că, aceştia de 
acum, te au pe tine ca un far înaintea ochilor lor şi viețuiesc conform virtuţii ba- 
zându-se pe lumina ta; urmaşii lor însă, care vor trăi pe un pământ nenorocit, dacă 
de bunăvoie şi cu bună cugetare, neconduşi de cineva aleargă spre adevăr şi înde- 
părtându-se de întunericul minciunii caută dreptatea, acum, îţi spun că se vor face 
şi ei părtaşi mântuirii dimpreună cu cei care trăiesc astăzi întru desăvârşire şi cură- 
ţenie”. 


Și spunând acestea, Se ridica spre cer, prin aerul care strălucea de lumină. 

“Fericitul Pahomie s-a înspăimântat de cele ce i s-au grăit şi a rămas nemâncat. În- 
dată apoi s-a dat semnalul pentru slujba de noapte. Adunându-se deci fraţii, l-au 
găsit în biserică. 


După ce s-a terminat slujba de noapte s-au aşezat toţi ca să-i asculte cuvântul şi 
deschizându-şi gura sa, a început să-i înveţe, zicând: “Fraţilor, atâta vreme cât veți 
avea suflare în trupul vostru cel pieritor, luptaţi-vă pentru mântuirea voastră înainte 
de a sosi ceasul acela în care va trebui să ne plângem pe noi înşine. Să practicaţi cu 
sârguinţă virtutea, căci vă zic vouă, de-aţi cunoaşte bunurile care sunt pregătite în 
cer celor ce se nevoiesc şi cum sunt pedepsiţi leneşii şi păcătoşii, şi la ce tortură 
vor fi supuşi trândavii, dar în special aceia care, deşi au cunoscut adevărul, n-au 
vieţuit totuşi cum se cuvine, ați căuta să fugiți de cercarea muncilor iadului. 
Înduraţi orice osteneală, dacă prin aceasta puteţi dobândi virtutea cea întru Hristos. 


Mergeţi aşadar, fraţilor, spre morminte şi priviţi din ce sunt făcuți oamenii, că ni- 
mic nu suntem. Pentru ce se mândreşte aşadar omul, fiind el ţărână? Pentru ce se 
măreşte el, când nu este decât o putreziciune rău mirositoare? Să ne plângem deci 
până mai este timp, ca nu cumva sosind vremea morţii, să fim găsiţi nepregătiți şi 
să ne aflăm în situaţia de a cere lui Dumnezeu un alt timp pentru pregătire. 


(...) Să nu îngăduiţi aşadar, fraţilor, veacului acestuia neînsemnat şi fără de preţ, 
asemănător umbrei trecătoare, să ne răpească fericita aceea şi nemuritoare via- 


ță bbi 


(a se vedea şi: Necazurile şi ispitele subtile - partea noastră) 


Sursa: 
http://www.cuvantul-ortodox.ro/sf-pahomie-cel-mare-pilda-si-pentru-noi/4+more-440 

Moștenirea Sfântului Pahomie cel mare 


Prea cuviosul Pahomie cel mare (292-348 d.H.) a fost un mare ascet egiptean, înte- 
meietorul monahismului de obşte (cenobitic) în Egipt. Prăznuirea lui în Biserica 
Ortodoxă se face la 15 mai. 


Sfântul Antonie cel mare (251-356), "părintele monahilor”, este poate cel mai po- 
pular ascet şi socotit a fi începătorul vieții călugăreşti. Este considerat de tradiţia 
monastică drept întemeietor al monahismului, împreună cu Sfântul Pahomie cel 
mare. Prăznuirea lui se face pe 17 ianuarie în toate tradiţiile creștine. 


Sfântul Pahomie cel mare a trăit în Egipt, în veacurile III-IV d.H. În tinerețe, a fost 
oştean, luat cu forța în armata romană. Acolo a aflat despre creştini şi despre învă- 
țăturile Mântuitorului lisus Hristos. Impresionat de dragostea creștinilor pentru 
aproape, Pahomie a mers în cetatea creştină Oxirinhos, din Tebaida de Sus, unde, 
în 314 d.H., a primit Sfântul Botez. 


După ani de slujire a Sfintei Treimi, Sfântul Pahomie cel mare a avut o viziune, în 
care un înger a venit la el, îmbrăcat cu o ”schimă” (haină călugărească), şi i-a dat 
regula pentru viaţa de obște. Acest moment este considerat ca un fel de act de 
naştere a monahismului de obşte, pentru că, până atunci, asceţii creştini trăiseră ca 
pustnici în singurătate, nu în comunitate. În anul 346 d.H., Sfântul Pahomie con- 
ducea aproape trei mii de călugări. 

Sfântul Pahomie a murit în jurul anului 348 d.H. şi a fost îngropat pe un deal din 
apropierea mănăstirii. 


* Moştenirea Sfântului Pahomie cel mare în România 


În Patericul românesc, există numeroşi cuvioşi care, la tunderea în monahism, au 
primit numele de Pahomie, în cinstea Sfântului Pahomie cel mare. De remarcat, 
mulți dintre acești monahi, care purtau numele marelui întemeietor al vieții de 
obşte, au făcut Voia lui Dumnezeu într-un mod deosebit. Prezentăm succint o serie 
de fapte bune deosebite ale purtătorilor de nume Pahomie. 


Cuviosul Dionisie cel mic "Romanul”, care a trăit între 470-545 d.H., este consi- 
derat primul cuvios care a tradus Viaţa Sfântului Pahomie cel mare în latină. 


Cuviosul Pahomie schimonahul, ctitorul Mănăstirii Bistriţa-Vâlcea (circa 1520). 
La finele veacului al XV-lea, el este cel care a ascuns moaștele Sfântului Grigorie 
Decapolitul într-o peşteră din muntele apropiat, pentru a le proteja de profanarea 
turcilor. Apoi, a ridicat şi un mic paraclis în cinstea Sfântului Grigorie. 


Cuviosul Pahomie ieromonahul, egumen al Mănăstirii Peri, din nordul Maramu- 
reşului (secolele XIV-XV), era originar din Ţara Oașului, rudă a lui Dragoş Voda, 
primul descălecător al Moldovei. Umbla din sat în sat, sfințea biserici noi, rânduia 
preoți, judeca neînțelegerile bisericești, îmbărbăta pe ţărani, învăţa şi apăra dreapta 
credință. De asemenea, conducea duhovnicește şi Mănăstirile Ieud, Bârsana şi Peri 
din Maramureș, în care se nevoiau zeci de călugări, buni slujitori ai Bisericii lui 
Hristos. 


Cuviosul Pahomie sihastrul, întemeietorul Mănăstirii Slatina, în prima jumătate a 
secolului al XVI-lea, s-a nevoit pe valea pârâului Suna Mică, comuna Slatina- 
Suceava. Sihastru sfânt şi făcător deminuni, Pahomie își avea chilia într-o poiană 
mare, liniştită, situata la nord de actuala mănăstire, numită până astăzi "Poiana lui 
Pahomie”. Nevoinţa sa era așa de înaltă, încât a primit Darul faceri de minuni şi 
Darul înainte-vederii de la Sfântul Duh. Ziua şi noaptea petrecea în post şi rugă- 
ciune, cu mâinile și mintea înălțate la Dumnezeu. În anul 1553, în fiecare noapte 
spre duminici şi sărbători, cuviosul Pahomie observa multe lumini aprinse într-un 
paltin mare, jos în poiana, iar deasupra lui auzea cor îngeresc, cântând troparul 
Schimbării Domnului la faţă. Deci, rugându-se cu lacrimi, i s-a arătat Maica 
Domnului în vis şi i-a poruncit să se ducă la voievodul Alexandru Lăpuşneanu, 
pentru a-l sfătui să zidească în locul acela o mănăstire de călugări. Lucru care s-a şi 
realizat. 

Alexandru Lăpușneanu a fost domn al Moldovei, între septembrie 1552 şi noiem- 
brie 1561, precum și din octombrie 1564 până la 9 martie 1568. În anul 1568, 
mitropolitul Teofan l-a călugărit pe Alexandru Lăpușneanu, punându-i numele de 
Pahomie. Tot mitropolitul Teofan l-a îngropat pe domnitor în biserica Mănăstirii 
Slatina. 


Sursa: 
https://mesagerulneamt.ro/2019/05/mostenirea-sfantului-pahomie-cel-mare/ 

Îr mun: slujbele de la biserică, masa, lucrul şi toate cele necesare vieţii comunităţii. Pr 
e Ei fac ascultare de stareţul care se îngrijeşte de toate problemele comunităţii mona- Si 
În hale pe care o conduce. A 

Astăzi, 19 din cele 20 de mănăstiri athonite sunt chinovii, ca de altfel şi trei dintre 
schituri - Sfântul Andrei, Sfântul Ilie şi Prodromu. 

Wikipedia - Pahomie tabenisiotul 


Date personale: 

Născut:292 d.Hr., Esna(d), Guvernoratul Luxor, Egipt 
Decedat: 9 mai 348 d.Hr. (56 de ani), Egipt 

Etnie Copts (ethnic group) 

Ocupaţie: călugăr, scriitor 

Sărbătoare: 9 mai 


Preacuviosul părinte Pahomie cel mare (n.292 - +347) s-a născut în ținutul Teba, 
Egipt în anul 292, din părinți necreștini. A urmat școala şi a cunoscut filosofia 
veche egipteană. La vârsta de 18 ani, a fost luat cu sila în armata romană. 


Ajuns în cetatea creştină Oxirinhos, din Tebaida de Sus, a cunoscut învăţătura 
Sfintelor Evanghelii şi adevărurile de credinţă, şi a primit Sfântul Botez. 


Auzind de un pustnic cu numele Palamon şi de sfinţenia vieţii lui, s-a dus la el, în 
pustiu, ca ucenic al acestuia şi astfel, a ajuns călugăr. Lucrul lui era să toarcă lâna 
şi să o țeasă, iar, din câştig, dădea săracilor. 

Mergând odată, ei împreună, la locul numit Tabenesei, unde Pahomie se ducea 
câteodată singur, să se roage şi unde auzise un glas de sus grăindu-i: "Aici să pe- 
treci ŞI să faci o mănăstire, unde vor veni mulți să se mântuiască", bătrânul a avut o 
descoperire şi a zis către ucenicul său Pahomie: "Să zidim aici o chilie și tu să pe- 
treci aici, dar să nu ne despărțim, ci, să ne cercetăm unul pe altul”. Nu după multă 
vreme, însă, Sfântul Palamon s-a mutat din viaţă, pe braţele iubitului său fiu sufle- 
tesc, ucenicul său. 


Cel dintâi ucenic al Sfântului Pahomie, când acesta a rămas singur, a fost însuși 
fratele său mai mare, loan. Dar abia după moartea acestui frate, au început ucenicii 
să se adune în jurul Sfântului. Chilioara Sfântului din Teba s-a dovedit ca sămânţa 
bună, care a rodit îmbelşugat, ajungând o mare mănăstire, cu bună faimă în toata 
lumea, fiind maica tuturor mănăstirilor înfiinţate de Sfântul Pahomie. lar numărul 
monahilor, din cele şapte mănăstiri întemeiate de el, se urca la 7000, din care o mie 
patru sute numai la Teba şi numărul lor sporea neîncetat. Aici a venit cu vremea şi 
Sfântul Teodor sfințitul, care a luat stăreția tuturor mănăstirilor, după Pahomie, dar 
care, mai întâi, s-a făcut ucenic, urmând îndeaproape viaţa şi faptele cele bune ale 
dascălui său, fericitul Pahomie, strălucind în facerea de minuni, ca şi dânsul. În 
aceste mănăstiri Sfântul Pahomie a statornicit rânduielile de muncă și de rugă- 
ciune, de tăcere, de înfrânare şi de fapte bune, rânduieli pe care el însuși le păzea 
cel dintâi, alcătuind, astfel, cea dintâi Pravilă de mănăstire, cu viață de obşte, din 
creştinătate. 


Și săvârşindu-se în Hristos, a fost îngropat în mănăstirea sa, întru al 55-lea an al 
vieţii sale. 


Note: 
Sanctus Pachomius, LIBRIS, accesat în 9 octombrie 2017 
Pachomius Abbas 'Tabennense, Documenta Catholica Omnia 


Sursa: 
https://ro.wikipedia.org/wiki/Pahomie_Tabenisiotul 

ro.orthodoxwiki - Pahomie cel mare 


Icoană coptă a Sfântului Pahomie, părintele monahismului de obşte 


Preacuviosul Pahomie cel mare (292 - 9 mai 346) a fost un mare ascet egiptean, în 
același timp un părinte al pustiei şi întemeietor al monahismului de obşte (ceno- 
bitic) în Egipt. Prăznuirea lui în Biserica Ortodoxă se face la 15 mai, iar în Biserica 
Catolică la 9 mai. 


Viaţa 


Pahomie s-a născut în Tebaida de Jos (Esna sau Esneh-Latopolis), din părinți pă- 
gâni, şi a primit o aleasă educaţie, fiind instruit în cele ale filosofiei vremii şi cul- 
turii sale. 


Mergând odată cu părinţii săi în capiştea idolilor, a auzit pe cel ce slujea în capişte 
zicând către părinţii lui: "Scoateţi de aici pe vrăjmaşul zeilor şi-l alungaţi”. Iar prea 
cuviosul (deși încă nu cunoscuse creştinismul), bând din vinul jertfei idoleşti, a 
vărsat. 

Către vârsta de 20 de ani a fost luat cu forţa în armata romană . Așa, aflându-se 
într-o închisoare cu ceilalți recruți în așteptarea înrolării, a cunoscut pentru prima 
dată creştini, care slujeau acolo pe cei bolnavi şi în nevoi. Impresionat de această 
dragoste pentru aproapele, a început să se intereseze de creștinism. După încheie- 
rea serviciului militar, a mers în cetatea creştină Oxirinhos, din Tebaida de Sus, a 
cunoscut învățătura Sfintelor Evanghelii şi adevărurile de credință, și a primit 
Sfântul Botez, în anul 314. 


După trei ani de viaţă ascetică, auzind de un pustnic, cu numele Palamon, şi de 
sfințenia vieţii lui, s-a dus la el, în pustie, ca ucenic al acestuia, și, astfel, a ajuns 
călugăr. Lucrul lui era să toarcă lâna şi să o ţeasă, iar, din câștig, dădea săracilor. 


După ce a stat zece ani cu Palamon, o voce de sus i-a poruncit să întemeieze o co- 
munitate monastică la Tabenisi (Tabbenisi, Tabenna, Tabbenisiot), un loc unde 
Pahomie mergea din când în când să se roage în singurătate. Lucrul s-a petrecut 
astfel: mergând Pahomie și Palamon odată în acel loc, un glas de sus i-a grăit: 
"Aici să petreci şi să faci o mănăstire, unde vor veni mulți să se mântuiască"; bă- 
trânul Palamon a înţeles că ucenicul său Pahomie a avut o descoperire şi i-a: "Să 
zidim aici o chilie şi tu să petreci aici, dar să nu ne despărțim, ci, să ne cercetăm 
unul pe altul”. Nu după multă vreme, însă, Sfântul Palamon s-a mutat din viaţa 
aceasta la cer, pe braţele iubitului său fiu sufletesc, ucenicul său. 


Sfântul Pahomie cel mare și îngerul 


Mai apoi, Pahomie a avut o altă viziune divină, în care un înger a venit la el îm- 
brăcat cu o "schimă" (gr. oxnua - haină călugărească), şi i-a dat regula pentru viaţa 
de obște. Acest moment este considerat în istoria monahismului ca un fel de act de 
naştere a monahismului de obşte (cenobitic), pentru că până în acest moment asce- 
ți creştini trăiseră ca pustnici în singurătate, şi nu în comunitate. Regula Sfântului 
Pahomie era o primă formă de viaţă monastică cenobitică, care dădea loc atât vieții 
de obşte cât şi celei de liniştire; monahii trăiau în chilii separate, dar lucrau îm- 
preună pentru întreaga comunitate şi făceau rugăciuni comune, pe lângă cele de la 
chilie. 


Mai mult, Pahomie cel mare a fost strict cu comunitatea de călugări care a început 
să crească în jurul lui. A dat fiecăruia aceeași mâncare și îmbrăcăminte. Călugării 
mănăstirii își îndeplineau ascultările care le erau date pentru binele comun al mă- 
năstirii. Călugărilor nu le era permis să dețină bani proprii sau să accepte ceva de la 
rudele lor. Sfântul Pahomie considera că o ascultare îndeplinită cu zel este mai 
importantă decât postul sau rugăciunea. Acesta cerea de asemenea de la călugări o 

respectare exactă a pravilei mănăstirești, şi pedepsea aspru pe leneşi. Odată a 
refuzat chiar să vorbească direct cu propria lui soră pentru a se putea menţine deta- 
şat de lume. (A vorbit totuşi cu aceasta, printr-un mesager, şi a binecuvântat 
dorinţa ei de a deveni călugăriță; care la scurt timp şi-a întemeiat propria comu- 
nitate monahală de obşte). 


Pahomie și-a trăit restul vieții sale având grijă de mănăstirea sa, făcând minuni, 
luptând cu demonii, şi desigur în rugăciune fierbinte. Aproape de sfârşitul vieții 
sale a avut o altă vedenie: Domnul i-a dezvăluit viitorul monahismului. Sfântul a 
aflat astfel că viitorii monahi nu vor mai avea acelaşi zel în nevoinţele lor cum a 
avut prima generaţie, şi că aceştia nu vor avea sfătuitori experimentați. Aruncându- 
se cu fața la pământ, Sfântul Pahomie a plâns cu amărăciune, strigând către 
Domnul şi cerându-l îndurare pentru aceştia. A auzit o voce care i-a răspuns: 
"Pahomie, ia aminte la îndurarea lui Dumnezeu. Călugării viitorului vor primi o 
răsplată, din moment ce şi ei vor avea ocazia să sufere greutatea vieții de călugăr." 


În anul 346, Pahomie conducea aproape trei mii de călugări. Acesta a fost şi anul în 
care a fost infectat cu o formă de ciumă. Ucenicul său apropiat, Sfântul Teodor (17 
mai), l-a îngrijit cu o dragoste de fiu. Sfântul Pahomie a murit la Pabau în jurul 
anului 348 la vârsta de 53 de ani, şi a fost îngropat pe un deal din apropierea mă- 
năstirii. 


Posteritatea 


În generaţia care a urmat morţii sfântului Pahomie modul de viaţă al mănăstirilor 
cenobitice pahomiene s-au răspândit peste tot în Egipt, Palestina, deșertul Iudeii, 
Siria, Africa de Nord, Asia Mică şi Europa de Vest. 


Sfântul Vasile cel mare l-a vizitat pe Sfântul Pahomie şi a împrumutat multe din 
ideile pahomiene, pe care le-a adaptat la situația din Asia Mică şi aşa a scris re- 
gulile sale ascetice sau Regula sfântului Vasile cel mare, mai apoi devenită prin- 
cipala inspirație a monahismului ortodox oriental. 


Sfântul Ieronim a tradus pravila sfântului în limba latină în 404, şi doar această tra- 
ducere a supraviețuit. Pravila Sfântului Pahomie l-a influenţat pe Sfântul Benedict 
de Nursia, cea mai influentă figură a monahismului apusean, în stabilirea propriei 
lui pravile. 


Imnografie 

Tropar, glasul al 5-lea: Arătatu-te-ai mai mare turmei Păstorului celui mare, povă- 
țuind turmele sihaștrilor la staulul cel ceresc, părinte Pahomie, şi schima cea de 
acolo, cuvioase, pustnicilor deprinzând, şi pe aceasta iarăşi ai învăţat-o; şi acum 
împreună cu aceia te bucuri şi te veseleşti în cereştile locaşuri. 


Condac, glasul al 2-lea: Luminător luminos te-ai arătat marginilor şi pustiul cetății 
l-ai făcut cu mulțime de călugări, Pahomie. Pe tine însuţi te-ai răstignit, Crucea ta 
pe umeri luându-ţi, și cu înfrânarea trupul ţi-ai topit, rugându-te neîncetat pentru 
noi toți. 


Sursa: 
https://ro.orthodoxwiki.org/Pahomie_ cel Mare 

Troparul Sfântului Cuvios Pahomie cel Mare 
15 Mai - Glasul 8 
_Arătatu-te-ai mai mare 
turmei Păstorului celui 
mare, îndreptând turmele 
sihastrilor la staulul cel 
ceresc, părinte Pahomie, 
si schima cea de acolo, 

